
Rúgkapált összevissza; tulajdon vonagló, csapkodó teste göcsének 
középpontja volt. Nem volt fenn és lenn, nem volt fény, és nem volt 
levegő. Érezte, hogy magától nyílik a szája, és kirobban belőle a 
sikoltó szó: 

— Segítség! 

Mikor a sikollyal eltávozott a levegő, víz tört a helyébe — égő víz, 
kőkemény, fájt tőle a szája, a torka. Arrafelé tornászta a testét, amerre 
a levegő volt, de a levegő eltűnt, nem volt ott más, csak fekete, 
fullasztó zajlás. Teste szabadjára engedte rémületét, görcsösen tátva 
maradt a szája, míg állkapcsába bele nem állt a fájás. Becsapott a víz 
és le, könyörtelenül. Egy pillanatra levegő is jött vele, lehet hát, hogy 
jó irányba küzdött. De a víz megkaparintotta megint, és megpörgette 
úgy, hogy attól agyából végleg kitörlődött, merre is lehet a levegő. 
Fülébe turbinák sivítottak, s agya központjából zöld szikrák 
röppentek ki, mint nyomjelző lövedékek. Egy dugattyús motor is 
túrázott benn eszeveszettül, rázta a világmindenséget. Majd egy 
pillanatra megint a levegő, hideg álarc az arcán. Beleharapott. A 
vízzel kevert levegő, mint a murva, csúszott le a torkán. Izmok, 
idegek és vér, küszködő tüdő, gépezet az agyban, egy pillanatig mind 
ősi mintára működött. Kemény vízrögök akadtak fenn a torkon, az 
ajak összezárult, a nyelv fölpúpozódott, az agyban kigyúlt egy 
neonfölirat: 

— Anya... 

Az ember a zűrzavar mögött lebegett, elszakadt rángó testétől. A 
csillogó képek elébe bokáztak, fényben áztak, de ügyet se vetett 
egyikre sem. Ha arca idegszálain, képes lett volna uralkodm, ha egy 
arc élet és halál közt egyáltalán a tudat magatartásához igazodhatnék, 
vicsorított volna. De a valóságos áll eltorzultan lógott, távol, teli 


löttyel. A központból kiröppent nyomjelző lövedék pörgő tárcsává 
lett. A vicsorgó embertől oly távoli torok vizet hányt, és nyelt be újra. 
A kemény vízrögök nem fájtak többé. Fegyverszünet következett, 
kívülről látta a testet. Arc nem volt, de volt a testetlen vicsorítás. 


Egy kép állandósult, s az ember fölfigyelt rá. Annyi1-annyi éve nem 
látott effélét, hogy a vicsor kíváncsivá lett, s kissé megenyhült. 
Szemügyre vette a képet. 

A befőttesüveg asztalon állt, és a figyelőállás felől éles fény esett 
rá. Lehetett akár egy roppant befőttesüveg valami színpad közepén, 
akár egy pici az ember orra előtt, mindenképpen érdekes volt, mert az 
ember kicsi, de elhatárolt világba látott bele, s e világot ő is 
igazgatta. A befőttesüveg majdnem színig volt tiszta vízzel, s a vízben 
pici üvegfigura lebegett függőlegesen. Az üveg száját vékony hártya 
fedte — fehér gumihártya. Mozdulatlanul, elgondolkozva nézte az 
üveget, s ezalatt a távoli test megnyugodott, mozdulatlanná vált. Épp 
ez volt benne a szép, hogy az üvegben két ellentétes erő közt milyen 
kényes volt a pici figura egyensúlya. Csak az ujja hegyét kellett a 
hártyára rátennie, már összenyomta alatta a levegőt, az meg 
súlyosabban nehezedett rá a vízre. Ettől a víz a figurán belül, a kicsi 
csőben magasabbra emelkedett, s a figura lejjebb merült. Ha 
változtatta a hártyán a nyomást, azt tehette a kiszolgáltatott kis 
üvegfigurával, ami tetszett. Dünnyöghette: — Süllyedj! — s az süllyedt, 
mind lejjebb, lejjebb.  Megállíthatta, szabadjára engedhette. 
Hagyhatta, hadd küszködjék a víz színe felé, hadd kapjon már-már 
lélegzetvételnyi levegőt, majd leküldhette újra, lassan, elszántan, 
könyörtelenül, mind lejjebb és lejjebb. 

Az üvegfigura kényes egyensúlya ráébresztette 1 tulajdon testére. 
Egy másodpercnyi szótlan döbbenettel látta önmagát a víz felszínén e 
veszélyes egyensúlyi állapotban, lebegve úszás és süllyedés közt. A 
vicsor szavakat keresett önmagára. Nem voltak tagolt szavak, de 
világítottak, mint egy-egy fölismerés. 

— Hát persze. A mentőövem. 

Hevederrel fölerősítve a jobb meg a bal kar alatt. A heveder 


hátulról," a váll fölött — most már érezte 15 — előrejön a mellkasra, s 
elöl, a viharkabát és gyapjúzeke alatt kapcsolódik. Petyhüdt, mint a 
parancs előírja, mert a keményre fölfújt mentőöv kipukkadhat, mikor 
az ember vizet ér. Elúszni a hajótól, csak aztán fölfújni a mentőövet. 


Most, hogy ráeszmélt a mentőövre, visszatért az összefüggő képek 
áradata — a fényezett fedélzet, ahol az utasításokat kiadták, a mentőöv, 
a hevederek közt átfűzött ftémkupakos gumicsövével. Egyszerre tudta, 
ki ő, s hol van. Lebeg a vízben, mint az üvegfigura; nemhogy 
küszködnék, elengedte magát. A zajgó víz szabályos időközönként 
átcsapott a feje fölött. 

Nyelte a vizet, és fulladozott. Föl-fölvillanó nyomjelző lövedékek 
hasogatták a sötétséget. Érezte, hogy súly húzza lefelé. Visszatért a 
vicsor s vele a nehéz tengerészcsizmák képe, s ő mozgatni kezdte a 
lábát. Megpróbálta egyik lába fejével lefeszegetni másik lábáról a 
csizmát, de nem ment. Összegyűjtötte minden erejét, és egyszerre ott 
volt a keze, messze, de használhatóan. Becsukta a száját, és mialatt 
elvillant a nyonyjelző lövedék, dühös bukfencet vetett a vízben. 
Érezte, hogy dobol a szíve, s kis ideig ez volt egyedüli viszonyítási 
pontja az alaktalan feketeségben. Jobb lábát keresztbe vetette bal 
combján, s ázott kezével megmarkolta. Lábikrájáról lecsúszott a 
csizma. 


Lerúgta. Gumiszára még egyszer hozzáért a lába fejéhez, s már nem 
volt többé sehol. Fölerőltette bal lábát is, küszködött, hogy másik 
csizmájától 15 megszabaduljon. Mindkét csizma otthagyta. Elengedte 
testét, és petyhüdten hevert a vízen. 


Szája okos volt. Kinyílt, becsukódott, levegőért s a víz ellen 
védekezésül. Teste 15 értette a dolgát. Időről időre kemény csomóba 
rántotta gyomrát, s a nyelve fölött kiöklendezte a tengervizet. Megint 
elfogta a félelem — nem az állati vakrémület; a magányos és hosszúra 
nyúlt haláltól rettegett. Visszatért a vicsor, de most fogható képe volt, 
s volt levegő is a torkán. Valami jelentős rejlett a vicsor mögött, s az 
nem vesztegette ordítozásra a levegőt. Valami cél — hogy mennyire 
könyörtelen, azt nem volt még ideje s tapasztalata sem fölfedezni. A 


rendszeres légzés mechanizmusának nem vette semmi hasznát, az 
eltemettetés pillanatai közt kortyonként itta a levegőt. 


Kortyonként kezdett gondolkodni is, miközben levegőt nyelt. 
Eszébe jutott újra a keze, s ott 15 volt mindkettő a sötétben, messze 
tőle. Odahúzta, s a viharkabát kemény anyagán matatott. Kezének 
fájdalmat okozott a gomb, nehéz volt a gomblyukon átkényszerítenie. 
Kiakasztotta a hurkot a zeke fagombjáról. Feküdt a vízen, alig 
mozdult, s úgy találta, a tenger semmibe veszi, mintha nem volna más, 
csupáncsak matrózforma üvegfigura vagy fatuskó, mely épp hogy el 
nem merül, de pár percig még megtart. Levegőt mindig két hullám 
közt kapott. 

Fogta a gumicsövet, s áthúzta a hevederek közt. Érezte a petyhüdt, 
felfúvatlan gumitömlőt, mely alighogy fönntartotta. Foga közé vette a 
cső végét, két ujjával kupakját csavarta le, a többivel a csövet 
szorította. Két hullám közt nyert egy-egy kis levegőt, s átpöffentette a 
gumicsövön. Hullámhegy, hullámvölgy, számolatlanul, csak vámolta a 
levegőt, mely egyébként tüdejébe jutna, míg feje a testén — mint 
sebesült ember — meg nem tántorodott, s föl nem villant, meg nem 
pördült a zöld nyonmjelző lövedék. A mentőöv kezdett keményedni a 
mellén, de oly Lassan, hogy meg nem mondta volna, mikor 
következett be a változás. A hullámok egyszer csak a válla fölött 
csaptak át, s újra meg újra ismétlődő eltemettetése csattanós, vizes 
pofonokká szelídült. Észrevette, hogy nem kell] már birkóznia 
levegőért. Újra meg újra nagyokat fújt a csőbe, míg a mentőöv meg 
nem duzzadt, s rá nem feszült a ruhájára. De a fúvást nem hagyta 
rögtön abba. Játszott a levegővel, egy keveset kiengedett, s. fújta 
újra, mintha félt volna megszakítani az egyetlen hasznos cselekvést, 
amellyel önmagán segíthetett. Feje, nyaka, válla a vízből most már 
huzamos időre ki-kiemelkedett. Jobban át 15 fázott, mint teste többi 
része. Megdermesztette a levegő. Vacogni kezdett. Száját elvette a 
csőről. 


— Segítség! Segítség! 
Szökött a levegő a csövön át, s ő küszködött vele. Csavargatta a 


kupakot, míg biztonságban nem tudta újra. Nem kiáltozott tovább, 
szemét a sötétbe fúrta, át akart látni rajta, de a sötétség a szemére 
tapadt. Szeme elé tartotta a kezét, de nem látott semmit. A magány és 
fulladás iszonyához egyszerre hozzájárult a vakság iszonya. Tétova, 
kúszó mozdulatokat tett a vízben. 


— Segítség! Van itt valaki? Segítség! Hajótörött! 

Feküdt a vízen, vacogott, és fülelt, hogy nincs-e válasz, de más 
nesz nem volt, csak körülötte a víz sziszegése, kotyogása. Feje 
előrebukott. 

Lenyalta ajkáról a sós vizet. 

— Tornásszunk. 

Lassan taposni kezdte a vizet. Motyogott. 


— Mért vetettem le a csizmám? Így se jobb. — Feje megint 
előrebukott. — Fázom. Nem szabad lehülnöm. Ha a csizmám 
megvolna, most fölvehetnem, levethetném, fölvehetnem. . . 


Hirtelen látta maga előtt, mint süllyed a csizma a vízen át a tőle 
még tán mérföldnyire távol eső fenék felé. S ezzel együtt mintha teste 
is a mélységes mélybe merülne; érezte, hogy szorítja a nedves 
végtelenség.  Vacogó foga  összekoccant, arca megvonaglott. 
Homorított, lábát fölhúzta a mélyből, a nyálkás, zajló puhaságból. 

— Segítség! Segítség! ... 

Karja járt, mint a cséphadaró, körbe kényszerítette a testét. 
Miközben fordult, a sötétbe meredt, de semmi sem árulta el, mikor ért 
véget a kör, a sötétség tömör volt s mindenütt egyforma. Se roncs, se 
süllyedő hajótest, se küszködő hajótörött sehol, csak ő s csak a 
szemére rátapadt sötétség. Meg a víz mozgása. 

Kiabálni kezdett a többiek, mindegy, hogy ki után. 

— Nat! Nathaniel! Az Isten szerelmére! Nátháméi! Segítség! 

Hangja elhalt, arca kisimult. Petyhüdten hevert a mentőövben, 
hagyta, hadd tegyen vele a hullám, amit akar. Foga megint vacogott, s 
a didergés néha egész testére kiterjedt. Lába odalent talán nem 15 
fázott, inkább nyomta, könyörtelenül préselte a tenger, talán nem 15 


hidegét érezte, hanem a súlyt, mely összezúzza, szétlapítja. Kereste, a 
kezét hova tehetné, de akárhova tette, semmiképp nem állt ki belőle a 
fájás. Tarkójába is belesajdult, s még csak nem is lassan, a kín 
egyszerre döfött bele," képtelen volt állat melléről fölemelni. De 
arca így a tengerbe került, s vizét egy horkantással, fulladozva, 
orrába szívta. Köpködött, s egy ideig megint csak tűrte nyaka kínját. 
Kezét bedugta a mentőöv és álla közé, s ez egy-két hullám idejére 
némi enyhülést hozott, de aztán újra visszatért a fájdalom. Hagyta, 
hadd essék le a keze, s arca vízbe merült. Hanyatt feküdt, 
nekifeszítette fejét a kínnak, s így szeme, ha nyitva lett volna, 
fölnézett volna az égre. Most elviselhető volt lábán a nyomás. Lába 
nem volt már hús, átalakult más anyaggá, jólesően megkövesült. 
Testének az a része, amelyet nem ostromolt s nem igázott le teljesen a 
tenger, — időnként  meg-megrándult. Ott volt a fájdalomtól 
elválaszthatatlan örökkévalóság, hogy átélje és kitapasztalja. A 
vicsor maradt. Gondolkozott. Vesződségesen születtek gondolatat, 
nem függtek össze, de életbe vágóan fontosak voltak. 


Mindjárt nappal lesz. 

Valahova el kell Jutnom. 

Csak azt látnám, hogy haladok. 

Mindjárt nappal lesz. 

Látni fogom a hajóroncsot. 

Nem halok meg. 

Nem halhatok meg. 

Én nem. . . 

Drága ár. 

Egyszerre csak rátört és magához térítette egy érzés, aminek nem 


volt a tenger érintéséhez semmi köze. Sós víz folyt a szeméből. 
Könnyezett és nyeldekelt. 


— Segítség! Emberek. . . segítség! 
Teste fölemelkedett, és puhán visszaesett. 
Ha akkor lent vagyok, talán még csónakba is bekerülök. Vagy 


rutaira. De kellett nekem épp abban a rohadt szolgálatban lennem. És 
leröpülnöm arról a rohadt parancsnoki hídról. Ha idejében adtam ki a 
parancsot, a hajó nyilván jobb felé folytatta az útját, még ha 
elsüllyedt vagy felfordult 15 később. A többiek most biztosan ott 
vannak a sötétben, valahol ott, ahol a hajó elsüllyedt, kérdezgetik 
egymást, nem csüggednek-e, csonkok és pontok a vízen, olajon és 
sodródó roncsok közt. Ha világos lesz, meg kell keresnem őket. Az 
istenit, muszáj, különben még fölszedik őket, s engem itt hagynak, 
hadd ringatózzam, mint egy függőágy. Az istenit! 

— Segítség! Nathaniel! Segítség! 

Én helyes parancsot adtam. Ha tíz másodperccel korábban adom, 
most marha nagy hős volnék. . . Jobbra, jobbra, az istenit! 


Nyilván bevágott a híd alá. És én helyes parancsot adtam. És 
röpültem a francba. 


A vicsor állandósult, rávésődött a faarcra, a felső ajak fölhúzódott, 
a vacogó fogak lemeztelenedtek. A düh kevéske melege visszalökte 
arcába a vért, föl a szeme mögé. Kinyílt a szeme. 


Majd rugdalódzott, csapkodott és fölnézett. Valahogy, más volt 
most a sötétség szövete; pacák és foltok — és nem benn a szemben. 
Egy pillanat, S mielőtt még fölidézte volna, hogyan vegye látásának 
hasznát, a foltok szemére tapadtak, szorosan, mint előbb a sötétség. 
Majd rögzítette, hogyan kell használni a szemét, s már belül is volt a 
fején: koponyája boltívei alól nézett ki a félhomály és a köd 
szeszélyes alakzataira. Hiába pislogott, hunyorgott, csak kívül 
maradtak. Fejét előrehajtotta, s látta, halványabban, — mint 
recehártyáján egy utóképet, a változó alakú, csipkés hullámot, 
miközben testét emeli. Egy pillanatra kivette a tűnő körvonalat az 
égen, majd fönn is lebegett már, s homályosan látta a következő 
hullám taraját, amint feléje száguld. Úszómozdulatokkal próbálkozott. 
Keze derengő folt volt a vízen, s a mozgás darabokra törte lába 
kősúlyát. Tovább sziporkáztak a gondolatok. 


Északkeletnek tartottunk. Kiadtam a parancsot. Ha megkezdte a 
fordulatot, a hajónak most valahol tőlem keletre kell lennie. A szél 


nyugatról fújt. Kelet tehát arra van, amerre a hullámok görögnek. 


Mozgása és lélegzetvétele féktelenné vált. A fölfújt mentőövön 
lebegve tett néhány ügyetlen mellúszó mozdulatot. Abbahagyta, és 
fekve fetrengett a vízen, összeharapta a fogát, fogta a mentőöv 
kupakját, kiengedte a levegőt, míg mélyebben nem feküdt a vízben. 
Megint úszni kezdett, kínlódva zihált. Szemgödréből aprólékos 
figyelemmel szemügyre vette minden egyes hullám hátát, amint 
tovaosont. Lába lelassult és megállt; karja lehullott. Agya benn a 
koponya sötétjében még sokáig úszómozdulatokat tett azután 15, hogy 
a test már mozdulatlanul hevert a vízen. 


Az ég szövete már kivehetőbb volt. Párás árnyalatokban olvadt át a 
fekete az enyhébb homályba, a homály a szürkeségbe. Közvetlen 
közelében már látszottak a felszín buckái. Agya úszómozdulatokat 
tett. 

Képek rohanták meg agyát, és igyekeztek beférkőzni közéje meg a 
sürgető vágy közé, hogy keletre haladjon. Visszajött a befőttesüveg, 
de most nem volt semmi jelentősége. Meg egy férfi, egy rövid 
beszélgetés, egy íróasztallap, olyan fényes, hogy visszatükrözte a 
kivigyorodó fogak képét. Egy sor száradni kiakasztott, óriási álarc, és 
az íróasztal lapján tükröződő fogak mögül egy hang, mely halkan azt 
mondja: 

— Mit gondol? Christophernek melyik illenék? Egy tájolóház teteje 
és az alighogy látható kompaszlámpa, egy ordító parancs, ott lóg 
egyszer s mindenkorra, neonfényben, hogy lássa ég és föld. 

— Élesen jobbra, az istenit! 

Víz csapott a szájába, s ő egy félig horkanő, félig elfulladó hang 
kíséretében öntudatra rándult. A nappal zölden-szürkén, immár 
visszavonhatatlanul jelen volt. Az irdatlan hullámok meghitt közel. 
Párálltak. Ha föllendült egy széles hullámhegy gerincére, még két 
más párálló gerincet látott, s azontúl csak halvány gyűrűt, ami lehetett 
vízpermet, pára vagy eső 1s. Belefúrta szemét e gyűrűbe, s az irányt a 
hullámok futásából ítélve körbefordult, míg az egész gyűrűt 
szemügyre nem vette. A gyomrában égő lassú tüzet, amit elfojtott, 


hogy elviseljen, most támadás érte. Védtelenül hevert a ruha és az 
ázott test közepében. 


— Nem halok meg! Nem! 


A ködgyűrű mindenütt egyforma volt. Amarról hullámhegyek 
lendültek a szembhatárra, fölébe magasodtak, megragadták, egy 
pillanatra fölemelték, letették, elsompolyogtak, s már ott volt a 
következő, hogy megragadja, fölkapja, s megmutassa az előzőt, mely 
épp akkor veszett bele a gyűrűbe. S akkor megint le, és gördült feléje, 
magasodott fölébe a következő. 


Káromkodott, és verte a vizet fehér tenyerével. Kínlódva mászta 
meg a hullámokat. De küszködő szája és teste hangjai 15 észrevétlenül 
olvadtak bele a zajló víz számtalan neszébe. Mozdulatlanul csüngött 
mentőövében, s érezte, hogy a hideg az ujjaival matat a gyomrában. 
Feje mellére bukott, s a víz szelíden végig-végignyalt az arcán. 
Gondolkozni. Az utolsó esélyem. Meggondolni, hogy mi a teendő. 


A hajó elsüllyedt, kinn, az Atlanti-óceánon. Több száz 
mérföldnyire a parttól. Magában volt, északkeletre küldték a 
hajókaravántól, hogy megtörhesse a rádiócsendet. A tengeralattjáró, 
meglehet, itt cselleng a közelben, hogy kihalásszon — , nyelvnek" — 
egy-két hajótöröttet. Vagy kiszúrja a hajót, amely menteni jön. 
Fölbukkanhat bármely pillanatban, nehéz testével megtörve a 
hullámokat, mint egy vízmosta szikla. Periszkópja, a tenger ritmusát s 
kényszerét legyőző szárazföldi józanság szeme, talán a szomszédban 
szondázza a vizet. Lehet, hogy épp alattam húz el, mint egy árnyék, 
mint a cápa, lehet, hogy épp elfásult lábam alatt, fekszik sósvíz- 
ágyán, mint valami párnán, s legénysége alszik. Lehet, hogy a ködben, 
csak egy-két hullámnyira, hajótöröttek rejtőzködnek, egy tutaj, a 
cethalászcsónak, a dingi, a széthulló roncs, s konzerven s talán egy 
korty rumon élve várják, hogy megmentsék őket. 


Megint körbe-körbefordult a vízben, vaksi szemmel fürkészte a 
ködöt, hunyorogva nézte az eget, mely alig volt magasabban, mint egy 
háztető; roncsot vagy egy fejet keresett a gyűrűben. De nem volt 
semmi. A hajó eltűnt, mintha mérföldnyi mélyről függőlegesen 


fölnyúlt volna egy kéz, s elkapta, lerántotta volna egyetlen 
mozdulattal. Mikor a mérföld eszébe jutott, amely fölött a vízben 
homorít, arca eltorzult, és ordítozni kezdett: 

— Segítség! Átkozott, szarházi csirkefogók, segítség! 

Aztán pityergett, vacogott, s szorongatta a hideg, mint a kéz, amely 
a hajót lerántotta a mélybe. Halkan belecsuklott a csöndbe, s a 
párában és zöld zajlásban megint forogni kezdett. 


A gyűrű egyik fele világosabb volt, mint a másik. A hullámok a 
tétova derengés bal széle felé tolongtak: amerre a fény nyújtódzott, a 
köd még áthatolhatatlanabbá vált, mint a háta megett. így maradt, 
arccal a fény felé, nem mintha ennek bármi hasznát venné, hanem mert 
más volt, mert megtörte a gyűrű egyformaságát, s mert arra mintha 
melegebb lett volna valamivel, mint másutt. Megint önkéntelen 
úszómozdulatokat tett, mintha feltétlenül követnie kéne a fényesség 
nyomdokvizét. A fényben a tengerpára szilárdnak tünt. A fény a vízbe 
15 behatolt, s így közte meg a nyugtalanul hányódó buckák közt 
palackzöld volt a tenger. Mikor egy-egy hullám elhaladt mellette, 
egy-két pillanatig belelátott, de a hullám nem volt más, csak víz — se 
hínár, se szilárd folt, sem sodródó, sem mozgó semmi, csak zöld víz, 
hideg, makacs, hülye víz. No meg a két kéz, a két fekete 
viaszosvászon alsókar meg a lélegzetvétel, zihálás hangja. És a hülye 
anyag neszei, suttogó, meg-megismétlődő csobbanása, füle mellett 
pici, partra futó hullámokként táncosán ellejtő fodrok csilingelése; 
váratlan szisszenések és kortyogások, a szél bömbölése, elharapott 
szótagjai és lágy súrlódása. A két kéz fontosnak látszott a gyűrű 
fényes felén, de markolniuk nem volt mit. Alattuk s a küszködő — 
haldokló — test alatt csak a határtalan mély, puha, hideg anyag. 

Erőt vett rajta a mélységérzet, s érzéketlen lábát hasáig húzta, 
mintha az egész óceántól igyekeznék távol tartani. Homorított, 
tátogott, egy hullám hátára vette, fölemelte a mély tenger szakadeka 
fölé, szája kinyílt, hogy belesikoltson a fényességbe. 

Szája tátva maradt. Becsukta, foga összecsattant, s karja hányni 
kezdte a vizet az útból. Utat tört előre. 


— Ahoy! Az Isten szerelmére! Hajótörött! Hajótörött! Jobbra, az orr 
felől! 


Eszeveszett úszómozdulatokat tett, karja, lába járt, mint a 
cséphadaró. 

Egy hullámhegy fölkapta, s ő mellig kilökte magát a vízből. 

— Segítség! Segítség! Hajótörött! Az Isten szerelmére! 

Olyan erővel esett vissza, hogy víz alá merült, de felküzdötte 
magát, s lerázta fejéről a vizet. Gyomrának tüze szétáradt, s szíve 
kínkeservesen kergette körbe testében lusta vérét. Egy hajó volt "a 
ködben, a fényes folt bal felén. Ö jobbra volt a hajó orrától vagy — és 
a gondolattól tajtékot vert maga körül a vízben — balra a farától, és a 
hajó távolodik. De még így, eszeveszettül csapkodva 15 megértette, 
hogy ez lehetetlen, hisz akkor a hajó mindössze pár perce kellett 
elhúzzon mellette. Eszerint közeledik, hogy alig néhány yardnyira tőle 
messe a látómező gyűrűjét. 

Vagy áll. 

E gondolatra maga 15 megállt, elhevert a vízben. A hajó alakja 
annyira elmosódott, alig volt több, mint borongó árnyék, hogy se 
nagyságát, se távolságát nem tudta fölbecsülni. Most még inkább az 
orrát mutatta, mint mikor először pillantotta meg, s most már akkor 15 
látta, ha hullámvölgyben volt. Megint úszni kezdett, de valahányszor 
hullámhegyre ért, mindig fölrikoltott: 

— Segítség! Hajótörött! 

De miféle hajó lehet ennyire aszimmetrikus? Anyahajó? Roncs 
anyahajó, amelyet elhagytak, és arra vár, hogy elnyelje a tenger? Egy 
torpedó már rég végzett volna vele. Roncs óceánjáró? A hajótest után 
ítélve talán az egyik Oueen, de mitől ilyen féloldalas? A nap és a köd 
képtelen volt egymással megbirkózni. A nap megvilágította a ködöt, 
de áthatolni rajta nem tudott. És a napködben sötétben borongott a 
nem létező hajó, ott, ahol más nem, csak hajó létezhetett. 


Megint úszni kezdett, s egyszerre megérezte teste kétségbeesett 
fáradtságát. A látvány kezdeti, vad izgalma fölemésztette fűtőanyagát, 


s a tűz most megint lelohadt. Komoran úszott, karja erőlködve szelte 
a vizet, s szemöldöke alól úgy nyúlt előre a tekintete, mintha 
szemével bevontathatná magát a biztonságba. A hajótest mozgott. 
Megnőtt, de épp olyan homályos maradt. Olykor-olykor mintha 
orrhullámot látott volna az orrtőke tövében. Már nem is nézte, csak 
úszott és rikoltozott fölváltva, testi erejét végsőkig megfeszítve. Zöld 
erőszak vette körül, egyre gorombább, rabló erőszak fölötte meg köd 
és csillogás; szémé előtt valami vörös lüktetett — teste föladta a 
harcot, és lazán feküdt a hullámokon, és az alak fölébe magasodott. 
Gépeinek dohogásán, csikorgásán át hallotta a hullámtörést. Fejét 
fölemelte, egy szikla szökött az égbe, s előtte egy sirály libegett. 
Oldalára fordult a vízben, és látta, hogy minden egyes hullám ellapul, 
föllöki fehér tajtékkezét, majd eltűnik, mintha a szikla nyelte volna el. 
Úszásra gondolt, de már tudta, hogy teste többé nem fogad szót. Közte 
s a szikla közt a legközelebbi hullám gerince eltompult, furcsa mód 
kisimult, majd tajtékot hányt. Alámerült, s bár nem fogta föl, látta, 
hogy a víz immár nem üres. Sárgát látott és barnát. Bömbölést hallott, 
nem a féktelen víz tagolatlan, bolond beszédét. Elsüllyedt valami 
éneklő világban, arca mellett szőrös idomok röpültek és suhantak el, 
és egyszerre a közvetlen közelből az összeszövődött moszat és szikla 
tisztán kivehető részletei. Arcába barna indák csaptak, s valami 
szilárdnak csapódott iszonyú erővel. Ez valami más volt, a teste alatt 
volt térdének és arcának feszült megmarkolhatta, egy pillanatra még 
meg 15 kapaszkodott benne. Szája ok nélkül kinyílt, szeme is, és egy 
pillanatra szoros, közeli kapcsolatba került három tengeri csigával, 
két kicsivel meg egy naggyal, arcától mindössze egykét hüvelyknyire. 
Ez a szilárdság mégis iszonyú és apokaliptikus volt a szétfolyó 
nedvesség világa után. Nem vibrált, mint egy hajótest, könyörtelen 
volt, vakrémület szülőanyja. Értelmetlenül állt útjába a céltalanul 
sodródó, ezer meg ezermérföldnyi, víznek, s így a világ itt váratlanul 
háborúra kelt. Érezte, hogy valami fölkapja, s a csigáktól elsodorja, 
megforgatja, ránt rajta egyet, s beletaszítja a moszat közé, a sötétbe. 
Kötelek nyűgözik, megcsúsznak, s szabadjára engedik. Fényt látott, 
lenyelt egy korty tajtékot és levegőt. Megpillantott egy barázdás 


sziklaarcot, a rajta nőtt tajtékfákat, s az Atlanti-óceán közepén úszó 
szikla képe oly iszonyú volt, hogy vonításra vesztegette a levegőt, 
mintha csak vadállat volna. Alámerült a zöld nyugalomba, majd föl- 
és félrerepült. Már nem játszott vele a tenger. Nem hajigálta vadul, 
gyöngéden ringatta, vitte finoman és óvatosan, mint vadászkutya a 
madarat. Kemény érintéseket érzett a lábán, a térdén. A tenger 
szelíden letette, és visszavonult. Keményet érzett az arcán, a mellén s 
halántékán oldalt. A tenger visszajött, körülhízelegte, arcát 
nyalogatta. Arra gondolt, megmozdul, de erre nem került sor. A tenger 
visszajött, s ő megint mozdulatokra gondolt, de ez alkalommal sor 15 
került rájuk, mert a tenger átvette testsúlya Java részét. E mozdulatok 
most előrevitték a kemény tárgyak fölött. Minden hullám és minden 
mozdulat előrevitte. Érezte, a tenger leszalad, hogy lábát 
megszagolja, majd visszatér, s a hóna alatt szimatol. Arcát már nem 
nyalogatja. Valami kép volt előtte, s töltötte ki az egész teret homloka 
boltja alatt. Jelentése semmi. A tenger megint a hóna alatt szimatolt. 
Feküdt mozdulatlanul. 


Z 


A kép fehér-fekete volt, de túlnyomórészt fehér. Két síkja volt, az 
egyik hátrább, mint á másik, mindkét szemében egy-egy. Nem gondolt 
semmit, nem 1s tett semmit, s közben a kép egy csöppet megváltozott, 
és apró neszeket hallatott. Arca alatt makacsul ott volt a sok 
keménység. Nyomásból hideg tűzze, helyhez kötött fájdalommá vált 
mind. Makacsságuk már-már gonosz volt, mint a fájó fog zsémbelése. 
Már-már visszahúzták önmagába, már-már újrateremtették önálló 
létét. 

De mégsem a fájdalom, nem is a fehér-fekete kép volt az, ami az 
életbe visszahozta, hanem a neszek. Jóllehet, vele a tenger gyöngéden 
bánt, másutt most 15 csak bömbölt, csapkodott, magába roskadt. És a 
szél is, minthogy volt mivel most birokra keljen, nemcsak az 
engedékeny tenger, körülsziszegte a sziklát, és a hasadékokba 
dühösen belezihált. E  neszek együtt beszédet alkottak, és 
belefurakodtak a sötét, egykedvű agyba, s meggyőzték, hogy az agy 
létezik valahol, valahol — majd végül egy vízen és szélen átható 
cíirkalmas sirályrikoltás révén közölték a tétován tapogatódzó 
tudattal: akárhol vagy 1s, valahol vagy! 

Ott volt, váratlanul, egy merő fájdalom, de a testét fönntartó 
szilárdsággal mélységesen eggyé váltán. Eszébe jutott, hogyan kell 
használnia a szemét, a látóhatár két vonalát összevonta, a két képsík 
így összeolvadt, s távlatot alkotott. A kavicsok ott voltak arca 
töszomszédságában,  pofacsontját és állat nyomták. Tompa, 
legömbölyödött, krumpliforma, fehér kavicsok. Fehérségüket csak 
kiemelték sárga foltjaik és a sötétebb anyag szeplői. Azokon is túl 
volt ott valami még fehérebb. Szemügyre vette, de nem volt kíváncsi 
rá, tudomásul vette a kifakult ráncokat, a kék körömágyat, az 
ujjhegyek rajzát. Fejét se mozdította, de szemével követte a kéz 
vonalát a viaszosvászon kabátujjig, a váll tövéig. Szeme visszatért a 


kavicsokra, s szórakozottan nézte őket, mintha olyasvalamire 
készülnének, ami őt édeskevéssé érdekli. A kéz nem mozdult. 


Víz dagadt föl a kavicsok közt. Egy picit megmoccantotta őket, 
megtorpant, — visszasüppedt, s közben a kavicsok  össze- 
összekoccantak, megzörrentek. Lecsurgott a teste mellett, s szelíden 
meghúzta harisnyás lábát. Nézte a kavicsokat, s közben a víz 
visszajött, s ezúttal tátott szájába löttyent a tenger utolsó csöppje. 
Arckifejezése nem változott, de megremegett, egész testében mélyen 
megremegett. Ezt agya úgy észlelte, hogy a kavics remeg, mert fehér 
keze ugyanúgy mozgott előre-hátra, mint a teste. Pofacsontja alatt a 
kavics szúrt. 


A képek jöttek-mentek, de nem zavarták, hisz olyan távoliak voltak 
és olyan picinyek. Volt ott egy női test, fehér, minden részletét látta, 
meg egy fiútest 1s; egy jegypénztár, egy hajó parancsnoki hídja, a 
távoli égbolton neonfénnyel világító parancs, egy magas, cingár férfi, 
aki a fedélzeti lépcső tetején a sötétben szerényen félreáll; egy férfi, 
aki úgy lebeg a tengerben, mint az üvegtengerész a befőttesüvegben. 
Nem volt választása a kavicsok és a képek közt. Hol az egyik volt 
fölül, hol a másik. Az egyes kavicsok maguk sem voltak nagyobbak, 
mint a képek. Néha egy-egy kavicsot teljesen betöltött egy kép, 
mintha a kavics ablak lenne vagy kémlelőnyílás, amely egy 
másmilyen világra, egyéb dimenzióra nyílik. A szavak és hangok néha 
látható alakot öltöttek, így a hangosan elkiáltott parancs 15. Nem 
reszkettek, és nem tűntek el. Ha egyszer létrejöttek, megmaradtak 
kemény és ellenálló tárgyaknak, mint a kavics. Némelyik benn volt a 
koponyájában, a homlokív és a homályos körvonalú orr mögött. 
Pontosan a keménységek tüze fölött, a bizonytalan sötétségben. Ha az 
ember csak nézett tétlenül, ott látta mind maga körül. 

Volt valami új hidegség is a teste fölött. Végig kúszott a hátán, a 
ruha átázott rétegei közt. Levegő volt, amit lassú tűznek érzett. Alig 
vette észre, míg vissza nem tért egy hullám, szájába nem csapott, s 
vacogása ütemét meg nem szakította a csukladozás. 


Kísérletezni kezdett. Ügy találta, föl tudja húzni fél lába súlyát, hol 


az egyikét, hol a másikét. Kezével körözött a feje fölött, Kiokoskodta, 
hogy valahol a másik oldalt kell lennie még egy kezének, s ennek is 
üzenetet küldött. A kezet megtalálta, és a csuklót megmozdította. 
Ujjak is. Voltak rajta, nem mintha mozgatni tudta volna őket, de 
rádöbbent, mikor a kezét odébb tolta, és az elfásult ujjbegyek 
megmoccantották a láthatatlan kavicsokat. Közel húzta magához mind 
a négy végtagját, és úszómozdulatokat tett. A /didergés segítette. 
Szaporán ki-be járt a lélegzete, és a szíve 15 megint vágtatni kezdett. 
Az összefüggéstelen képek eltüntek, s már nem volt más, csak 
kavicsok, a kavics nesze és a szíve dobbanásai. Értékes gondolata 
támadt, nem mintha közvetlenül, testi értelemben lett volna értékes, 
de visszaadott neki személyiségéből egy szemerkét. Szavakat alkotott, 
hogy e gondolatot kifejezze, bár e szavak nem lépték át fogsora 
sorompóját. 

— A Jupiteren lennék ilyen nehéz, mint itt. 

Egyszerre ő kerekedett fölül. Tudta, hogy teste nem nehezebb, mint 
azelőtt, hogy kimerült, s hogy most épp egy kis kavicslejtőn igyekszik 
fölkúszni. Arca kavics okozta horpadásait fölemelte a kavicsról, és 
térdével föltolta magát. Foga  összezárult és  megcsikordult. 
Kavicsnak feszülő mellkasa tágulását és teste lassú remegését úgy 
időzítette, hogy végül már nem gátolták ólomnehéz előrehaladását. 
Érezte, hogy minden egymást követő hullám lejjebb és lejjebb éri a 
lábát. Ha az út már nagyon 1s kétségbeesetté vált, várt és zihált, míg 
vissza nem tért a világ. A víz nem. ért el többé a lábáig. 

Bal keze — az eldugott — hozzáért valamihez, ami nem koccant, és 
nem engedett. Félregördítette fejét, és fölnézett a szemöldöke alól. 
Valami szürkéssárga anyag volt arca előtt. Ragyás volt és homorú, 
vörös kocsonyacsomók pöttyözték. A tapadócsigák sárga házai ott 
meredeztek minden mélyedésben. Fölöttük barna páfrány csüngött és 
zöld algaszövedék. A fehér kavicsok sötét lejtővé alakultak át. 
Vízhártya csillogott mindenen, vízcsöppek potyogtak, s mindenütt 
pici pocsolyák, mozdulatlan, reszketeg felszínű vagy a moszat közt 
szivárgó pocsolyák. Megfordult a kavicson, nagy nehezen nekivetette 


hátát a sziklának, és fölhúzta a lábát. Most látta először: messzire 
kinyúlt, a fehér tengerészharisnyában vastag, mint a medvemancs. 
Ettől megint visszanyert egy keveset önmagából. Bal kezét füle alá 
tette, és megpróbált fölemelkedni. Válla kissé megemelkedett. 
Lábával tolta, kezével húzta magát. Háta beékelődött a szivárgó erek 
zugába. Feje magasan volt. Két kézzel megmarkolta az egyik combot, 
majd a másikat, és fölhúzta a mellkasához. Beszorította magát a part 
szögletébe, térde fölül nézett le a kavicsokra. Álla megint leesett. 


Végül is, ahhoz képest, hogy ott gyűlt össze a kavics, nem is volt 
belőle olyan sok. Egy testhossznyi, sőt annál í15 rövidebb a szikla 
árnyékában összegyült kavicsháromszög egy-egy oldala. Kavics 
töltötte be a hasadékot, és a kavics szilárd volt. 


Szemét levette a kavicsról, s a vizet nézette meg vele. A nyílt 
tengerhez képest szinte nyugodt volt: oka a szikla, amelyet 
megkerülve, a víz őt idesodorta. Látta odakinn a sziklát. Anyaga 
ugyanaz, mint ezé itt; kagylóktól s tajtéktól szürke és tejfehér. 
Belebotlott minden egyes hullám, s így, bár a víz nekiszaladt s 
beleütközött a hasadék egyik vagy másik oldalába, a hasadék és a 
tejfehér szikla közt volt néhány négyszögölnyi tiszta, zöld víz. A 
sziklán túl semmi, csak a végtelen, párás tenger s a párában foglyul 
esett, híg napfény. 

Engedte, hadd hunyodjék be a szeme, de nem vette figyelembe a 
mögötte jövő s menő képeket. Lassan mozgó agya fönnakadt egy 
gondolaton. Pici tűz égett a testében, már-már kialudt, de hiába az 
Atlanti-óceán, hihetetlen módon még mindig parázslott. Testével 
szándékosan körülbástyázta s ápolta a tüzet. Nem volt az több, csak 
egy szikra. Kialakultak a szabályos szavak és képek. 


Feje fölött sirály rikoltott a szélben, lassan elhaló hangon. 
Figyelmét elfordította a szikrányi tűzről, s kinyitotta újra a szemét. 
Ezúttal visszakapott annyit önmagából, hogy nézett, s a látottakat 
képes volt nyomban megragadni. Ott voltak kétoldalt a fekete 
sziklafalak, ezek keretezték a csillogóbb fényt. Ott volt a napfény a 
körös-körül tajtékos sziklán s a napfényben állhatatosán vonuló 


hullámok, melyek magukkal hozták áttetsző párájukat. Oldalt 
fordította fejét, és fölsandított. 


A moszat s a kagylók fölött simább volt a szikla, és összeszűkült. 
Fenn egy napvilágos nyílás, és benne egy sejtésnyi felhő. Miközben 
nézte, sirály villant át a nyílás fölött, s rikoltott bele a szélbe. Úgy 
találta, fájdalmas erőfeszítés fölfelé néznie, így hát testére fordult 
figyelme, a két púpot vette szemügyre, mely a viharkabát és a 
gyapjúzeke alatt a térde volt. Elmerülten bámult egy gombot. 


Szája kinyílt és becsukódott. Hangokat adott. A hangokat 
kiigazgatta; bizonytalan szavak voltak. 


— Ismerlek. Nathaniel varrt föl. Én kértem meg rá. Azt mondtam, jó 
ürügy, hogy addig se legyen a matrózszálláson, és némi kis 
nyugsághoz jusson. 

Szeme újra becsukódott, és ügyetlenül megtapogatta a gombot. 


— A viharzubbonyom már akkor megvolt, mikor még matróz voltam. 
Lofty varrta föl rá a gombokat, még Nathaniel előtt. 


Feje térdére biccent. 
— Az a sok keserves virrasztás. Keserves virrasztás, őrségszemle. 


A képek sorát tömör horkolás szakította félbe. A didergés most 
nem volt olyan drámai, de erőt vett a karján, az egyszerre lehullott a 
térdéről, és keze a kavicson nyugodott. Feje remegett. Két horkantás 
közt érezte, kemény a kavics a lába alatt, s még keményebb a hátán, 
ahogy lassan kicsúszott alóla a sarka. A képek úgy összezavarodtak, 
hogy nemcsak énje szétesése fenyegetett, hanem, hogy kialszik benne 
a szikrányi tűz. Utat tört a képek közt, szemhéját fölemelte, kinézett. 


A kavicsok remegtek odalenn, ahol a víz zajlott fölöttük. Följebb a 
szikla, mely megmentette, habzott, s kirojtosodott a föl-fölszökő 
tajtékkoszorútól. Kint délutáni ragyogás, de a hasadék nyirkos, fülledt 
és büdös volt, mint egy rakparti latrina. Szájával hápogó hangokat 
hallatott. Agyában szavak formálódtak: — Hol lehet ez a rohadt 
szikla? — De úgy rémlett, kockázatos megsértenie a sötét hasadékot, s 
így a szavak a torkában átalakultak: 


— Hol az istennyilában lehetek? 


Egy szál árva szikla, valami hegyvonulat csúcsa, egyetlen 
megmaradt fog egy elsüllyedt világ ősi állkapcsában, kimered a 
képzelhetetlenül hatalmas óceánból — s vajon a szárazföldtől hány 
mérföldnyire? Nem a vízzel való kezdeti küzdelmének görcsös 
rémülete, hanem valami mély és általános, gonoszul átható rettegés 
késztette arra, hogy érzéketlen ujjaival a sziklába kapaszkodjék. Félig 
még föl is emelkedett, s odakuporodott, nekidőlt a hínárnak és 
kocsonyacsomóknak. 


— Gondolkozz, te átkozott bolond, gondolkozz csak! 


A párázó víz horizontja közel maradt, a víz leszökkent a szikláról, 
s a kavicsok megremegtek. 


— Gondolkozz! 


Guggolt, leste a sziklát, nem mozdult, de reszketett szakadatlanul. 
Megfigyelte, mint törnek meg s válnak kezessé a hullámok a külső 
szirten, s lesz a víz a sziklák előtt már ernyedten ártalmatlan. Lassan 
visszatelepedett a hasadék zugába. A szikra lángra lobbant, szíve 
táplálta azzal, amire szüksége volt. Figyelte a külső szirtet, de látni 
alig látta. Egy név hiányzott. A név a térképen állt, jócskán kinn az 
óceánon, de nem a közepén, s így a tengerészek, akik bizonyos 
mértékig ki 1s nevetik a szeleket és viharokat, a sziklából tréfát űztek. 
Ha szemét összevonta, lelki szemével látta, ha nem is tisztán, a 
térképet. Látta a cirkáló navigátortisztjét, amint a kapitánnyal a térkép 
fölé hajol, s látta önmagát, mint a navigátor segédtisztjét, vigyázzban 
állva, miközben a kettő egymásra vigyorog. A kapitány beszélt 
elharapott dartmouthi kiejtéssel — beszélt és nevetett. 

— Én azt mondom, úgy hívják, hogy Alig-van. Hívják akárhogy, 
majdnem nincs. S most itt gubbaszt valamin, ami alig van, hány 
mérföldnyire ií5 a Hebridáktól? Mi haszna a szikrának, ha e 
nevetséges magányban egy pöccintésre kialszik? Szavait a kapitány 
képére köpte. 

— Most se jobb, mint volt. 


Kezdett lecsúszni a szikla oldalán, mert csontja eresztékei 
meglazultak. Beleroskadt a szikla zugába, és feje előreesett. 
Hortyogott. 

De belül, ahol a hortyogás már kintről hangzott, tudata mocorgott 
és matatott a képek és látomások, a testet öltött hangok és figyelmen 
kívül hagyott érzések közt, mint az állat, mely szakadatlanul 
próbálgatja ketrecét. Elvetette a részletes rajzú női testeket, lassan- 
lassan kiselejtezte a fölösleges szavakat, nem vette figyelembe a 
fájdalmakat és a test szűnni nem akaró didergését. Egy gondolat után 
kutatott. A gondolatot megtalálta, a limlomtól különválasztotta, 
magasra emelte, és teste gépezetét arra használta, hogy erőt adjon 
neki és fontosságot. 


— Értelmes lény vagyok. 


A horkantások között volt egy-egy időszaknyi fekete lebegés; aztán 
a jobb kéz, a távoli jobb kéz, egy parancsot teljesített, s a 
viharkabáton matatott, huzigálta. Fölemelte egy zseb fülét, és 
bekúszott alája. Az ujjak madzagra s egy csukott bicskára leltek. 
Ottmaradtak benne. 


A két szem nyitva hunyorgott, s így a szemöldök íve a zöld tenger 
keretévé lett. A szemek egy ideig néztek, befogadták, de nem látták a 
benyomásokat. Majd a test összerándult. A szikra lángra lobbant, a 
test négykézláb állt, fölguggolt, a kéz kiröppent a zsebből, és 
megragadta a sziklát. A két szem bámult, és meg se rezzent. 


Miközben a két szem figyelt, egy hullám átcsapott a külső szirt 
fölött, s így a szemek most vízben látták a barna algát. A kavicsokon 
túl megzavarodott a zöld tánc. Tajtékcsik tört be, és fölszisszentette a 
kavicsokat a lába tövéig. A tajték visszasüllyedt, és" a kavicsok 
fogakként vacogtak. Hullám hullámot követett, s figyelte, mint nyel el 
a fölcsapó tajték mind több és több kavicsot, s mikor a hullám 
visszahúzódik, mint válik láthatatlanná egyre több kavics. A külső 
szirt nem volt már gát, csak védekező taglejtés. A hasadék és a 
párázó, zöld hullámok ellenállhatatlan élőnyomulása közt egyre 
közvetlenebbé vált a kapcsolat. Elrettent a nyílt víztől, s odafordult a 


sziklához. A sötét, latrinaszerű hasadék, csöpögő algáival, megtapadt, 
agyatlan kagyló- és kocsonyaéletével csak kétszer volt napjában 
szárazföld a hold jóvoltából. Szilárdságot sugallt, de csupán a tenger 
csapdája volt, a lélegző létnek éppoly idegen, mint múlt éjszaka a 
puha lé és a mérföldnyi függőleges tengermély. 

Egy sirály rárikoltott, s ettől visszatért önmagába, homlokát a 
sziklára hajtotta, és várt, míg szíve lecsillapul. A tajték átcsapott a 
lábán. Lenézett, a lába elé. Kevesebb volt a kavics, amin megvethette 
volna a lábát, s azok, amelyeket keze érintett, mikor partra mosta a 
víz, most sárgák, zöldek, arasznyi mélyen a táncoló víz alatt. Ismét a 
szikla felé fordult, s hangosan kimondta: 


— Mássz föl. 


Forgolódott, kapaszkodót keresett a hasadékban. Volt mi közt 
válogatnia. Két keze nyomorúságos, ázott jószág volt e nedves 
kiugrókhoz képest. Egy pillanatra a sziklának dőlt, és összegyűjtötte 
teste erőtartalékát. Jobb lába szárát fölemelte, s lába fejét beleejtette 
egy hamutartóhoz hasonló nyílásba. A hamutartónak pereme volt, de e 
perem nem volt éles, s így lába nem érzett semmit. Homlokát elvette 
a moszatborította felületről, és fölnyomta magát, míg jobb lába ki 
nem egyenesedett. Bal lába lengett, s  neki-nekivágódott a 
sziklafalnak. Lába ujjaival egy párkányra támaszkodott, és várt, 
széttárt karral, alig néhány hüvelyknyire a kavics fölött. A hasadék ott 
emelkedett az arca előtt, s nézte a sötét zug párkányairól halkan 
potyogó csöppeket, mintha békességüket irigyelné. Csöppről csöppre 
tűnt el az idő. A két kép szétvált. 

Zörögtek alatta a kavicsok, s egy utolsó nyalintás víz becsapott a 
hasadékba., Feje lebukott, és a mentőöv fölött, szétnyílt viharkabátja 
szárnyai közt lenézett oda, ahol a vizes kavicsok hevertek a hasadék 
zugában. Látta harisnyáit, s lábát visszaképzelte a gumicsizmába. 

— Bárcsak megvolna a csizmám! 


Óvatosan megváltoztatta jobb lába helyzetét, s bal térdét mereven 
kiegyenesítette, hogy erőfeszítés nélkül megbírja teste súlyát. A lába 
furcsamód válogatós volt. A sziklát csak akkor érezte, ha éles, s csak 


akkor vált a teste részévé, mikor fájt, vagy a szeme előtt volt. 


Egy hullám nyelve egész a zugig behatolt, és loccsanva becsapott a 
szögletébe. Lábai közt, a mentőöv mellett permetszalag szökött föl, s 
vizezte be arcát. Kiadott egy hangot, s csak akkor döbbent rá, hogy 
milyen roncs testnyúlványokat hordoz maga körül. A hang a torokban 
kezdődött, megbuggyant, és ottmaradt. A száj nem vállalta részét, 
csak tátogott, az állkapocs a kabátgalléron petyhüdten nyugodott. A 
buggyanás erősödött, s ettől összekoccantak a fogak. Szavak 
vonaglottak elő a fogak s a dermedt anyagú felsőajak közül. 

— Akár egy halott. 


Újabb hullám hatolt be, és a permet most arcán csörgött lefelé. 
Kínlódva nekifogott a kapaszkodásnak. Addig haladt fölfelé a 
barázdált sziklaarcon, míg nem voltak már tapadócsigák, se kagylók, 
s nem tapadt már a kőhöz semmi más, csak az ő teste, az apró 
kacsakagylón, a zöld moszat. A szél mindvégig a hasadék felé 
lökdöste, a tenger meg szórványos neszeket hallatott. 


A hasadék mind keskenyebb lett, végül feje kibukkant egy nyíláson, 
mely nem volt sokkal szélesebb, mint a teste. Könyökét nekifeszítette 
a hasadék két falának, és fölnézett. 


Arca előtt a szikla a hasadék legkeskenyebb része fölött kürtővé 
szélesedett. A kürtő fala nem volt nagyon sima, de ahhoz eléggé, hogy 
a test lecsússzon róla. Mint a háztető, emelkedett a szikla csúcsa felé. 
Arcától a kürtő szirtpereméig mintegy két testhossznyi volt az út. 
Lassan körbejáratta szemét, fogódzót keresett, de egyet sem lelt. Csak 
félúttájt volt egy kis bemélyedés, de fogódzkodni az is sekély. 
Eltompult ujjakkal lehetetlen belekapaszkodm  legömbölyödött 
peremébe. 


Csattanás hallatszott a zug fenekéről. Kemény víz vágott be a 
zugba, szertefröccsent, lecsurgott. A mentőöv fölött, két lába közt 
lesandított. A kavicsok elhomályosultak, egy-egy pillanatra látszottak 
csak tisztán, majd eltüntek a zöld vízár alatt. Permet csapódott fel 
teste és a szikla közt. 


Fölhúzódzkodott, míg teste derektől fölfelé a lejtőn nem feküdt. 


Lába megtalálta a kapaszkodót, ahol az elébb könyöke nyugodott. 
Térdét lassan kiegyenesítette, zihálva lélegzett, Jobb karját kinyújtotta 
maga elé. Ujjai összezárultak a mélyedés legömbölyödött peremén. 
Húzódzkodott. 

Egyik lábát elvette a kapaszkodóról, és fölhúzta a térdét. Majd 
megmozdította a másikat Is. 

Lógott, alig néhány hüvelyknyire a hasadék tetejétől, fél keze s a 
sziklához tapadó teste tartotta. Jobb keze ujjai megremegtek és 
engedtek. Megcsúsztak a legömbölyödött peremen. Teste lecsúszott, s 
megint ott volt a hasadék tetején. Mozdulatlanul feküdt, szeme nem 
látta a sziklát, Jobb karja fönt, előrenyúlt. 

A tenger lassan birtokba vette a  hasadékot. Néhány 
másodpercenként földöndült, visszahúzódott alant egy-egy hullám. 
Arca előtt kövér csöppek pottyantak a kürtő felszínére, s peregtek le 
róla, Majd hullám robbant, és víz záporozott a lábára. Arcát 
fölemelte a szikláról, és a vicsor birokra kelt a dermedt izmokkal. 

— Akár egy tapadócsiga. 

Feküdt egy ideig, a hasadék tetejére görnyedt. A kavicsok már nem 
15 látszottak a zugban. A permetrohamok közt csak önmaguk reszketeg 
emléke voltak. Majd eltűntek, s eltünt velük a szikla is, rajta meg 
tetőtől talpig végigcsapott egy újabb vízrobbanás. Lerázta arcáról, és 
úgy bámult le a hasadékba, mintha a víz semmi volna. 

Fölkiáltott. 

— Akár egy tapadócsiga! 

Letette a lábát, támasz után tapogatódzott, elszántan lejjebb 
ereszkedett, de valahányszor végigvágott rajta a víz, mindig 
megkapaszkodott s visszahúzódott. Visszatartotta lélegzetét, s ha a 
hullám elment, kiköpött. A víz nem volt többé hideg, inkább goromba. 
Minél közelebb ért testté a kavicsokhoz, annál keményebben csapott 
rá a víz, s valahányszor visszatántorodott, mindig nagyobb erővel 
húzta lefelé. Megcsúszott, s a végén zuhant 15 néhány hüvelyknyit, egy 
hullám nyomban megkaparintotta, gorombán bevágta a zugba, majd 


megpróbálta kitépni onnét. Két hullám közt, ha támolyogva fölállt, a 
kavics engedett a lába alatt, s már térdig ért a víz. Előrezuhant, 
négykézlábra, s egy zöld halom, mely a zug hátának csapott, fölnyúlt, 
akár egy terebélyes tajtékfa, maga alá rejtette. Ide-oda tántorgott a 
zugban, majd két kézzel megkapaszkodott. Rángatta a víz, de kitartott. 
Kiszabadította kését és kinyitotta. Lebukott a vízbe, és nyomban 
földerengett a szeme előtt a szikla és a hínár. Fülében a tenger 
bömbölése éneklő dallammá szelídült. És már fel is bukott, a kés 
szabadon lógott a zsinóron, kezében a két tapadócsiga, de a tenger 
föllökte, fejre állította. Sziklát keresett, belekapaszkodott, hogy a víz 
el ne sodorja. Mikor a hullámok egy-egy pillanatra otthagyták, száját 
kitátotta, és levegő után kapott, mintha ez 15 egy-egy győzelem volna. 
A zugban fogódzóra akadt, de a tenger robbant, fölhajította, s most 
arra irányult minden ereje, hogy lent és a maga ura maradjon. Minden 
egyes csapás után lehasalt, hogy a hullám vissza ne mossa. Ha fölállt, 
a víz elvesztette ólomsúlyát, de szemtelenebb és gonoszabb lett. 
Ruháját szaggatta, bevágta őt a zugba, behatolt viharkabátja alá, 
fölgyűrte az ingét. Ha lenézett, egyenest az arcába vágott vagy hasba 
rúgta és megtaszította. 

Elért odáig, ahol a hasadék a legkeskenyebb volt, és átfurakodott a 
résen. Miután a víz visszaömlött, kinyitotta szemét, s minthogy arcán 
csurgott a tajték, vízzel vegyes lélegzetet vett. Egy hajtincs tapadt az 
orrnyergéhez, látta a csücskét, két ága volt. A víz megint lökött rajta 
egyet, a zuhatag visszarontott, és ő még mindig ott volt, teste súlyával 
beékelve a hasadék szűkületébe, a kürtő alján, s egész teste 
reszketett. Ráhasalt a lejtőre, és nekifogott, hogy lábát kiegyenesítse. 
Arca fölfelé csúszott a sziklán, egy zuhatag végigsepert a testén. 
Tapogatódzva keresgélt valamit ráncai közt. Előhúzott egy 
tapadócsigát, s dereka táján a sziklára tette. A víz jött; a víz ment. 
Megfordította kését, és a nyelével ráütött a csiga házára. A csiga egy 
csöppet oldalt billent, és a sziklára tapadt. Súly nehezedett rá, és 
ember meg csiga együtt a sziklához tapadt. 


Lába egyenes volt és merev, szeme behunyva. Körben előrehozta 
jobb karját, s a feje fölött tapogatódzott. Megtalálta a 


legömbölyödött, peremet, mely sima volt ahhoz, hogy megmarkolja. 
Keze visszatért, elárasztotta a víz, a viharkabátban matatott. Kihúzta, 
s mikor a kéz körbe- és fölkúszott, egy tapadócsiga volt a tenyerében. 
Az ember a sziklát nézte, egy-két hüvelyknyire az arca előtt, de 
tekintetében nem volt érdeklődés. Maradék élete most mind kúszó 
jobb kezében összpontosult. A kéz megtalálta a sekély mélyedést, s 
odabiggyesztette a tapadócsigát a perem fölé. A test pár hüvelyknyit 
fölemelkedett, és mozdulatlanul hevert, várta, hogy a víz visszatérjen. 
Mikor az ár elvonult, fogta a kést, fölnyúlt, és vaktában tapogatódzott 
a, sziklán. Az ujjak mereven motoztak, megtalálták a csigát, rácsaptak 
a kés nyelével. 


Arcát elfordította, elviselt egy újabb hullámot, s komolyan 
töprengett a feje fölötti tapadócsigán. Keze elengedte a kést, az 
lecsúszott, megcsörrent, és mozdulatlanul csüngött a derekánál. Fogta 
a mentőöv csöcsét, és kupakját lecsavarta. Sivítva távozott a levegő. 
Teste kissé hozzálapult a tölcsér falához. Fejét oldalt fordította, és 
tétlenül feküdt. Szája előtt a szikla nedvesen fénylő felszíne kissé 
elhomályosult, a homályt azonban szabályos időközönként el- 
eltörülte a visszatérő zuhatag. Meg-megcsörrent a fityegő kés. 


Megint fordított az arcán, és fölnézett. Ujjai szorosra zárultak a 
tapadócsigán. Most jobb lába mozdult. Miközben ujjai a második 
csigát keresték, lába feje reszketve motozott az első után. Nem találta, 
de térde ráakadt. Megindult a kéz, lement a térdhez, fölhúzta. A 
vicsor a merev arc mögött fájdalom formájában érzékelte a csigát a 
térd hajlatában. A fog összezárult. Az egész test meg-megvonaglott; a 
kéz visszatért a felső csigához. Húzódzkodott. ,Az ember oldalozva 
fölfelé csúszott a tető meredek lejtőn. Megérkezett a bal láb, és a 
gyapjúharisnya félretolta a másik lábat. A lábfej éle a csigára 
nehezült. A lábszár kiegyenesedett. Újabb zuhatag tért vissza és 
zúdult lefelé. 


Az ember fél lábával a csigára támaszkodva hevert, s javarészt 
csak a súrlódás tartotta. De fél lába mégiscsak a csigán nyugodott, a 
másik csiga meg ott volt a szeme előtt. Fölnyúlt, ujjai keresték, mibe 


15 kapaszkodjanak, míg a másik kéz még mindig az arca mellett 
markolta a csigát. Moccant följebb, följebb, följebb, és egyszerre ott 
valami szikláéi volt az ujjai számára. Jobb karja fölnyúlt, megfogta. 
Két kézzel húzódzkodott, két lábbal tolta magát. A szikla élen túl egy 
árkot látott, megpillantotta a tengert, fehéret látott a sziklákon! és 
ringást. Előrebukott. 

Árokban hevert. Látta a viharvert kőfalat, s egy szeme felől 
hosszan elnyúló pocsolyát is. Teste valahol másutt volt, s annak a 
helynek semmi köze ehhez a tájhoz. Két lába odavetve, szétterült 
mögötte, két más világban, nyaka kifordult. Jobb karja teste alá 
görbült, csuklója kibicsaklott. Érezte a kezét és a csukló kemény 
nyomását 15 az oldalán, de a fájdalom nem volt elég éles, hogy a 
mozgás emberfölötti erőfeszítésére rákényszerítse. Bal karja elnyúlt 
az árok hosszában, és félig víz borította. Jobb szeme oly közel volt a 
vízhez, hogy érezte a felületi feszültség pici húzását, ha pislantott, és 
szempillája fönnakadt a hártyán. Mire tudatosan szemügyre vette 
volna, a víz újra elsimult, de jobb arca és szája sarka víz alá merült, 
s rezegtette a vizet. Másik szeme a víz fölött, lelátott vele az árokra. 
Az árok belül piszkosfehér volt, furcsa módon fehér, fehérebb, mint 
az ég fényes tükörképe. Szája sarka szúrt. A víz színe olykor-olykor, 
egy-két pillanatra, felhólyagzott, s az egyes hólyagok körül gyűrűk 
tágultak halványan egymásba folyva. Bal szeme figyelte őket, 
valamiféle sötét ív alól kinézve ott, ahol a koponya a szemüreget 
körülvette. Alul, szinte egyenest alkotva, ott volt az orra bőrszíne. Az 
ívet a csillogó vízszint zárta le. 


Lassan gondolkodni kezdett. 


Árokba botlottam. Fejem a túlsó falának szorul, nyakam 
kicsavarodott. Lábam bizonyára fönn van a levegőben, az árok 
innenső oldalán. A combom fáj, mert a lábam súlya nekiszorítja az 
árok peremének; az a forgáspont. Jobb lábam ujjai jobban fájnak, 
mint a lábam szára. Kezem lábam bicsaklott, azért érzek fájdalmat a 
bordáimon. UJjaim akár fából is lehetnének. Az az elrejtett fehérebb 
fehér a víz alatt a kezem. 


Valami ereszkedő lejtésű rikoltás volt a levegőben, madárvijjogás, 


szárnycsapkodás. Az árok végén a falra egy sirály készült leszállni 
széttárt szárnyakkal, lábát s karmait előremeresztve. Dühösen 
belerikoltott az árokba, a széles szárnyak összegyűjtöttek némi 
felhajtó erőt, s ott lebegett, csapkodva, alig egy-két lábnyira a szikla 
fölött. Szél borzongatta az arcát. A széttárt lábak fölhúzódtak, a két 
szárny kifeszült, s a sirály oldalvást tovasiklott. Röptének szele 
fodrot vetett a fehér vízen, a fodor az arcát, behunyt szemét, szája 
sarkát érte. A szúrás erősödött. 

Fájdalma nem volt elég éles, hogy tettre kényszerítse. Még a szúró 
érzés 1s kívül esett a fejen. Bal szeme nézte a keze fehérebb fehérét a 
víz alatt. Az emlékképek egyike-másika visszatért. Újak is voltak, egy 
ember, amint fölfelé mászik, csigákat tapaszt a sziklafalra. 


A képek jobban fölbolydították, mint a szúrás. Bal keze 
összerándult tőlük a víz alatt, és a kar a zubbonyujjban odébbgördült 
a vízben. Lélegzetvétele egyszerre ádázul elmélyült, ettől hullámok 
fodroztak végig az árkon, metszették egymást, és visszatértek. Egy 
vízfodor a szájába csapott. 

Nyomban összerándult, és küszködni kezdett. Két lába kirúgott, és 
oldalt lendült. Feje a sziklához súrlódott, és megfordult. A fehér 
vízben föltámaszkodott két kezére, négykézlábra állt. Érezte, hogy 
arcán leszalad a nagyon 1s síkos nedvesség, s érezte szeme sarkában 
a kín fölvillanó döfését. Kiköpött és vicsorított. Egy pillantást vetett 
az árkokra, az árkokat ellepő, piszkosfehér rétegekre, ujjnyi mély, 
megrekedt oldatukra, a zöld tenger fölé elsikló sirályokra. 
Előreparancsolta önmagát. Beleesett a szomszéd árokba, fölvesződött 
a falán, széttöredezett, egymásra csúszott, ingatag köveket látott 
összevissza. Lefelé ereszkedett a lejtőn, s el-elvágódott útközben. A 
laposas kövek közt víz szivárgott, összeszövődött a növényi élet. A 
szél is vele tartott, ösztökélte. Míg ment, kedvére volt, de ha 
pillanatnyi óvatosságból meg-megtorpant, akkorákat taszított ingatag 
testén, hogy bukdácsolt, botladozott tőle. A nyílt tengerből, az égből, 
a szikla egészéből keveset látott, csak közelségükből egy-egy 
villanásnyit, egy-egy repedést, szögletet, tenyérnyi sárgás felületet, 


mely épp rácsapni készült, vagy a kikerülhetetlen sziklaöklöket, 
melyek személytelenül meg-megütötték, s testéből csillogó szikrákat 
csiholtak. Vele tartott szeme sarkának kínja 15. Valamennyi fájdalom 
közt ez volt a legnagyobb, mert épp oda döfött tűt, ahol ő élt, a sötét 
koponyába. A fájdalomtól képtelen volt szabadulni. A körül forgott a 
teste. Barna algát markolt, a tenger átcsapott feje és válla fölött. 
Fölhúzta magát, ráfeküdt egy lapos sziklára, melynek tócsa volt a 
tetején. Fejét ide-oda görgette, szeme forgott a víz alatt. Kezét 
bágyadtan megmozdította, s ettől megziízzent a víz. A két kéz elhagyta 
a vizet, körbetapogatott, tépte a nyálkászöld, algás moszatot. 


Föl térdelt, a nyálkászöldet szemére s jobb arcára szorította. 
Hátrabukott, neki a sziklának, a tapadócsiga-telepek kocsonyás- 
csipkés dudorai közé, s hagyta, hadd fájjanak neki a kérges kagylók. 
Bal kezét óvatosan combjára tette, s oldalról rásandított. Az ujjak 
félig begörbültek. A bőr kékesfehér volt, s a felületét szabályos alakú 
ráncok hasogatták. A tű utánanyúlt a koponyába, a sötét ív mögé. Ha 
mozgatta szentgolyóját, vele mozgott a tű 15. Szemét kinyitotta, s ettől 
az nyomban, vízzel telt meg a zöld hínár alatt. 


Hortyogni kezdett. A hangok mellkasa mélyén keletkeztek. Mintha 
kemény hangrögök lennének; ahogy kihullottak, meg-megrándult a 
teste. Szeméből továbbra 1s folyt a sós víz, összemosódott a tenger és 
az oldat nyomával az arcán. Egész testében didergett. 


Egy sziklapadon távolabb, mélyebb tócsa volt. Lassan, nehézkesen 
odakúszott, oldalára feküdt, s jobb arcát megint víz alá merítette. 
Szemét behunyta, kinyitotta, hogy a víz a tűzsarkot kiöblítse. Az 
emlékképek most olyan messze jártak, hogy nem volt kénytelen 
figyelni rájuk. Körültapogatódzott, s a tócsába dugta kezét. Néha- 
néha megrándította testét egy-egy kemény hang. 

A sirály többedmagával visszatért, hallotta őket, összeszövődött 
rikoltozásuk, mintha roptuk nyoma volna a feje fölött. A tenger felől 
15 jöttek zajok, nedves cuppanások a füle alól és a futó hullámok 
döndülése: bár fölfogta őket a fősziírt, még volt erejük a sziklát 
oldalogva megkerülni, s szétindázni a sziklák és hasadékok közt. A 


gondolat, hogy a fájdalmat kénytelen semmibe venni, gyökeret vert és 
megült a sötétség közepében, s ott semmiképpen nem kerülhette ki. 
Hiába a beléhatoló tű, kinyitotta szemét, és lenézett kifakult kezére. 
Dünnyögni kezdett. 

— Fedél. Muszáj valami fedelet keresnem. Ha nem, meghalok. 

Óvatosan megfordította fejét, és visszanézett arra, amerről jött. A 
kiálló szikla élek, amelyek lefelé jövet akkorákat döftek rajta, most 
mind egymásba olvadtak. Tekintete csak yardnyi foltokat fogott át 
egyszerre, homályos foltokat, mert szeméből vizet szúrt ki a tű. 
Nekidurálta magát, hogy visszakússzék, föl a sziklára. A szél már 
enyhült, de még mindig hullottak rá az esőfonalak. Fölvonszolta 
magát egy szirtfokra, mely nem volt magasabb, mint egy ölnyi, mégis 
akadály, s végtagjai külön-külön csak nagy körültekintéssel és gond 
árán tudtak megbirkózni vele. Egy ideig elhevert a szirtecske tetején, 
és belenézett a párafoszlányokba a szikla csúcsa fölött. A nap épp ott 
fenn ült, ahol a fehér árkok vártak rá. A fény a felhőkkel s az 
esőpárával birkózott, s a szikla fölött madarak köröztek. A nap fakó 
volt, de még több vizet fakasztott szeméből, így hát szorosan 
behunyta, s a tűtől váratlanul följajdult. Tapogatódzva, majd fél 
szemét kinyitva mászott át árkokon és vízmosásokon, ahol nem volt 
fehérség. Lábait, mintha más testéhez tartoznának, emelte át az árkok 
töredezett falain. Szeme fájdalmának csökkentésével egyszerre 
visszatért a fázás és kimerültség. Elterült egy vízmosásban, s hagyta, 
hadd gondoskodjék teste önmagáról. Mély borzongás tapadt hozzá, 
oly szorosan, hogy ott volt ruhája alatt, a bőre alatt. 


A borzongás és kimerültség érthető nyelven szólt. Add meg magad, 
mondták, feküdj mozdulatlanul. Tégy le a visszatérés, az életben 
maradás gondolatáról. Jó napot, vége. A fehér tetemek senkit se 
izgatnak, senkit se vonzanak, az arcok, a szavak se, ha történetesen 
másutt máséi. Egy óra ezen a sziklán egy élet. Mit veszthetsz? Nincs 
Itt más, csak gyötrelem. Add fel a harcot. Jó napot. 


Teste megint nekifogott kúszni. Nem mintha valami idegi vagy 
izomerő tagadta volna meg, hogy beismerje vereségét; inkább a 


fájdalom hangjai voltak olyanok, mint a hajó testéhez csapódó 
hullámok. Egy tény, egy tárgy volt minden kép és fájdalom és hang 
közepén, egy acélrúd: oly csupaszon középpontja mindennek, hogy 
még próbára se tehette önmagát. Ott van a koponya sötétjében, 
önérvényű és romolhatatlan, sötétebb sötétség. 


— Fedél. Muszáj fedelet találnom. 


A központ működni kezdett. Elviselte a tűt, hogy oldalt nézhessen, 
összerakhassa a gondolatokat. Arra a következtetésre jutott, hogy erre 
kell kúsznia, nem arra. Tucatnyi helyet vett szemügyre, és vetett el, 
kutatott végig a kúszó test előtt. Fölhúzta a fénylő ablakot a boltív 
alatt, s a koponya ívét hol erre, hol arra fordította, mint a hernyó, 
mely fejét lassan ide-oda fordítva igyekszik újabb levelet érni. Ha a 
test közelebb ért az esetleges menedékhez, a fej még mindig ide-oda 
fordult, fürgébb volt, mint bent a lassú gondolatok. 


Volt ott egy kőlap, mely egy árok faláról csúszott le oldalvást. így 
háromszögű üreg képződött a szikla, az árok feneke és fala között. Az 
árokban alig lapult foltnyi esővíz, fehérség meg semmi. Az üreg 
mélye és iránya az árok vonalához igazodott, s bent sötét volt. 
Szárazabbnak is tűnt, mint a szikla másutt. Feje végre abbahagyta a 
mozgást, s miközben a nap elsüllyedt a szemhatáron, ő feküdt az üreg 
előtt. Nekifogott, hogy testét az árokban megfordítsa, s ez átázott 
ruhájában ugyancsak bonyolult feladat volt. Nem beszélt, csak tátott 
szájjal súlyosan zihált. Lassan fordult, míg a hasadék irányába nem 
kerültek a fehér gyapjúharisnyák. Hátracsúszott a háromszögű nyílás 
felé, és bedugta a lábát. Hason feküdt, s fáradtan vonaglott, mint a 
kígyó, mely nem tudja levetni a bőrét. Szeme nyitva volt, és a 
semmibe meredt. Hátranyúlt, és mindkét oldalon lerángatta a 
viharkabátot meg a gyapjúzekét. A kabát kemény volt, s ő számtalan 
külön-külön kis mozdulattal kúszott hátra, mint a víz alatti mély 
hasadékba behátráló vértesrák. Valiig benn volt a résben, szorosan 
körülvette a szikla. Mentőövét föltolta, míg a puha gumi a mellkasa 
felső részét nem övezte. A lassú gondolatok dagadtak, apadtak, a 
szem üres volt, csak a víz folyt a tű alól a jobb szeméből. Keze 


megtalálta a gumicsöcsöt, és belefújt, lassan, míg az öv ismét rá nem 
feszült a mellkasára. Karját összefonta, két fehér keze kétoldalt. Bal 
arcát a  viharkabát viaszosvászon ujjara fektette, és szeme 
becsukódott — nem szorosan, csak könnyedén. Szája még tátva volt, 
álla félrelógott. Olykor egy-egy borzongás bújt elő a hasadékból, s 
reszkettette meg karjait és fejét. Lassan szivárgott a víz a kabát 
ujjából, hullott a hajából és orrából, csöpögött nyaka köré 
föltüremlett ruhájából. Szeme fönnakadt, szemhéja lazán lógott, mint 
az álla, mert a tün így könnyebb volt úrrá lennie. Csak ha a víz miatt 
pislognia kellett, döfött be a tűhegy oda, ahol ő élt. 


Sirályokat látott, lebegtek, ereszkedve köröztek a szikla fölött. 
Letelepedtek, s fölemelt fejjel, kimeredő nyelvvel, tágra nyílt csőrrel 
rikoltoztak a szikla csúcsán. Az ég elszürkült, föltorlódott a 
tengerpára. A madarak csevegtek, meg-megrebbent, összecsukódott a 
szárnyuk, fejüket alája dugták, fehér kavicsokként ültek a sziklán. A 
szürkeség sötétté sűrűsödött, és a sötétben a néhány madár és piszkuk 
foltja olyannak látszott, mint vízen a tajték. Az árkok megteltek 
sötéttel, mert lent, a menedék mellett, a szikla valamilyen okból nem 
volt piszkosfehér. Az árkok közt a kövek homályos idomok. A 
sziklaszirt fölött szelíden, hűvösen fújt a szél, s láthatatlanul, 
gyöngéden tovahúzva, alig hallható, szakadatlanul sziszegő hangot 
hallatott. Olykor-olykor egy-egy hullám bedobbant a védőszirt mellett 
a zugba. Majd hosszú csend, s a tölcsérben lezúduló víz robaja, 
surrogása. 

Az ember üregébe bekucorodva hevert, bal arca a fekete 
viaszosvásznon pihent, két keze kétoldalt két csillogó folt. Hébe- 
hóba, ha a test összerezzent, halkan megzördült a viaszosvászon. 

Az ember két hasadékban volt benn egyszerre. Első volt a szikla, a 
zárt, s ha nem 15 meleg, de nem 1s a tenger vagy a levegő hidegével 
hideg szikla. A szikla, mint az öntőforma, szorosan zárta körül a 
testét, Itt-ott még gátolta 15 remegését; ha nem is csillapította, 
legalább befelé kényszerítette. Testében "majdnem mindenütt 
fájdalmat érzett, valami távoli fájdalmat, melyet olykor tévesen 
tűznek vélt. Lába fejében ez a tűz lanyha volt, térdében eleven. Látta 
lelki szemével, hisz teste a második, belső hasadék volt, amit lakott. 
Két térde alatt, íme,. két kicsi máglya keresztbe rakott fadarabokból, 
lángol vidáman, mint a döglődő teve alatt gyújtott tűz. De az ember 
értelmes volt. Elviselte a tüzeket, bár meleget nem adtak, csak fájtak. 
Kénytelen volt elviselni, hisz fölállni vagy akár csak megmoccanni se 
jelentett volna mást, mint fokozott fájdalmat — még több fadarabot és 
még több lángot, immár végig az egész teste alatt. Ő maga e test belső 
hasadékának távoli végében kuporgott. E távoli zugban, a tűztől 
messze, egy rakás ő feküdt a mentőövön, mely minden lélegzetére 
meg-megringott, előre-hátra. A rakáson túl a világ gömbölyű 
csonttekéje, s ő maga bent csüng. E glóbusz fele valami makacsabb 
és elviselhetőbb fájdalomtól izzott és fagyott. Csak felső felébe állt 
bele néha a szúrás, mintha roppant tű túrt volna őutána. Olyankor 
ezen az oldalon egész kontinensek  rengtek, a  döfések 
megszaporodtak, bár nem hatoltak olyan mélyre, és a félteke jellege 
lassan megváltozott. Fekete és szürke idomok tűntek föl az űrben, és 
egy folt tejútszerű fehérség, melyről halványan tudta, hogy az 
hozzákapcsolódó kéz. A glóbusz másik fele mindvégig koromsötét 
volt, és fájdalmat sem okozott. Ö úgy lebegett e glóbusz közepén, 
mint egy vízzel átitatott test. Tudta, mint a lét alaptételét, hogy míg itt 
lebeg, meg kell elégednie minden kis kegyeknek legkisebbikével. A 
nyúlványok, melyek hozzákapcsolódtak, távoli tüzük, lassú égésük, 


kínpadjaik és izzó fogóik itt legalább mind kellően messze vannak. 
Ha megtalálja a tétlen létezés sajátos módját, ha valami törékeny, 
belső egyensúlyra lel, akkor e második hasadék jellege tán 
megengedi, hogy a glóbusz közepén lebegjen mozdulatlanul, 
fájdalommentesen. 

Néha már-már el is jutott idáig. Pici lett, a glóbusz meg addig 
tágult, míg az égő nyúlványok a csillagokig értek. De e mindenség 
meg-megrándult, a rángások a mély ürben keltek és jöttek, mint a 
hullám. Aztán megnőtt, betöltötte a hasadék minden zugát, csikorgó 
idegekkel söpört végig a tüzeken, addig-addig tágult, míg a glóbuszt 
15 meg nem töltötte teljesen, és a tű Jobb szeme sarkán át bele nem 
döfött feje sötétjébe. Mialatt döfködte a fájdalom, egy fehér kéz 
derengett előtte homályosan. Majd lassan visszasüllyedt a glóbusz 
középpontjába, összezsugorodott, s egy sötét világ közepén lebegett. 
Ez ritmussá vált, még időtlen idők óta létezett, s még időtlen ideig 
megmarad. 

Bár e ritmus csak feltételes volt, a képektől, melyek előtte s olykor 
valaki más előtt meg-megismétlődtek, lényegében nem változott. A 
tüzekhez képest a képek fényesen csillogtak. Hullámok, nagyobbak, 
mint a világmindenség, s bennük egy üvegtengerész libegett. Egy 
parancs, neonbetüűkkel. Egy asszony, más, mint a részletes rajzú, fehér 
testek, mert ennek arca 15 volt. A sivár, komor hajó éjszaka, a fedélzet 
szerelvényei, az enyhe lejtés és zümmögés. Átment a hídon, előre, a 
tájolóhoz s a tájoló homályos fényű lámpájához. Hallotta, hogy Nat, a 
bal oldali fedélzeti őr otthagyja a helyét. Nat lefelé jön a létrán. 
Hallotta, hogy Nat lábán cipő van, nem csizma s nem 1s vászoncipőó. 
A langaléta, suta Nat nőies óvatosan ereszkedett le a létrán, még 
ennyi hónap múltán se volt képes megfelelően öltözködni, vagy a 
létrán tengerész módra föl-le járni. Hajnalban didergett, mert nem 
tudta, hogy öltözzék, a matrózszállás fölfedezte, hogy sérti a 
beszédük, közröhej tárgya volt, alázatos, engedelmes és 
használhatatlan. 


Ő rövid pillantást vetett jobb felé, a láthatárra, majd a karavánra, a 


hajótestek épp bontakoztak ki a hajnali fényben. Mint megannyi fakó 
vasfal törték meg a láthatár vonalát, s a falakon már-már láthatóvá 
lettek a hosszú, elmosódott, rozsdás hasadások. 


De Nat a tat felé botorkált, hogy ötpercnyi magányt leljen a korlát 
mellett, és találkozzék az örökkévalósággal. Félénk útja a jobb oldali 
vízibomba-vető felé vezetett, nem mintha itt jobb lett volna, mint a 
bal oldali korlát mellett, hanem mert mindig erre tartott. Elviselte a 
szelet, a gépbüűzt, a háborús idők kopott torpedó-rombolójának 
jellemző, poros szennyét, csak mert itt az élet minden ízével, 
érintésével, képével, neszével és szagával együtt távol volt tőle. 
Továbbra is el fogja viselni, míg a megszokástól el nem fásul. Soha 
nem fogja megvetni lábát a haditengerészetnél, mert e langaléta lábak 
mindig 15 kilógtak innét, merő véletlenségből szolgáltak itt, s ezalatt ő 
maga belül csak azért imádkozott, arra várt, hogy az 
örökkévalósággal találkozhassék. 


De a fedélzeti óra a cikcakk következő szára felé ketyegett. Ö 
elmerülten figyelte a kismutatót. 


— Jobbra tizenöt. 


Elöl a tatfelen a Wildebeeste szintén fordult. Tatja alatt, ahol 
átfordult a kormánylapát, a szürke fényben látszott a zajló víz. Ahogy 
a híd fordult alatta, a Wildebeeste mintha elcsúszott volna a tat felé 
korábbi helyzetéből, míg csak megint párhuzamosan nem feküdt a két 
hajó annak rendje és módja szerint. 

— Kormány. 

A Wildebeeste még fordult. Cipőtalpán és az acélon át, a kékeszöld 
víz hosszú hullámaival és ringásával összekötve, magában még azt 15 
meg tudta mondani, hogy pontosan mennyire fordult Jobbra a hajó. De 
a víz végül 15 nem volt ennyire kiszámítható. A fordulás utolsó fokai 
során megpillantott egy szürke dombot, egy hetedik hullám siklott el a 
hajó orra mellett s alatta. A tat továbblendült, lecsúszott a 
hullámhegyről, s váratlanul megtántorodva, tíz fokkal eltért a 
menetiránytól 

— Középállás. 


Hogy vesszen meg az egész rohadt Haditengerészet és ez a rohadt 
háború! Álmosan ásított, s miközben a hajó visszatért menetirányba, 
látta a Wildebeeste tatja alatt a habzó vizet. A tüzek ott messze, a 
második hasadék végében föllángoltak, a tű beledőfött, s ő megint ott 
volt a testében. Aztán a tűz a szokott ütemben újra lelohadt. 

A V-alakban vonuló rombolók együtt fordultak vissza. Két parancs 
közt a hangradar reszketeg sivítására figyelt, és a világosság 
erősödött. A teherhajók nyája hatcsomós sebességgel kocogott, a 
rombolók meg, mint a fullajtárok tisztogatták előttük az utat, seperték 
tisztára a tengert láthatatlan seprűikkel, s fordultak egyszerre, mintha 
madzagon rángatnák őket. 

Lépteket hallott a háta mögött a létrán, s buzgón elmerült a hajó 
menetirányának meghatározásába, hisz lehet, hogy a kapitány az. 
Aggodalmas gonddal ellenőrizte a Wildebeeste menetirányát. De a 
lépcső felől egy hang se hallatszott. 

Nagy sokára közömbösen megfordult, s ott állt Roberts 
tiszthelyettes tisztelegve. 


— Jó reggelt, tiszthelyettes. 
— Jó reggelt, uram. 
— Mi újság? Csak nem kerített nekem egy extra rumot? 


A közel álló szemek az ellenző alatt visszahúzódtak kissé, de a száj 
elmosolyodott. 


— Uram, ha netalán. .. 


Aztán, a számvetés végére érve, a maga hasznát fölismerve, 
mosolya elszélesedett. 


— Hát mostanában egy kicsit épp fogytán vagyok a rumnak. De ha 
bármikor... 

— Oké. Köszönöm. 

És most? Szolgálati jegy? Előléptetés! Javaslat? Valami apróság, 
amit könnyű elintézni? 

De Roberts altiszt nagyobb tétre játszott. Akármi legyen 1s a tér, és 
a viszonzások bármiféle bonyolult rendszere vezesse célhoz, Roberts 


ma nem igényelt mást, csak megértést és józan esze hálás elismerését. 

— Waltersonról van szó, uram. Meglepett nevetés. 

— Az én öreg barátomról, Natról? Mit csinált? Csak nem került 
sittre? 

— Ó, nem, uram. Semmi efféle. Csak... 

— Csak mi? 

— Nézze, uram, ott hátul, jobboldalt. 

Együtt kisétáltak a híd jobb szárnyára. Nathaniel még mindig az 
örökkévalósággal foglalkozott, lábait csak a fedélzetvért súrlódása 
tartotta, csontos fara a korláton épp a bombakivető mögött. Keze az 


arcán, valószínűtlenül hosszú teste együtt leng a hányódó 
hullámokkal. 

— Szamár. 

— Egyszer majd rajtaveszt, uram. 

Roberts altiszt közelebb jött. Hazug ember. Érzik a rum a 
lélegzetén. 

— Ezért sittre vághattam volna, uram, de tudom, hogy civilben a 
barátja, azért árra gondoltam. . . 

Csönd. 

— Jól van, tiszthelyettes. Majd beszélek a fejével. 

— Köszönöm, uram. 

— Én köszönöm, tiszthelyettes. 

— A rumról meg nem feledkezem, meg, uram, 

— Nagyon köszönöm. 

Roberts altiszt tisztelgett és visszavonult. Ő leszállt a létrán. 

— Balra tizenöt. 

Magány és tüzek a térde alatt és a belédöfött tü. Magány kinn a 
fedélzeten, ahol a gépágyú torka a vért fölé emelkedett. Komoran 
mosolygott, és magában rekonstruálta, mi járhat Nathaniel fejében. 
Kénytelen volt bizakodva kifeküdni a hajó tatjára, magányt keresve a 
gépágyúlegénység és a vízibombák őrei közt. De kis hajón egy 


közlegény nem talál magányt, hacsak nem elég okos ahhoz, hogy 
fölfedezze magában a hallgatag fickót. Kénytelen volt a tatra húzódni 
a legénységi szállás csőcseléke elől, a mérhetetlenül zsúfolt 
mocsokból a mocsok mérsékelt, széljárta formájába. Nem volt elég 
bölcs, hogy megértse, a legénységi szállás zsúfoltsága olyan sűrű, 
hogy az már önmagában 15 magány, olyanféle, mint amihez az ember a 
londoni tömegben Jut. így hát el kellett viselje, hogy a vízibombák őre 
komoran bámulja imádkozását, és nem értette, hogy azért lesik őt 
örökké, mert nincs mi mást tenniük. 

— Kormány. Középállás. 

Cik. 

És akkor is imádkozik, mikor lent van, márpedig függőágyában 
himbálódzva okosabban tenné, ha aludnék, hisz az volt a parancs, ha 
őrséget áll, szakadatlanul figyelje a tenger egy szakaszát, s ő 
szakadatlanul figyelte, kötelességtudóan és értetlenül. 


A fej sötét központja megfordult, látta a tatfelen az őrt kuporogni, 
látta a lengő iránykereső antennát, a kürtőt, fölötte a remegő meleg 
levegővel és szemernyi füsttel, és a híd kiszögellése fölött lenézett a 
fedélzet jobb felére. 


Nathaniel még mindig ott volt. Valószínűtlen nyurgasága és 
ösztövér volta, amitől termete még hihetetlenebbnek tűnt, bizonytalan 
támasztékká tette a hajókorlátot. Lábát szétvetette, s más nem tartotta, 
csak a fedélzeten nyugvó talpa súrlódása. 


A sötét központ figyelt, s látta, hogy Nathaniel leveszi kezét az 
arcáról, megmarkolja a korlátot, és fölegyenesedik. Szétterpesztett 
lábbal, karját az egyensúly kedvéért széttárva, előrebotorkál. 
Képtelenül kicsi matrózsapkája vízszintesen ül a feje búbján, és 
göndör, fekete haja — csapzott volt kissé az éjszaka nyirkától — körös- 
körül kimered alóla. Véletlenségből észrevette a hidat, jobb kezét 
komolyan sapkájához emelte — semmi szabadosság, gondolta a fekete 
központ, tudja a helyét, szerény a hajón is, akárcsak civilben, 
menthetetlenül nevetséges. 

De az ösztövér alak egyensúlyát megbontotta a jobb kezével tett 


hirtelen mozdulat; megtántorodott, megpróbált újra tisztelegni; nem 
sikerült; kinyújtott karral, szétvetett lábbal komolyan átgondolta a 
kérdést. Egy emelő hullám helyrebillentette. Megfordult, visszament a 
gépházfedélig, megtapintotta, nem forró-e a vaslap, lábát megvetette, 
előrefordult, s lassan föltisztelgett a hídra. 

A sötét központ vidáman odaintett kezével a távlatban látott 
alaknak. Nathaniel arca — még ilyen messziről is láthatóan — 
megváltozott. Föltünt rajta a fölismerés öröme, s ez nem volt fölvett, 
mesterkélt mosoly, mint ahogy Roberts tiszthelyettes mosolygott 
túlságosan közel álló két szeme alatt: magától szállt föl az arc mögötti 
feltételezett központból, a valódi nyájasság bizonyítéka volt, s oly 
vad és dühös vonzalmat ébresztett, hogy megszorult a lélegzet tőle. 
Valami rángás kelt a glóbusz rétegeiben, s ettől a tű belédőöfött, 
beletúrt a központ után, mely mind e közben fájdalmatlanul lebegett. 

Megragadta a tájolóházat és a sziklát, és a csalódottság 
gyötrelmével kiáltott fel: 

— Hát senki sem érti, mit érzek?! 

Aztán megint végignyúlt a belső hasadék alagútjain, föllobbantak a 
tüzek, és a húsába döftek. 


Új hang jött a többi közt. A kinti, fehér, mozdulatlan foltokkal volt 
kapcsolatban. Ezek most jobban látszottak, mint azelőtt. Rádöbbent, 
hogy múlik az idő. Ami az örökkévalóság ritmusának tünt, nem volt 
más, csak a sötétség órái, most viszont halványan világosodott, s ez 
megszilárdította énjét, elhatárolta és kigyógyította. A hang egy 
gubbasztó sirály torokhangú kotyogása volt. 

Feküdt fájdalmai közt, a fényen és az új nap tényén gondolkozott. 
Ha szeme gyulladt sarkát óvatosan használta, szemügyre tudta venni 
elfásult karját. Közelébe kényszerítette az ujjakat, megrebbentek és 
összerándultak. Nyomban ott volt bennük megint, emberré vált, aki 
mélyen bebújt a csupasz szikla hasadékába. Tudás és emlék 
szabályos rendben visszaáramlott, eszébe jutott a kürtő, az árok. A 
teljes napvilágban hajótörötté vált, és rászakadt helyzetének 
kényszerűsége. Meg-megemelte testét, kifelé vonszolta magát a 


sziklák közti ürből. Ahogy kifelé mászott, a sirályok rikácsolva 
fölriadtak és elrettentek. Visszajöttek, éleseket rikoltva le-lecsaptak 
rá, hogy szemügyre vegyék, majd elillantak ismét a levegőben. Mások 
voltak, mint a lakott partok és szirtek emberektől rettegő sirályai. De 
nem volt meg bennük a szem nem látta természet ősártatlansága sem. 
Háborús idők sirályai voltak, most egyedülálló emberre akadtak, s 
körülötte víz volt, rossz néven vették teste melegét, és lassú, 
indokolatlan mozdulatait. Megközelítették, csapkodva  libegtek 
fölötte, s ezzel azt mondták, bár lenne inkább halott, s úszna a 
tengeren, mint egy szétszakadt függőágy. Tántorgott, s elfásult 
karjával szétcsapott közöttük. 


— Hss! El innét. Rohadt dögök! 


Fölszálltak, nagy garral keringtek, visszajöttek, szárnyuk az arcát 
érte. Rémülten közibük vágott, az egyik lankádban röpült tova, 
szárnya alig verdesett. Körözve elhúzódtak, s figyelték. Fejük lapos 
volt Repülő hüllők. Megborzongott, s rátelepedett az ősi ellenszenv 
minden karmos jószág iránt, és sima körvonalukba beleképzelte a 
denevérek és vámpírok minden idegenségét. 


— El innét! Mit gondoltok, ki vagyok én? 
Köreik tágultak, kirepültek a nyílt tengerre. 


Figyelme most megint a testére fordult. Húsa mintha fájdalmak s 
merevségek vegyülete volna. Még az irányító rendszer 15 csütörtököt 
mondott, hisz két lába csak tudatos parancsra, külön-külön 
emelkedett, mintha, mindkettő egy-egy ügyetlen gólyaláb volna, mely 
úgy van csak rászíjazva. Középen behajtotta a gólyalábakat, és 
fölegyenesedett. Ott tüzeket fedezett föl — az általános sajgásban a 
komolyabb fájdalom pici szigeteit. Az "gyik, jobb szeme sarkában, 
oly közel volt hozzá, hogy még csak föl se kellett fedeznie. Fölállt, 
hátát nekivetette az árok falának, és körülnézett. 


A reggel szürke, de a szél elhalt, s a tenger csak fölszökött, nem 
jutott előre. Valami újnak ébredt tudatára; a tenger hangjának, amit a 
tengerész otthon — hajóján — sose hall. Volt egy szelíd alaphang, mely 
a számtalan apró hullám csobbanásaiból állt össze, volt egy 


szakadatlan sziszegés-kotyogás, mely a kérődző nyeldekléstől a 
kemény csettintésig terjedt. Voltak hangok, amelyek már-már a 
tagoltság határán jártak, de akár az étvágy hangjai, egy-egy lágy 
cuppanásba mentek át. S mindefölött egy meghatározható dallam, 
éneklő sziszegés, a levegő puha tapintása a kövön, folyamatos, finom, 
véget nem érő súrlódás. 

Sirályrikoltás kavargott fölötte; fölemelte fél karját, és elnézett a 
könyökhajlata alatt, de a sirály föllibbent a szikláról. Ahogy elült a 
rikoltás, megint szelíd lett minden, semmitmondó, ártalmatlan. 

Végignézett a láthatáron, és megnyalta az ajkát. A nyelv még 
egyszer kibújt, próbálkozva tapogatódzott, eltűnt. Nyelt egyet. Szeme 
tágabbra nyílt, a döfésre ügyet se vetett. Lélegzete meggyorsult. 


— Vizet! 


Mint a tengerben is, a válság kétségbeesett pillanatában, teste 
megváltozott, ügyessé vált és készségessé. Kibotorkált az árokból, és 
lába nem volt már faláb. Leomlott támpilléreken mászott át, amelyek 
soha nem támasztottak semmit, csak tulajdon súlyukat: az árkok fehér 
pocsolyáiban csúszkált, a sziklacsúcs szomszédságában. Kiment a 
szirt peremére, ahol először fölkapaszkodott, s lába előtt fölröppent 
egy magányos sirály. Állt, nagy kínnal körbefordult, de a látóhatár 
mindenütt önmagával volt azonos. Csak alatta a szikla árulta el, hogy 
végigvizsgált már minden pontot. Körbefordult ismét. 


Végül hátat fordított magának a sziklának is, és lemászott, most már 
lassabban, árokról árokra. Mikor alatta volt már a madárpiszok 
szintjének, megállt, s szemével araszról araszra végigpásztázta a 
sziklát. — Beguggolt egy árokba,  alacsonyabbik oldalában 
megkapaszkodott, s rebbenő szemmel, mintha madár cikázó röptét 
követné, végigfürkészte valamennyi zugát. Egy lapos kövön vizet 
látott, odament, két kezével megtámaszkodott a tócsa szélén, és 
nyelvét beledugta. Ajka összehúzódott a nyelve körül, szívott. A 
tócsa a kövön nedves folttá vált. Továbbkúszott. Az árok falának egy 
vízszintes repedéséhez ért. A repedés alján ferdén feküdt egy kőlap, s 
szögében fölfogta a vizet. Homlokát a sziklának támasztotta, s fejét 


elfordította oldalt, míg a repedésen nem nyugodott — de nyelve a vizet 
még így sem érte el. Ki-kinyújtotta nyelvét, száját a kőre nyomta, de a 
víz még mindig lejjebb volt. Megragadta a repedt követ, dühösen 
rángatta, míg le nem vált. A víz lefolyt, hártyát képezett az árok 
fenekén. Csak állt ott, szíve kalapált, kezében tartottá a levált követ. 


— Használd az eszed, ember. Használd az eszed. 


Végignézett az előtte levő kusza lejtőn. Nekifogott, hogy 
módszeresen végigkutassa a sziklát. Észrevette kezében a levált 
követ, és eldobta. Ide-oda, árokról árokra végigkínlódott a sziklán. 
Egy hal s egy döglött sirály porladó csontjaira bukkant, a madár 
mellcsontja, akár egy hajóroncs gerince. Szürke és sárga 
zuzmófoltokat, sőt földnyomokat s egy dudornyi mohát 1s talált. Voltak 
ott üres rákpáncélok is, elszáradt hínárdarabok s egy rák ollót. 


A szikla alacsony... Végén akadtak pocsolyák, de vizük sós volt. 
Elfeledkezett a tűről s a tüzekről, s visszament a lejtő tetejére. 
Betapogatódzott a hasadékba, ahol az éjszaka hevert, de a kő kis 
híján száraz volt. Fölkapaszkodott a lebillent kőlapra, mely fedelet 
adott nekt. 


A kőlap ketté volt törve. Valamikor nyilván hatalmas, fölmeredő 
sziklaréteg volt, mely megmaradt, míg a többi elmállott mellőle. 
Ledült és kettétört. Nagyobbik fele az árok fölött hevert, a szirt 
legszélén. Egy része kinyúlt a tenger fölé, s úgy húzódott alatta — az 
árok, mint egy ereszcsatorna. 

Lefeküdt, és befészkelte magát. Nem mozdult. Aztán csapkodni 
kezdett, mint farkával a fóka, s két uszonyával löködte magát előre. 
Fejét a földre hajtotta, és szívó neszeket hallatott. Majd elfeküdt 
mozdulatlanul. 


A hely, ahol vizet talált, csöpp kis barlanghoz hasonlított. Az árok 
feneke enyhén lejtett a víz alá, s így innenső végén a pocsolya sekély 
volt. Volt benn annyi hely, hogy széttárt könyökkel elfekhessen, mert a 
kőlap leverte jobb kéz felől az árok falát. A mennyezetkő ferdén 
feküdt, s a barlang túlsó vége nem zárult be teljesen. Fenn a tetőn volt 
egy kis nyílás, teli napvilággal és egy foltnyi éggel. A víz iható, de 


íze nem volt kellemes. Homályosan többféle kellemetlen ízre 15 
emlékeztetett, bár ízét meghatározni nem lehetett. A víz inkább csak 
enyhítette, de nem. oltotta a szomját. Ügy látszott, van belőle bőven, 
mert a tócsa több yardnyira elnyúlt, és a túlsó végén mélynek 
mutatkozott. Fejét lehajtotta, és újra szívott. Most, hogy egyik szeme 
teljesen, a másik meg félig alkalmazkodott a fényhez, látta, hogy 
valami vöröses, nyálkás üledék van a víz alatt. Az üledék nem volt 
kemény, könnyen fölzavarodott, s ott, ahol ivott, a nyalka fölszállt, 
szétterült, libegett, leülepedett. Bárgyún figyelte. Egyszerre 
dünnyögni kezdett. 

— A menekülés. A menekülésről gondoskodni. Visszakínlódott, 
koponyáját beverte a kőbe.  Végigvánszorgott ág árkon, 
fölkapaszkodott a szikla tetejére, és újra meg újra végigfürkészte 
köröskörül a látóhatárt. Letérdelt, és kezére támaszkodott. Fejében 
szaporán cikáztak a gondolatok. 

— Nem maradhatok örökké itt fenn. Ha erre mennék, hiába 
kiabálok. Embert kell készítenem, hogy itt álljon helyettem. Ha 
valami emberfélét látnak, közelebb jönnek. 

Egy törött szikla volt a tenyere alatt, a falnak támaszkodott, látszott 
a törés helye. Lemászott, és birokra kelt a roppant súllyal. Sikerült a 
követ fölbillentenie; megremegett, és a kő visszaesett. Összerogyott, s 
kis ideig fekve maradt. Otthagyta a követ, és nagy nehezen, 
négykézláb elmászott a kicsike szirthez és a szétszórt kövekhez, ahol 
a szemét áztatta. Egy sziklapocsolyában talált egy kerek, kérges 
követ. Fölemelte. Gyomrához szorította, botorkált néhány lépést, 
leejtette, fölvette, továbbcipelte. Ledobta a követ a kürtő fölött a 
csúcsra, és visszament. Az egyik árok falán bőröndforma kő 
egyensúlyozott. Töprengett, hogy mit tegyen. Hátát nekivetette a 
bőröndnek, lábát az árok túlsó falának. A bőrönd megcsikordult, 
megmoccant. Fél vállát a széle alá dugta, és megemelte. A bőrönd 
belebukfencezett a szomszéd árokba, és kettétört. Mogorván 
elvigyorodott, s a nagyobbik darabot ölébe emelte. A törött bőröndöt 
föltolta a falra, hengergette, fölfelé mesterkedte a hullott, de 


kezelhetetlen kövek lejtőjén, húzta-vonta. 


Aztán fönn volt két kő a csúcson, az egyiken vérnyomok. Megint 
körülkémlelt a látóhatáron, és visszamászott a lejtőn. Megállt, 
homlokához emelte kezét, megnézte a tenyerét. Nem volt rajta vér. 
Hangosan megszólalt, olyan hangon, mely egyszerre volt tompa is, 
öblös Is. 

— Kezdek izzadni. 

Talált egy harmadik követ, de nem tudta föltornászni az árok falára. 
Hátrált vele, végiggörgette az árok fenekén, míg sekélyebb 
szakaszhoz nem ért, ahol kijárót talált, elég alacsonyát, hogy a követ 
kiemelje. Mire sikerült azt ís a többihez odavonszolnia, kezét 
összevissza zúzta. Térdelt a kövek mellett, s a tengeren meg az égen 
töprengett. Sápadtan előbújt a nap, elvékonyult a felhőréteg. Ráfeküdt 
a három köre, nem bánta, hadd fájjon. Bal fülére sütött rá a nap, a 
szikla délutáni oldala felől. 


Fölállt, nagy kínnal fölrakta a második követ a harmadikra s az 
elsőt a másodikra. A három kő együtt kis híján két láb magas volt. 
Leült, s nekitámasztotta a hátát. A láthatár üres volt, a tenger szelíd, a 
nap épp csak hogy sejlett. A sziklától kőhajításnyira egy sirály siklott 
a tenger fölött, s a madár egyszerre kikerekedett, fehér volt és 
ártalmatlan. Fájó szemét, hogy pihentesse, fél kezével eltakarta, de 
kezét fönntartania túl nagy erőfeszítést követelt, hagyta hát, hogy 
tenyere a térdére hulljon. Szeméről nem vett tudomást, megpróbált 
gondolkodni. 

— Ennivaló? 

Talpra állt, s az árkokon át lemászott. A lejtő alján alig volt néhány 
lábnyi magas a szirtfal, azon túl különálló sziklák törték meg a víz 
felületét. Ezeket most nem vette figyelembe, hisz nem tudott hozzájuk 
férni. A szirtfal érdes volt. Apró kacsakagylók kérge borította, 
meszes váladékuk terjedelmes teleppé forrasztotta őket össze, s a 
telep lenyúlt a vízbe, ameddig a jobbik szeme lelátott. Sárgás csigák 
és színes tengerinyulak száradtak a sziklára rátapadva. Minden egyes 
tapadócsiga abban a mélyedésben ült, amelyet a hasa koptatott ki. 


Csomóstól voltak ott kék étikagylók is, fennakadt rajtuk a hínár zöld 
hálója. Hátranézett, fel a sziklaoldalon — épp a vizes üreg alól, mert 
mint egy ugródeszkát, látta kinyúlni maga fölé a tető kőlapját —, és 
látta, hogy az étikagyló hogyan uralkodott el az egész falon. Egy 
világosan kivehető vonalon alul kéklett tőle a szikla. Óvatosan 
lehajolt, és szemügyre vette a szirtfalat. A víz alatt még bőségesebb 
volt az élelmiszeraratás, mert ott lenn nagyobbak voltak az 
étikagylók, és vízinyulak csapoltak fölöttük. És a tapadókagylók, az 
étikagylók, a vízinyulak és kacsakagylók között, pöttyösen, mint az 
elszopogatott , cukor, — kocsonyás, — vörös buborékok, tengeri 
kökörcsinek. Víz alatt a szájukat szétnyitották, mint a virág a szirmait, 
de arccal fölfelé, a dagályt várva, ráncosak voltak és petyhüdtek, 
akár a kifejt tőgy. 

Ruhái alatt, mint két kéz, ökölbe szorult az éhség. De miközben 
csimpaszkodott, és a szája nyáladzott, gombóc szorongatta a torkát, 
mintha nagyon szomorú lenne. Csüngött a tej fehér sziklafalon, 
hallgatta a loccsanó vizet s azokat aj apró  percenéseket, 
szisszenéseket, melyeket e burjánzó, nem csupán növényi élet 
hallatott. Megérezte derekán, s előhúzta készsinórját, lendített rajta, s 
szabad kezével elkapta a kést. Szájához emelte, s a nyelét kézben 
tartva, a penge fokára harapott, fogával kinyitotta. Hegyét 
beillesztette egy tapadócsiga alá, az összerándult, s ahogy a pengét 
elfordította, érezte a csiga erejét. A zsinórra kötött kést elengedte, s 
estében elkapta a csigát. TIenyerén megfordította, és belesett a 
csigaház széles száján. Látta, az ovális, barna has behúzódik, 
visszahúzódik, elzárkózik a fény elől. 

— A kurva mindenit! 


Elhajította a csigát, s a ház loccsanva hullott a tenger vizébe. 
Mikor a fodrok elültek, figyelte, a csiga mint libeg el fehéren a szeme 
elől. Egy ideig még nézte a helyet, ahol eltünt. Megint megragadta a 
kést, és nekifogott, hogy vonalakat véssen az éticsigák közé. Sírtak és 
véreztek, sós, húgyszagú vizet. Megbökött egy tengeri kökörcsint a 
kése hegyével, és a kocsonya szorosan összecsavarodott. Tetején 


megnyomta a penge lapjával, s a kökörcsin a lyukon odapüssentett a 
szeme közé. A penge fokát a kőnek feszítette, s becsukta a kést. 
Visszamászott a szikla csúcsára, s hátát a három könek — a két 
töröttnek s felül a kérgesnek — nekivetve leült. 


Bent, az ember tudta, miféle görcs vett erőt a testén. Lábát fölhúzta, 
s oldalt dőlt, hogy a sziklán nyugodjék az arca. Teste rángatódzott, 
didergett az átázott ruha alatt. Belesúgta a kőbe: 


— Nem szabad föladnod! 


Nyomban nekiindult, és lefelé botorkált a dombról. Négykézláb ért 
le. Lent, a víz mellett talált köveket, de az alakjuk nem volt 
megfelelő. Egyet, amelyet épp hogy ellepett a víz, kiválasztott, és 
visszaküszködött vele a többihez. Ezt szánta a fölső helyébe, 
fölcsikorította, majd visszatette fölibe a kérgeset. Két láb hat 
hüvelyk. 

Dünnyögött. 

— Muszáj. Muszáj . 

Lemászott a túlsó oldalon, nem a csigás szirt felé. Itt sziklapadok 
voltak, s fölbuggyant, beszívódott közöttük a víz. A víz nagyon sötét 
volt, hosszú szárú alga szőtt a fenekén, mint a szíj, amellyel a vigécek 
fogják össze bőröndjüket, ha elromlik a zár. A barna alga petyhüdt 
volt, és összetekeredett a víz színe alatt, de kijjebb már egyenesen 
állt, és mintha csáp vagy nyelv volna, lassan mozgott. Azon túl már 
nem volt semmi, csak a mély víz sötétje, mely a nyílt tenger fenekéig 
terjedt. Erről elfordította a szemét, végigkúszott az egyik kőpadon, de 
a szikla mindenütt szilárd volt, sehol egy leszakadt kődarab, bár egy 
helyt a szilárd szikla berepedt. Harisnyás lábával feszegette, de nem 
mozdult. A párkányon ügyetlenül megfordult, visszament. A nagy 
szikla lábánál talált köveket, s bár alakjuk nem volt megfelelő, 
egyenként egy árokba hordta és fölhalmozta őket. Beletúrt a 
hasadékba, összetapadt szögletes és gömbölyű, sárga kavicsrögöket 
.húzott elő, amelyekre haj módjára " tapadt a hínár. Odacipelte ezeket 
15 a kőemberhez, amit épített, s körülrakta velük az alsó követ. Egyik- 
másik nem volt nagyobb, mint egy krumpli, ezeket addig tömködte a 


nagy kövek közé, a résekbe, míg a felső, ha hozzáért, már nem ( 


billegett. Az utolsó követ, ez akkora volt, mint a feje, föltette a 
többire. 


Három láb. 


Hátrább lépett a kőrakástól, és körülnézett. Ahonnét ő nézte, a 
kőrakás a látóhatár szintjétől még a napnál 15 magasabbra nyúlt föl. 
Ezen meglepődött, és gondterhelten körülnézett, hogy megállapítsa, 
merre van nyugat. Látta a kinti szirtet, mely megmentette az életét, s a 
hullámverésen alig túl sirályok libegtek. 


Megint lemászott a szikláról, oda, ahol a tapadócsigát lefeszegette. 
Savanyú képet vágott, s két öklét benyomta nyirkos ruhájába, a 
gyomra fölött. Csüngött a kis szirten, s ujjaival tépte a kocsonyás, 
vörös buborékokat. Fölrakta a szirt peremére, s egy darabig rájuk se 
nézett. Majd másfél szemét feléjük fordította, és közelről is 
szemügyre vette őket. Úgy hevertek ott, mint egy marék cukorka, csak 
éppen mocorogtak kissé, és a halomból kevéske tiszta víz szivárgott. 
Ült mellettük a szirt peremén, s már nem látta őket. Arcára kiült a kín. 

— A kurva mindenségit! 

Fölcsípett egy cukorkát. Gyorsan a szájába dugta, fejét leszegte, 
nyelt, megborzongott. Fogott egy másikat, nyelt, aztán megint másikat, 
amilyen gyorsan csak bírta. Bevágta az egész rakás cukorkát, aztán ült 
mereven, csak a torka nyeldekelt. Megnyugodott, halványan 
elvigyorodott. Lenézett a bal kezére, kisujj ára tapadva, egy csöpp 
vízben ott volt még egy utolsó szem cukorka. Szájára csapta a kezét, 
mereven bámult az ujjai fölött, gyomrával küszködött. Átmászott a 
sziklákon a vizesüreghez, és bevonszolta magát. Megint a gyűrűző, 
vörös iszap és a fenékről fölszálló nyalka. A tócsa innenső szélét 
vörös szalag szegte, vagy fél hüvelyk széles. 


Mikor a fanyar vízzel megnyugtatta gyomrát, kihátrált a lyukból. A 
sirályok most a szüda körül keringtek, és gyűlölködve nézték. 

— Azért se leszek a zsákmányotok! Fölkapaszkodott megint a szikla 
csúcsára, ahol három láb magas törpéje állt. Látta körös-körül a 


horizontot. Üres volt. Lenyalt az ajkáról egy csöppnyi édesvizet. 

— Innivalóm van elég. 

Alit, lenézett az ivóvizét fedő kőlapra, mely előrenyúlt, mint egy 
ugródeszka. Lassan lement a sziklafalhoz, leereszkedett, és bekémlelt 
a kőlap alá. A tócsát a tenger felől egy halom egymásra telepedett 
törmelékkő zárta el. Szeme homályos ablaka mögül látta, mint száll 
fel és gyűrűzik a vörös iszap. Nyilván rárakódott a kövek belső 
felére, s azokat úgy-ahogy összetapasztva, elzárta a víz útját. Hirtelen 
maga elé képzelte a rejtett felületeket, üregeket, amelyeket az idő 
vörössel bélelt, míg be nem dugultak, s annyi só közt meg nem rekedt 
az észrevétlen édesvíz; de annyira csak alig-alig rekedt meg, hogy 
elég a puszta érintés, és neki menthetetlenül elszáll az élete. 

Szaporán lélegezve, meredt szemmel hőkölt vissza. 

— Ne gondolj rá! 

Nekifogott, hogy a hasadékba, ahol aludt, lábbal előre 
begyömöszölje magát. Majdnem a feje búbjáig bebújt, s megtöltötte 
az üreget testével és vastag ruházatával. A viaszosvászon csövekből 
kirángatta a gyapjúzeke ujjait, hogy elfedjék a keze fejét. Némi 
küzdelem árán már az ujjával 15 meg tudta fogm, s kezét ökölbe 
szorította, hogy elrejtse a szőrös gyapjú. Mellkasát és nyakát most 15 
a mentőöv támasztotta, bal arcát meg karjára fektette. Feküdt s 
didergett, most, hogy lement már a nap, s közben a zöld ég kékre 
váltott, sötétkékre, leereszkedtek a sirályok. Teste megadta magát a 
didergésnek, de a lekopott kövek közé beszorítva, mozdulatlanul 
hevert. Szája nyitva volt, szeme aggódva meredt a sötétbe. Egyszer 
csak megrendült, s a száj megszólalt: 


— Ne gondolj rá! 
Egy sirály mocorgóit, majd megült nyugton. 


5 


De nem zuhanhatott bele a verembe, mert teste minden ízében 
kiterjedt. Homályosan tudatában volt, hogy testi ereje visszatér; s 
ettől nemcsak megérezte a hideg és a testi nyomorúság ízét, de még 
bosszantotta 1s, hogy érzi. Az elmúlt éjszaka apokaliptikus látomásai 
és hangjai helyett most nem volt egyebe, csak elkínzott és siránkozó 
teste. A tű hegye a szemében eltompult, s bár szívesebben elviselt 
bármit, mint azt a szúrást, kénytelen volt szakadatlanul dörzsölgetni 
egyik lábával a másikat, vagy egész testével a kőlaphoz tapadni, hogy 
legalább féloldalt kizárja a hideget, majd rádöbbenjen, hogy a másik 
oldal 15 egyre makacsabbul követel törődést. Föl-fölemelte a sötét 
gwlóbuszt, melyben élete Java részét töltötte, fölemelte kemény, elfásult 
felületét, s a másik félgömböt fektette alulra. Volt még egy különbség 
a tegnapi és a mai éjszaka között. A tüzek kialudtak, de ott lettek 
volna most 1s, ha lett volna ideje s ereje, hogy ügyeljen rájuk. A 
merevség állandó feszültséggé vált, mintha csak testét kinyújtóztatták 
volna, könyörtelenül. Most, hogy volt egy kis fölös ereje, még a kő 15 
újabb kényelmetlenséget kényszerített rá. Amit a glóbusz végső 
kimerültségében sima felületnek vélt, valójában hullámos volt, Itt-ott 
sejtelmes dudorokkal. E dudorok helyhez kötött kényelmetlenséggé 
váltak, a kényelmetlenség meg tompa fájdalommá. Ha ez így megy 
tovább, a fájdalom kínná lesz, majd tűzze, azt pedig el kell kerülni. 
Föl kell tehát emelnie a combját, vagy fészkelődni kell, hogy érezze, 
nincs ott a dudor, csupán egy mélyedés maradt a helyén. Aztán a 
combot" megint leereszteni, és várni a sötétben" a kényelmetlenségre, 
fájdalomra, kínra, tűzre. 

Most, hogy az ablak fent, a felső végén sötét volt, az ember úgy 
találta, a kényelmetlenség intervallumai megint hangokkal és csupán a 
szemnek létező tárgyakkal vannak teli. Zavaros képet látott, alatta 
vonult el a nap a föld tüzes magján túl. De a nap 1s, a tűz 15 messze 


volt ahhoz, hogy melegítse. Látta a vörös iszapot, amint visszatartja 
az édesvizet, látta a két marok vörös cukorkát és az üres látóhatárt. 

— Életben kell maradnom! 

Látta maga alatt a kígyózó napot, s ez fejében bent összezavarodott 
a föld tengely körüli forgásával s esztendős út javai a nap körül. 
Látta, hány hónapot kell az embernek elviselnie, míg a tavasz 
csillogóbb fénye megmelengeti. Hónapokon át nézte a napot, de sose 
gondolt rá, sose gondolta át, hogy mi az. Látta sokféle szögből, 
vonatablakból, mezőről. Tüzet összetévesztette más  tüzekkel 
külvárosokban, kertekben, tűzhelyeken. E tüzek egyike roppant 
makacs volt, s Itt figyelemre méltó valóság. A tűz egy kandalló rácsa 
mögött égett. A kandalló egy szobában állt, eszmélt rá, s valahonnét a 
múltból mindez ismerős, és tudta, hol van, s hogy az időpont s a 
szavak egyaránt fontosak. A szemben levő karosszékben magas., 
cérnavékony alak ült. Fölnézett fekete fürtjei alól, mintha valami 
nyilvántartási könyvet tanulmányozott volna a mennyezeten túl. 

— Ha magunkat létezőnek tekintjük, a mennyország üres tagadás. Se 
formája, se állaga. Érted? 

Valamiféle fekete villám, elpusztít mindent, amit mi életnek 
nevezünk. 

De ő csak nevetett, és jókedvűen felelt. 

— Nem értem, de annyi baj legyen, az előadásodra úgyis elmegyek, 
Nathaniel, fogalmad sincs, hogy mennyire örülök neked! 

Nathaniel figyelmesen szemlélte az arcát. 

— Én is. Mármint annak, hogy látlak. 

— Kimutatjuk az érzelmeinket, Nat. Ez nem valami angolos. 

Megint a figyelmes tekintet. 

— Azt hiszem, szükséged van az előadásomra. Nem vagy boldog, 
ugye? 

— Hát valami különösképpen nem érdekel a mennyország. Engedd 
meg, hogy töltsék. 

— Nem, köszönöm. 


Nathaniel kigöngyölödött a karosszékből, s most széttárt karral, 
ökölbe szorított kézzel nyújtózkodott. Először a semmibe bámult, 
majd körülnézett a szobában. Odament a falhoz, aztán a csontos 
fenekével képtelen magasra, egy polc tetejére ült fel. Hihetetlenül 
hosszú lábát szétvetette és kinyújtotta, s bizonytalan helyzetében nem 
tartotta más, csak cipője talpának súrlódása. Megint fölnézett a 
kézikönyvre. 

— Akár úgy is mondhatnánk, hogy a meghalás technikájáról 
beszélek. 

— Hát bizony jóval hamarabb meghalsz, mint én. Hideg az éjszaka — 
és nézd, hogy öltöztél fel. 

Nathaniel fürkész pillantást vetett a nevető alakra, majd lenézett 
önmagára. 

— Igazán? Igen. Azt hiszem, igazad van. 

— És átkozott hosszú életem lesz, és mindent elérek, amit akarok. 

— Mégpedig? ... 

— Ezt-azt. 

— De nem vagy boldog. 

— Miért olvasod ezt épp az én fejemre? 


— Mert minket összefűz valami. Valami történik velünk kettönkkel, 
vagy az a sorsunk, hogy munkatársak legyünk. Neked kivételesen 
sokat kell elviselned. 


— És mivégre? 

— Hogy magadévá tedd a mennyországot. 

— A tagadást? 

— A meghalás technikáját, hogy a mennyországba juss. 
— Nem, köszönöm. Ne légy gyerek, Nat. 

— Pedig magadévá tehetned, tudod. Én... 


Nat arca megváltozott. Megint önmaga felé fordult. Gyötrelmes 
volt arcának pirossága. Tekintete homályos és tétova. 


— ... én úgy érzem... ne nevess ki, kérlek... úgy érzem... sőt, akár 


azt 15 mondhatnám, hogy tudom. — Hirtelen kis nyögéssel szakadt ki 
belőle a lélegzet. Súrlódó talpak. 


— ... még azt 15 mondhatnám, hogy tudom, milyen fontos neked, 
hogy megértsd a mennyországot. . . a halált. .. mert csak néhány év... 


Egy ideig csönd volt, kettős megrázkódtatás — mert a szoba 
ablakain túl megszűnt a harangzúgás, mintha csak az emberi hanggal 
együtt halt volna el. Cigarettájából gonoszul égető fájdalom csapott 
végig a karon, -be a glóbuszba; elfricskázta a csikket, és fölkiáltott. 
Majd hason feküdt a padlón, a csikk után kutatott a karosszék alatt, s, 
a testén érezte a padló kényelmetlen hullámait. Ahogy feküdt ott, 
üldözték a szavak, zúgott tőlük a füle, izgalmat keltettek benne, s a 
váratlan, döbbent megértés meglódította a szívét, mintha hirtelen 
fölfogta volna a szavakat 15, amelyeket Nathaniel nem mondott kt. 


— ... mert néhány év, és meghalsz. Dühösen s rémülten kelt ki a 
kimondatlan szavak ellen. 

— Nat, te átkozott hülye! Te barom, te átkozott hülye! 

A szavak visszhangot vertek az árokban, és arca egy rándulással 
lecsúszott a viaszosvászonról. 

Odakint jócskán volt fény, napsütés és sirályrikoltás. 

Fölordított. 

— Vesszek meg, ha meghalok! 

Sietve kivonszolta magát a hasadékból, és fölállt az árokban. A 
tenger és az ég sötétkék volt, s a nap már elég magasan járt ahhoz, 
hogy ne vakítson a víz. Érezte a napot az arcán, s két kézzel 
megdörzsölte a borostáit. Gyorsan körülpillantott a láthatáron, s 
lemászott egy másik árokba. A nadrágjával matatott, s lopva 
körülpillantott. S a sziklán — most először — a borostás, külső arcot 
bömbölő, gúnyos röhej tördelte szét. Visszament a törpéhez, s mintha 
öntözne, körbevizelt a horizonton. 

— Az urak szíveskedjenek távozás előtt rendbe hozni a ruházatukat. 


A kabát gombjaival matatott, s vadul rángatta le magáról a 
viharkabátot. Megkereste, s kihúzta a hevedereket, amelyek a 


mentőövet tartották a gyapjúzeke alatt. Kibújt mindkettőből, ledobta 
egy halomba, állt fölötte, s nézte. Rápillantott karján a két hullámos 
aranysávra, az  aranygombokra, fekete kamgamzubbonyára és 
nadrágjára. Lehámozta magáról a zubbonyt, a gyapjúszvettert, az 
inget, az atlétatrikót; lehúzta a hosszú harisnyát, a zoknit, az 
alsónadrágot. Alit mozdulatlanul, és amennyit testéből látott, 
szemügyre vette. 


Lába annyira kiázott, hogy szinte alakját ií5 elvesztette. Egyik 
nagyujja csupa kék-fekete zúzódás és alvadt vér. Két térdén is 
zúzódások, a végük seb, nem szúrt vagy vágott seb, hanem körömnyi 
folt, ahol lehorzsolódott a bőr 15 meg a hús 15. Csípője jobboldalt kék 
volt, mintha festékbe mártott tenyerét nyomta volna rá. 


Megvizsgálta két karját 15. Jobb könyöke megdagadt, merev volt, s 
volt rajta több zúzódás 1s. Itt-ott a testén foltok, nem nyílt sebek, csak 
véraláfutások. Megtapintotta a puha sörtét az arcán. 


Jobb szemén csak ködösen látott, s jobb arca 15 forró volt és 
dagadt. 

Fogta atlétatrikóját, és megpróbálta kicsavarm, de az anyagba 
belevette magát a víz, s nem akart kijönni belőle. Bal lábával rálépett 
a megcsavart ing végére, másik végét meg két kézzel csavarta. 
Gyöngyözött az ingből a víz, s bevizezte a sziklát. Ugyanezt tette 
sorra valamennyi ruhadarabjával, s mindet kitette a napra száradni. 
Leült a törpe mellé, beletúrt zubbonya zsebébe, s kivett egy átázott 
papírköteget s egy barna kis könyvecskét. A könyvecske eresztette a 
színét, foltos lett tőle a papír 15, mintha rozsdásodnék. A papírlapokat 
kiteregette maga körül, és sorra végigkutatta valamennyi zsebét. 
Talált két egypennys és egy kétshillinges pénzdarabot. Odarakta egy 
pici halomba, a törpe mellé. Kivette viharkabátja zsebéből a zsinórra 
kötött zsebkést, és nyakába akasztotta. Mikor ezzel 15 végzett, 
szelíden megrántotta azt a barna kis korongot, amely fehér zsinóron a 
nyakában lógott. Fejét lehajtotta, és elmosolyodott. Fölkelt, és a 
sziklákon át odabotorkált a vizesüreghez. Leereszkedett, bebújt, és 
előrehajolt. Fölszálltak a vörös gomolyagok, s eszébe juttatták a 


tócsa másik, eldugaszolt végét. Óvatosan, lélegzetvisszafojtva 
kihátrált. 

Az árkokon keresztül lemászott a szikla lábához. A víz sekély volt, 
s a tonnányi eleven kocsonya páncélként vonta be a szirtfalat. Ott, 
ahol álldogált, és lábujja kiállt a párkány fölött, már száraz volt az 
étele, és beszélt, szakadatlan, apró percenésekkel. A hínár áttetsző 
volt a kagylók fölött, s alig-alig zöld. Tapogatódzva lemászott, 
összerándult, ha lába éles kagylóhéjat ért. Tépte volna az étikagylót, 
de nem jött. Csavarnia kellett, mintha csontot tépne ki az inak közül, 
forgatna ki a vápájából. Hátrahajigálta őket a feje fölött, fölíveltek, 
és csattanva estek a sziklára. Addig dolgozott az éles kagylók közt, a 
hullámzó víz fölött, míg lába el nem kezdett reszketni a 
megerőltetéstől. Fölmászott a szirtfalon, megpihent, visszament és 
tovább tépte a kagylót. A sziklán bőven volt belőle — némelyik 
négyhüvelyknyi hosszú. Kifulladva leült a napra, és nézegette őket. 
Nem voltak olyan kényesek, mint a vörös cukorkák; szorosan 
zárultak, összetapadtak, s nem volt hol késpengét beléjük feszíteni. 
Az egyiket letette a kőre, s addig ütötte a kés nyelével, míg héja össze 
nem tört. Kikaparta a bonyolult testet, és elnézett a tenger fölött. 

— A belgák megeszik. 

Lenyelte. Fogát összeszorította, föltört egy másik kagylót. 
Rövidesen egész rakás nyers hús hevert fehéren-sárgán a száraz 
kövön. Állkapcsa mozgott, szeme a látóhatáron. Jobb szeme 
homályos — csücske megfeszült kissé, — miközben evett. 
Körültapogatódzott, a rakás elfogyott. Lemászott a szirtfalon, s 
szedett még. Ezeket már kése egyetlen gyors ütésével törte fel. Mikor 
ez 15 elfogyott, Vörös cukorkákat tépett a szikláról, és pukkantott el a 
szájában. Nem válogatott zöld és piros közt. Fogott egy nyaláb zöld 
algát, s elrágta, mint a salátalevelet. Visszament a vizesüreghez, 
bebújt, s hasra fektében nézte egy ideig a víz csillogó színét. Ajkát 
csak megnedvesítette, s így a vörös iszapgomolyag alig moccant, 
majd újra lehasalt. Kihátrált az üregből, fölmászott a szikla csúcsára, 
és körülnézett. A láthatárt mintha vonalzóval húzták volna, töretlen 


volt mindenütt. Leült. 

A papírlapok még mindig nyirkosak voltak, a könyvecske 15. A 
könyvecskét mégis fölvette és kinyitotta. A borítólapon belül, átlátszó 
tokban egy fénykép volt. Nézte a tokon át, s kialakult előtte az 
elmosódott arckép. Látta a nagy gonddal rendbe hozott üstököt, a 
csontos és mosolygó arcot, a fehér selyemkendőt a nyak körül. De a 
részletek egyszer s mindenkorra eltüntek. A fiatalember, aki a ködön 
és barna foltokon át homályosan rámosolygott, olyan távoli volt, mint 
a dédszülők beállított képei valami halványbarna világban. 


De ha így volt is, csak nézte tovább, nem annyira a látott, mint 
inkább az emlékében élő részletek után kutatott, s miközben a 
szemben levő arc mosolygós siímaságát fürkészte, megérintette 
tulajdon borostás állat, végigszántott fésületlen üstökén, s-halványan 
érezte fájós szeme csücskét. A fényképpel szemközt, egy rubrikában 
valami írás volt, de ez 1s szétfolyt, és olvashatatlanul elmosódott. 
Letette a könyvecskét, és a nyakában csüngő barna korongért nyúlt. 
Amennyire a zsinór engedte, fölemelte, közvetlenül a bal szeme elé. 
Hátraszegezte a fejét, és sikerült a korongot épp a kellő távolságban 
tartania. 


CHRISTOPHER HADLEY MARTIN 
Tart. teng. hdgy. Királyi Tengerészet. 
Önkéntes Tartalék Anglikán 


Újra meg újra elolvasta a feliratot, betűről betűre. Ajka mozgott. 
Leejtette a korongot, lenézett csupa seb, sóborította lábára, gyomrára, 
a szőrpamacsra a nemi szerve fölött. 

Hangosan megszólalt, rekedt hangon, s mintha csodálkoznék. 

— Christopher Hadley Martin. Chris. Az vagyok most is, aki 
voltam. 

Egyszerre érezte, hogy kikerült koponyája glóbuszának furcsa 
magányából, visszanyerte rendes nagyságát, keze-lába van. Megint 


szeme felszínén élt, kint volt a szabad levegőn. Zuhogott rá a 
világosság, napfény, sziporkázott a tenger. A szilárd szikla egyetlen 
tárggyá állt össze,  guanórétegeivel,  édesvizével,  kagylóival 
egyetemben. Meghatározott hellyé vált a véges tengeren, két 
merőleges metszéspontjában, és valódi hajók úsztak a horizonton túl. 
Sietve talpra állt, vánszorogva megkerülte a sziklát, s megforgatta 
napra kitett ruháit. Az alsónadrágot megszagolta, és elnevette magát. 
Visszament a papírokhoz, és azokat 15 megforgatta. 


Fölvette a pénzdarabokat, markában megcsörgette, s úgy tett, 
mintha be akarná hajítani a tengerbe. Megállt. 


— Olcsó dolog volna. Ripacskodás. Kinézett a nyugodt tengerre. 


— Nem akarok hős lenni. De egészséges vagyok, művelt és 
értelmes. Legyőzlek. 


A tenger nem szólt semmit. Ő kissé ostobán elvigyorodott 
önmagán. 

— Csak éppen meg akartam erősíteni az elhatározásomat, hogy 
azért is életben maradok. És persze csak magamnak beszélek. 


Körülnézett a sziklán. 


— Először is, föl kell térképeznem a birtokot. A szikla most 
szigetből tárggyá zsugorodott. 

Napsütésben, a hideg múltán az egészet nemcsak szemmel, de 
értelemmel is át lehetett fogm. Rögtön látta, hogy az árkok a 
vízszintes kövezetrétegek kikopott végződései, s a közöttük levő falak 
keményebb, lassabban pusztuló rétegek. Az egész egy mély iszapágy 
maradványa: az Iszap a nyomástól fölhevült, és részben összeolvadt. 
A felső rétegek gyűrődése, a kiszámíthatatlan torzulás, a föld 
gyomrának csikarása a mély iszapágyat kettészakította, s e töredékét 
üledéken, agyagon át föltolta addig, míg ki nem bújt belőlük, mint 
ínyből a fog. Később a kisebb nyomás alatt képződött rétegek 
árokformában, kikoptak, éleik, mint a felvágott könyv lapjat. 
Helyenként a falak is összetöredeztek, módosította őket a helyi 
véletlen. Egyikük-másikuk beomlott, s darabokban hevert az árokban. 


A szikla teteje árokról árokra, fokozatosan ereszkedett nyugatról 
keletre. 


A szikla szirtfalain a rétegek elrejtőztek, mert alámosta őket a víz, 
és kicsipkézte a vastagon rájuk telepedett növényti-állati élet. A tetőt 
a bűzlő víz alatt valami fehérség cementezte, de lent, ahol az 
összetört kék kagylóhéjak tömege hevert, a szikla tiszta volt, vagy 
kacsakagyló, hínár borította. A sziklán túl sekély csatorna, majd egy 
másik, kisebb szikla, majd még egy és még egy, enyhe ívben. Aztán 
egy hólyagpötty a vízen, azután a tenger meredek lejtője föl az égig. 

Elgondolkozva nézte a sziklasort, s azon kapta magát, hogy a 
sziklákat fogaknak tekinti. Tetten érte magát, hogy azt képzeli, lassan- 
lassan bújnak ki az ínyből — márpedig az igazság más. Süllyednek; 
vagyis inkább kopnak, végtelen lassan. Öregkori, kopott zápfogak. A 
világ élete hossza tompította őket, koptatta, miközben őrölték azt, 
amit a sziklák esznek. 

Ingerülten rázta meg a fejét, s a nyakába hasító fájdalomtól elállt a 
lélegzete. 

— E folyamat olyan lassú, hogy semmi köze... Elhallgatott. 
Fölnézett a levegőbe, majd hátra, a válla fölött. Elgondolkozva 
ismételte meg a szavakat, ugyanazzal a hanglejtéssel és hangerővel. 

— E folyamat olyan lassú... 

Volt valami furcsa a hangban, mely száját elhagyta. Ezzel nem 
számolt, hogy rekedt, mint aki náthából gyógyul, vagy dühösen 
ordítozott. Ezt nem volt nehéz megmagyarázni. 

Harsányan énekelt. 

— Alouette, gentile Alouette... 

Jobb kezével befogta az orrát, és fújta, hogy a képe kidagadt. De a 
fülében nem ropogott semmi. Mindkét szeme fájt, és körös-körül folyt 
a könnye. Lehajolt, csupa seb térdére tette a kezét, és félrehajtotta a 
fejét. Hevesen megrázta, nem törődött nyaka fájdalmával, azt remélte, 
érezni fogja azt a ringó kis súlyt, ami a fülbe szorult vízről árulkodik. 

Fölállt, szembenézett az egész amfiteátrumnyi vízzel, és skálát 


énekelt. 
— Lalla, la, la, la, lalalla! Pózba vágta magát, és szavalt. 
Lámpást hordó fáradt hold kopog 
Künn a hajnal szürke kapuján... 

Hangja megbicsaklott, és elhallgatott. Leengedte a kezét, 
megforgatta a csuklóját, s tenyerét jó ! arasznyira szája elé tartotta. 

- — Csak  próbálkoznm.  Próbálkozm.  Ie, erő, azért is 
visszaszerezlek. . . 

Összeszorította az ajkát, kezét lassan leeresztette. A szikla fölött a 
kék iglutető roppant távolságba tágult, a látható világ egy 
szökkenéssel kiterjedt. A víz egy pici szikla körül fodrozódott, az 
Atlanti-óceán közepén. Az erőlködéstől megfeszült az arca. Egy 
lépést tett a szétszórt papírok közt. 

— Úristen! 

Megragadta a köőtörpét, belecsimpaszkodott görnyedt vállába, és 
belebámult a messzeségbe. Szája megint tátva volt. Szíve dobogása 


látható volt, mintha szárny verdesne a bordái közt. Kezén 
elfehéredtek a bütykök. 


Valami csattant a törpén. A köőfej leesett, és köp, köp, köp, legurult 
a szirtről. 


Puff. 


Szitkozódott. Levánszorgott a szikláról, talált is egy túl nehéz 
követ, odébbhurcolta vagy kétlépésnyire, majd otthagyta. Levetette 
magát a kőre, majd átkozódva odament a vízhez. De ameddig a szem 
ellátott, nem volt ott semmi, amivel meg tudott volna birkózni. Sietve 
fölment megint a tetőre, állt, és rémülten nézte a fejetlen törpét. 
Visszabotorkált a túl nehéz kőhöz, és birokra kelt vele. 
Megmozdította, görgette. Lépcsőt épített a fal tetejéig, s nagy kínnal 
fölgurította a követ. Több erőt kizsarolt testéből, mint amennyi volt 
benne. Vérzett. Végül verejtékezve állt a papírok közt. Szétszedte a 
törpét, és újraépítette a kövön, amely végül mégsem volt túl nehéz a 
műveltségnek, értelemnek és akaratnak. 


Négy láb magas. 

Alája tömködte a száraz, fehér krumplikat. 

— Csak ebből az ocsmány kutyaszorítóból kikerüljek. 
A levegő itatóspapírként szívta föl a hangját. 
Megfogni a boldogabbik végét. 

Műveltség és értelem. 


Állt a törpe mellett, és beszélni kezdett, mint akit kelletlenül 
hallgatnak, de csak azért is elmondja a mondókáját, akár figyel rá 
valaki, akár nem. 

— A kívánatos cél a , megmenekülés. Ennek minimális alapfeltétele, 
hogy életben maradjak. Működésben kell tartanom a testemet. Ételt, 
italt, fedelet kell adnom neki. Jól, rosszul, mindegy, mindaddig, míg 
egyáltalán lehet. Míg az élet fonala nem szakad meg, e kísérteties 
közjáték ellenére 15 összeköti a múltat és a jövőt. Ez egy. 


— Kettő, Számítanom kell rá, hogy megbetegszem. Nem tehetem ki a 
testemet ilyen megpróbáltatásnak, és kívánhatom meg szegény 
jószágtól, hogy úgy viselkedjék, mintha jó dolga volna. Ügyelnem 
kell a betegség jeleire, és gyógyítanom kell magam. 

— Három. Vigyáznom kell az eszemre. Nem szabad megengednem, 
hogy lopva megközelítsen, és hirtelen hatalmába kerítsen az őrület. 
Máris... számítanom kell rá, hogy hallucinálni fogok. Ez az igazi 
harc. Ezért kell hangosan beszélnem, itatóspapír ide, itatóspapír oda. 
A hétköznapi életben az elmebaj tünete, ha valaki hangosan beszél 
magában. Itt önmaga létének bizonyítéka. 

— Négy. Magamnak is segítséget kell nyújtanom ahhoz, hogy 
megmentsenek. Ennek csak egy módja van, észre kell vétetnem 
magam. Még botom sincs, hogy kitűzzem rá az ingem. Márpedig 
megeshetik, hogy valaki a szikla látótávolságába kerül, s még a 
látcsövét se fordítja erre. De ha a sziklát látja, látni fogja a törpét 15, 
amit építettem. S ebből megtudja, hogy építette valaki, idejön, és 
elvisz. Egyetlen dolgom, hogy életben maradjak, és várjak. Nem 
szabad elszakadnom a valóságtól. 


Mereven nézte a tengert. Egyszerre ráeszmélt, hogy megint ablakon 
át néz. Bent volt önmagában, fölül. Az ablakot fent a két szemöldök 
bőre, szőre keretezte, összekeverve, és az orrok árnyékai, két 
körvonala három ablaknyílásra osztotta. De az orrok áttetszők voltak. 
A jobb oldali ablaknyílás homályos volt, és a három alul összeért. 


Mikor lenézett a sziklára, borotválatlan felső ajka csenevész sövénye 
fölött látta a felületét. Az ablakot kifürkészhetetlen sötétség vette 
körül, s ez egész testére kiterjedt. Előrehajolt, hogy kikukucskáljon az 
ablakkeret mögül, de az vele hajolt. Szemöldökét összevonta, s ettől 
a keret egy pillanatra megváltozott. Körbejáratta a három ablaknyílást 
a látóhatáron. Azt mondta összevont szemöldökkel: 

— Az ilyesmi hétköznapi jelenség. Nincs benne semmi különös. — 
Megrázta a fejét, és elfoglaltságot keresett. Az ablakokat saját teste 
felé fordította, és kritikus szemmel végigvizsgálta a bőrét. A 
sebhelyek fölött Jókora rózsaszín foltokat talált, és felkiáltott: 

— Leégtem! 

Kapta az atlétatrikóját, és fölhúzta. Majdnem száraz volt már, 
elfogadta hát száraznak, és begyűrte az alsónadrágjába. A fényes 
ablakok a látás hétköznapi eszközévé lettek, összeszedte papírjait, 
betette katonakönyvébe, azt meg bedugta viharkabátja zsebébe. 
Nyugodtan körüljárta a sziklacsúcsot, ruháit tapogatta, azt nézte, 
megszáradtak-e. Nem i1s annyira nyirkosnak, mint inkább nehéznek 
érezte őket. Ujja nem lett nedves tőlük, nem volt belőlük mit 
kicsavarni, de ahonnét fölemelte, ottmaradt a kövön sötét nyomuk, 
amelyet csak lassan tüntetett el a nap. 


Az Itatóspapírral határozottan közölte: 


-— — Bárcsak megtartottam volna a csizmámat. Odament 
viharkabátjához, letérdelt, és nézte. 

Majd hirtelen beletúrt az elfelejtett zsebekbe. Előhúzott egy 
viharkalapot, amiből csurgott a Víz és egy átázott, nyakig érő kötött 
sapkát. A viharkalapot széthajtogatta, a kötött sapkát kicsavarta. 
Kiteregette mind a kettőt, s beletúrt a másik zsebbe. Aggódó, feszült 
figyelem ült ki az arcára. Matatott, előhúzott egy zöldülő félpennyst, 
egy zsinegdarabot s egy összegyűjt csokoládépapírt. A papírt 
óvatosan kibontotta, de nem maradt benne semmi. Közel hajolt a 
csillogó sztaniolhoz, és rásandított. Az egyik ráncban volt egy pici, 
barna szemcse. Nyelvét kinyújtotta, a szemcsét lenyalta. Egy 
pillanatra fájdalmasan belécsípett a csokoládé átható édessége, majd 


elmúlt. 

Hátát nekitámasztotta a kőtörpének, harisnyájáért nyúlt, fölhúzta. 
Fölvette a gyapjúzoknit, letüűrte, hogy a csizmát úgy-ahogy pótolja 
vele. 

Hagyta, hadd támaszkodjék a feje a kőtörpének, és behunyta a 
szemét. Háta mögött sütött a nap, a víz nyaldosta a sziklát. Fejében 
bent fürgén cikáztak a képek, és szóltak a hangok. Átélt mindent, ami 
az álmossággal vele jár, de az álom zuhanása és szakadéka nem jött. 
Az a valami a glóbusz közepében tevékeny volt és fáradhatatlan. " 


— Paplanos ágyra vágyom. Egy-két pint sörre és meleg ételre. 
Forró fürdőre. 


Egy ideig némán ült, s közben az a valami gondolatról gondolatra 
szökkent. Eszébe jutott, hogy a beszéd önmaga létének bizonyítéka, s 
ezért ajka megint megmozdult. 

— Amíg csak vágyom az ilyesmire, de hiányát nem érzem 
elviselhetetlennek, amíg még képes vagyok magamnak azt mondani, 
hogy egyedül vagyok egy sziklán, az Atlanti-óceán közepén, és 
harcolnom kell az életben maradásomért, addig életben 15 maradok. 
Végül 1s — ahhoz a sok seggfejhez viszonyítva, őfelsége hajóin — még 
aránylag biztonságban vagyok. Azok sose tudják, mikor röpülnek a 
levegőbe. De szeretném én azt a pacákot látni, aki ezt a sziklát 
megmoccantja. 

Az az önmaga megregulázására képtelen valami folytatta a táncot a 
szeme mögötti, sötét világban. 

— Nappal semmiképp nem szabad aludnom. Tegyük el az alvást a 
nyomorúságos éjszakára. 

Hirtelen fölállt, és körülnézett a láthatáron. 

— Öltözz fel és egyél, öltözz fel ebédhez. 

Lerúgta a gyapjúzoknit, fölöltözött, csak a gyapjúzekét és a 
viharkabátot nem vette föl. A gyapjúzoknit térdig fölhúzta a nadrágja 
szárára. Fölállt, és a bágyadt levegőben elfogta a bőbeszédűség. 


— Ezt a helyet elnevezem őrhelynek. Ez meg Itt a Törpe. Ott kint 


meg az a napsütötte szikla, amelyik mellett besodort a víz, az 
Életmentőszikla. Az a hely meg, ahol étikagylót meg a többit találtam, 
az Étel-szirt. És ahol megettem — a Vörös Oroszlán. A déli oldal, a 
hínáros, a Kilátó-szirt. A nyugati szirt meg a tölcsérrel a. . . 


Elhallgatott, nevet keresett. Sirály jött szárnyalva a napsütésben, 
észrevette a két álló alakot az Őrhelyen, fölrikoltott, ijedten oldalt 
billent, és elkanyarodott. Majd egyenest visszajött, most 
alacsonyabban és jobb kéz felől, és beleveszett a szirtbe. Ö kiállt a 
szikla peremére, és lenézett. Bal kéz felől valóságos meredély, szinte 
töretlen, aztán a szirtfal közepén a hasadék s fölötte a kürtő. Jobb kéz 
felől a szirt lába nem látszott, mert az őrhely legmagasabb csücske 
fölébe nyúlt. A szirtfalból épp hogy egy yardnyi volt látható, aztán 
bemélyült, elrejtette önmagát. A szikla majdnem csak legalul 
folytatódott; amarra villódzó madártollat látott. 


— Kidőlt a szirt egy Jókora darabja. 

Figyelmesen kutatta szemével a vizet, s mintha egy szögletes idom 
derengett volna mélyen a víz alatt. Hátrakúszott és fölállt. 

— Sirály-szirt. 

A látóhatár még mindig üres volt. Lemászott a sziklán a Vörös 
Oroszlánhoz. 


— Bár eszembe jutna a szikla neve. A kapitány azt mondta, Alig 
van, és nevetett. Itt van a nyelvem hegyén. És nevet kell adnom ennek 
a megszokott kapaszkodómnak is az Őrhely és a Vörös Oroszlán közt. 
Legyen Fő utca. 

Látta, hogy a szikla, amin ül, elsötétül, és hátrapillantott a válla 
fölött. A nap éppen búcsúzni készült, lemenőben volt a Törpe mögött, 
s ettől a kőrakás óriássá vált. Gyorsan fölkelt, s leereszkedett a 
bevakolt Étel-szirten. Széttárt karral tapadt a falhoz; oldalazott 
néhány yardot, étikagylókat csavart le. A dagály most volt a 
legmagasabb, s így jóval kevesebb helye volt. Kénytelen volt 
lehajolni, s a kagylót a víz alól kiszabadítani. Visszamászott a Vörös 
Oroszlánhoz, és nekifogott az evésnek. A hatalmas sziklán már nem 
látszottak a részletek, folttá vált az esti égbolton. Fenyegetően nőtt az 


árnyék, hatalmas volt, akár egy hegycsúcs. Elnézett az ellenkező 
irányba, ott volt a tenger sötétjébe belevesző három szikla. 

— Elnevezlek titeket is, legyen a három szikla... Oxford Circus, 
Piccadilly és Leicester Sguare. 

Elment a sötét vizesüreghez, és belebújt. Egy csöpp fény még 
beszivárgott a lyukon, a túlsó végén, a kőtörmelék közt, s mikor ivott, 
halványan még látta a víz fodrait, de a vörös gomolyag már nem volt 
látható. Mutatóujját beledugta a vízbe, kitapintotta a nyálkás feneket. 
Feküdt, meg se moccant. 

— Esni fog. 

Aztán megrándult és végigborzongott, mert az üregben volt vele 
valaki más is. Vagyis egy hang, mely szinte egyszerre szólalt meg 
vele, a vízből és a kőlapból. Mikor szíve megnyugodott, és képes 
volt megint összefüggően gondolkodni, ritka és elfelejtett 
jelenségnek, rezonanciának, visszhangnak ítélte a hangot. Ez nyomban 
megmagyarázta, miért volt a hangja idei ént olyan öblös, s ettől teste 
megnyugodott. Tagoltan azt mondta: 

— Micsoda hasonlóság, hölgyeim és uraim. . . 

Hirtelen abbahagyta, és hallotta, hogy a kő azt mondja. 

— . . raim. . . 

— Esni fog. 

— ... ni fog. 

— Hogy vannak? 

—, . nnak? 


— Töröm magam, hogy életben maradjak. Nevekkel ejtem csapdába 
és szelídítem meg a sziklát. Nyilván lesz, aki képtelen megérteni, 
hogy ez milyen fontos. Aminek nevet adtunk, arra bélyeget, sütöttünk, 
azt bilincsbe vertük. Ha ez a szikla azzal próbálkozik, hogy 
alkalmazkodásra kényszerítsen, megtagadom, s őt kényszerítem, hogy 
énhozzám alkalmazkodjék.  Ráerőltetem az  életmódomat, a 
földrajzomat. Megkötözöm nevekkel. Ha az itatóspapírral próbál 
megsemmisíteni, akkor majd , idebent beszélek, ahol a szavaknak 


visszhangjuk van, és a hangok biztosítanak, hogy én én vagyok. 
Fölfogom az esővizet, és ezt a tócsát ítt megszaporítom. Majd úgy 
használom az eszemet, mint egy kényes szerszámgépet, hogy a kívánt 
eredményt előállítsam vele. Kényelmet. Biztonságot. Menekülést. 
Ezért a holnapot a gondolkozás napjának nyilvánítom. 

Kihátrált a vizesüregből, fölmászott a Fő utcán, megállt az 
örhelyen, a Törpe mellett. Teljesen fölöltözött, fölvette a nyirkos 
kötött sapkát, fejébe húzta a viharkalapot, lehúzta az állszíjat 1s. 
Gyorsan körülpillantott a láthatáron, a halk mocorgást hallgatta a 
Sirály-szirt közepe tájáról, a láthatatlan sziklafészekből. Lement a Fő 
utcán, a hasadékához. Leült a hasadék mellett a falra, lábait a szürke 
szvetterbe dugta, és bebugyolálta. Aztán lefeküdt, és bearaszolt a 
hasadékba, le-lehúzogatva gyapjúzekéjét és viharzubbonyát. Fölfújta 
a mentőövet, s melle részét a hevederrel összehúzta. A mentőöv így 
elég nagy és Jó puha párna lett, hogy fejét ráhajthassa. Háton feküdt, s 
viharkalapos feje a puha párnán nyugodott. 

Karját kétoldalt óvatosan behúzta a hasadékba. Azt mondta az 
égnek: 

— Algát kell szárítanom, hogy kibélelhessem a hasadékot. Olyan jól 
megleszek Itt, mint poloska a pokrócban. 

Behunyta a szemét. 

— Fölváltva meglazítani valamennyi izmot. Az alvás olyan állapot, 
amit éppúgy elő lehet idézni szándékosan, " mint bármi mást. 

— Az a baj, ha az ember egy sziklán gazdálkodik, sok a tennivalója. 
De legalább nem unom el magam, s ez is valami. 

Meglazítani a lábfejek izmait. 

— És micsoda történet! Egy hét a sziklán. Előadások. . . 

Hogyan maradjunk életben? Írta Martin hadnagy... de miért ne 
korvettkapitány? Vagy fregattkapitány? Pléhgalléros és így tovább. 

— Arról sose szabad elfeledkezniük. . . Hirtelen kinyílt a szeme. 

— És nekem még csak eszembe se jutott! Nem is gondoltam rá. Egy 
hete már, hogy nem szartam! — Vagyis azelőtt óta, hogy leröpültem, 


arról a rohadt hídról. 


A viharkalap két füle megóvta attól, hogy hallja égre kiáltott szavai 
ürességét. Feküdt, és belei tunyaságán elmélkedett. Ez megteremtette 
a króm, a porcelán és a kísérő körülmények képét. Helyére tette a 
fogkefét, állt, és az arcát nézte a tükörben. Ez az egész evésügy 
roppant jelentős. Minden szinten szertartást csinálnak belőle, a 
fasiszták büntetést, a vallásos emberek áldozást, a kannibálok 
áldozást is, varázslást 15 meg a hódítás fönségesen közvetlen 
kinyilvánítását. Megölték, megeszik. És persze a szájjal evés csak 
összefoglaló kifejezése egy egyetemes folyamatnak. Az ember ehet a 
farkával, az öklével, a hangjával. Ehet a szeges talpú bakancsával, 
ehet adásvétellel, ehet —— házassággal, nemzessél, más 
fölszarvazásával. .. 

A fölszarvazásról eszébe jutott valami. Elfordult a tükörtől, 
fürdőköpenyén megkötötte a zsinórt, és kinyitotta a fürdőszobaajtót. 
És ott, mintha e kissé divatjamúlt szó varázsolta volna elő, Alfréd 
közeledett. De ez egy más Alfréd volt, sápadt, izzadt, reszkető 
Alfréd, aki futva jött feléje. Mikor az ököl a mellkasához közeledett, 
elkapta a csuklót, és addig csavarta, míg Alfréd sziszegve a fogát 
nem csikorgatta. Biztos lévén az evés kozmikus jellegében, 
levigyorgott rá. 

— Halló, Alfréd! 

— Te rohadt disznó! 

— No nézd, a kis kíváncsi! 

— Ki van veled ott benn? Halljuk! 

— Ugyan, ugyan. Nyugi, Alfréd. Minek ez a nagy felhajtás. 

— Ne hazudj nekem, hogy másvalaki. Te csibész. Ó, Istenem. — Ott 
voltak a csukott ajtó előtt. Alfred a képébe kiabált, szája körül a 
ráncokba, és dulakodott, hogy hozzáférköőzhessék a kilincshez. 

— Mondd, ki az, Chris. Tudnom kell, az Isten szerelmére ! 

— Alfred, ne ripacskodj ! 

— És ne hazudd, hogy nem. Sybill az, te koszos, tolvaj csirkefogó ! 


— Látni szeretnéd? Csukladozás. A dulakodás gyöngül. 

— Azt mondod, más? Nem versz át, Chris, becsületszavadra ? 

— A te kedvedért mindent, édes öregem. Ám lásd! 

Kinyílt az ajtó; Sybill halk sikkantással álláig rántotta a paplant, 
mintha ez 15 valami hálószobakomédia volna, mint ahogy persze az 15 
volt, minden tekintetben. 

— Édes öregem, Alfréd, még azt hinné az ember, hogy ez a lány a 
feleséged. 

De volt valami kapcsolat az evés és a kínai ládikó közt. Mi volt az 
a kínai ládikó? Koporsó? Vagy afféle faragott elefántcsont dísztárgy, 
több doboz egymásban? Mégis, volt benne valahol egy kínai ládikó. . . 

Megdöbbent, úgy feküdt ott, mint egy kőember, tátott szájjal bámult 
föl az égre. A dühös lökdösődés a mellkasán, a gyönge száj nyálas 
zokogása még most 1s, Itt, távol, a hasadékban, ellenhatást váltott ki 
Alfrédénél erősebb testéből. 

Megköszörülte a torkát, és hangosan kimondta. 


— Hol a pokolban vagyok? Hol voltam? Föltámaszkodott, és hasra 
feküdt a hasadékban, arcát a mentőövre tette. 

— Nem tudok elaludni. 

Márpedig aludm, azt kell. Az álmatlanságba az ember 
belebolondul. Hangosan beszélt, a mentőöv ringott az állkapcsa alatt. 

— De hisz aludtam. Álmodtam is, Alfrédről és Sybillről. No, aludj 
csak tovább. 

Mozdulatlanul feküdt, és az alváson gondolkozott. De az 
szívfájdítóan csalóka téma volt. 

Gondolj hát nőkre vagy evésre. Gondolj arra, hogy nőket eszel, 
férfiakat eszel, elcsámcsogsz Alíréden, gondolj arra a másik lányra, 
arra a fiúra, arra a durva és balul sikerült kísérletre, feküdj nyugton, 
mint egy tuskó, töprengj azon az életbe belerágott alagúton, amely 
ehhez a kényelmetlen közjátékhoz vezetett. 

Ez a szikla. 


— Azt a három sziklát Fogaknak kell elneveznem. 


Egyszerre két kézzel megmarkolta a mentőövet, és megfeszítette 
izmait, védekezésül a heves reszketés ellen, amely végigfutott a 
testén. 


— Nem! Nem Fogak! 


A fogak itt vannak, benn a szájban. Nyelvével kitapintotta a kettős 
csontsorompót, mindet 15mer1, mind más és más, csak a foghíjak nem. 
— s nem tágítanak, akár az emlék, ha az ember rühell gondolkodni. De 
egy fogsoron feküdni az óceán közepén. . . 


Kétségbeesetten igyekezett az elalvásra gondolni. 


Az alvás a tudatos éberség elernyedése, a szelelőrosta. Olyan az 
alvás, mint mikor száll a válogatatlan szemét a viharos szélbe 
beleürített szemétvödörből. Alvás közben az idő eltér az egyenestől, 
Alfréd és Sybill is itt van vele a sziklán, és az a fiú 15 a picsogó, 
könnyes képével. Vagy: az alvás annyi, mint megadni magunkat a 
halálnak, az öntudatlanság teljes vállalása, az én veresége, őszinte 
beismerése mindannak, ami halandó voltunkból kimondatlanul 
következik, annak, hogy úgy-ahogy összeeszkábált, gyönge egy 
alkotmány vagyunk, mely képtelen meglenni, ha nem szabadulhat 
naponta attól, amit mi legtöbben. . . 


— Akkor miért nem tudok elaludni? 


Alvás közben tapintunk rá mindarra, amit okosabb volna nem is 
érteni. Alvás közben az egész élet bele van gyömöszölve egyetlen kis 
batyuba. Az álomban a gondosan összekuporgatott és szeretett én, 
egyetlen kincsünk, mely egyben egyetlen oltalmunk is, belepusztul a 
végső igazságba, elpusztítja a mindent széthasogató és megsemmisítő 
fekete villám, a feltétlen, vitathatatlan semmi. 

Én meg, a viaszosvászon-páncélos állat, itt fekszem, bepréselve 
egy hasadékba, morzsányi ételmaradék egy fogsoron, melyet a 
földkerekség időtlen ideje koptatott el. 


— Istenem, miért nem tudok elaludni? 
A mentőövet két kézzel megragadva, fölemelt arccal meredt a 


homályos alagútba, s csodálkozással vegyes rémülettel suttogta a 
választ tulajdon kérdésére. 


— Mert félek elaludni. 

A bámuló szem előtt változott a fény, de olyan lassan, hogy semmi 
különbséget nem észlelt. Inkább az össze-vissza, rendezetlen képeket 
nézte, amelyek találomra kerültek elébe. Ott volt még az a hallgatag, 
vitathatatlanul létező valami 15, amely csak ült a dolgok közepén, de 
láthatólag elfelejtette már, hogyan lehet különbséget tenni kép és 
valóság között. Néha-néha a puha mentőövön megnyílt a glóbusz alsó 
felének kapuja, és kibukkant rajta egy-egy szó, de e szavaknak 
annyira nem volt közük a csillogó és fényben úszó jelenetekhez, 
amelyekben az a valami 1s szerepet játszott, hogy még csak azt se 
tudta, melyik szó mire vonatkozik. 

— Hisz mondtam, alighanem megbetegszem. 

— Étel. Ital. Egészség. Szabadulás. 

— Ügy fogom hívni, hogy. . . 

De a csillogó képek makacsul megmaradtak, változtak, de nem úgy, 
ahogy egyik felhő olvad a másikba, hanem az időpont is, a hely 15 
hirtelen és gyökeresen megváltozott. 

— Foglaljon helyet, Martin. 

— Parancsára. 

— Azon gondolkozunk, hogy javasoljuk-e magát előléptetésre. 
Rágyújt? 

— Köszönöm. 

Gyors mosoly a csettenő öngyújtó fölött. 

— Kapott már csúfnevet az alsó fedélzeten? Kedves, félénk mosoly 
válaszként. 

— Sajnos, igen. Ez, gondolom, elkerülhetetlen. 

— Mint a Poros Miller vagy a Nyalka Clark. 

— Igen, uram. 


— És milyen az élet ott fent, elöl? 
— Hát... elviselhető, uram. 


— Nekünk műveit és értelmes emberek kellenek, de mindenekelőtt 
jellemes emberek. Maga miért jelentkezett a tengerészeihez? 


— Hát, az ember úgy érzi, hogy... illik segítenie, gondolom, érti, 
uram, mire gondolok. 

Csönd. 

— Ha jól tudom, maga civilben színész. Óvatosan. 

— Az, uram. Sajnos, nem valami szörnyű nagy színész. 

— Írt is? 

— Nem sokat. Eddig még nem. 

— Akkor hát mégis, minek készült? 

— Az ember úgy érezte, hogy az... nem igazi. Nem úgy, mint Itt. 


Érti, uram. Itt a hajón. Itt valahogy a lét alapjáig hatolunk le... ezt 
érdemes csinálni. Bár mentem volna mindjárt tengerésznek. 


Csönd. 
— És miért szeretne tiszt lenni, Martin? 


— Mint matróz, uram, az ember a legkisebb csavar a gépezetben. 
De ha tiszt, több esélye van rá, hogy úgy istenigazából odasózzon a 
fritzeknek, uram. 


Csönd. 
— Maga önként jelentkezett, Martin? 


Ha éppenséggel utána akar nézni, megtalál mindent az iratokban. 
Oszintén. 


— Tulajdonképpen nem, uram. 

Elpirult szabványos dartmouthi álarca alatt. 

— Köszönöm, végeztem, Martin. 

— Igenis, uram. Köszönöm, uram. Elpirult, mint egy tizenhat éves 
szűzlány. 

— A rendező feleségéhez készül, öregem? 


Szokatlanul kicsi francia szótár, akkora, mint egy szokatlanul nagy, 
piros radír. 


Fekete lakk pénzesládikó, amin megkopott az aranyozás. 


Csalóka az ilyen kínai ládikó. Néha áttört elefántcsontmunka, egyik 
a másikban, néha egészen közönséges, mint egy pénzesládikó. De 
akármilyen csalóka, fontos és tolakodó. 

A rendező feleségéhez, öregem. Kövér. Fehér. Mint egy kukac a két 
pici, fekete szemével. Meg tudnálak zabálni. IMmádnék Dannyt 
játszani. Boldogan meg tudnálak zabálni. , Boldogan betennélek egy 
színdarabba. Hát hogy tudnálak betenni, ha egyszer nem zabáltalak 
meg. Az uram homokos. Boldogan megzabálna téged. És én is 
boldogan megzabálnálak. TIe nem ember vagy, drágáin, te a 
gyönyörűség eszköze vagy. 

Kínai ládikó. 

A kard phaliosz. Micsoda hegyeket rengető, óriási tréfa! A 
phalíiosz kard. Le, kutya, le, négykézlábra, az illik hozzád. 

Aztán egy profilt látott, és fölkiáltott. Az egyik tollas hüllő arcéle 
volt. Az állat a kőlapon gubbasztott, és őt nézte oldalvást. Mikor 
fölkiáltott, a széles szárny megrebbent, csapkodva távolodott, s egy 
csillogó kép nyomban elsodorta szeme elől a kék eget és a követ. 
Fényes folt volt, néha olyan, mint egy fekvő nyolcas, néha meg kör 
alakú. A kör kék tengerrel volt teli, benne sirályok köröztek, ültek, 
meg imádtak enni meg verekedni. Erezte a hajó ringását maga alatt, 
érezte azt a zord hallgatást és csöndet, ami a hidat megülte, mikor a 
romboló elsiklott a vízben lebegő valami mellett — a valami alázatos 
volt, meggyalázott és mozdulatlan a verekedő csőrök közt, a gyönyör 
eszköze volt. 

Kiküszködött a napra, fölállt, s nyersen fölkiáltott a nagy égre. 

— Ébren vagyok! 

Sűrű, kék és fehér foltok, gyémántvillanások. Tajték, buján virágzik 
a három szikla körül. 

Elfordult az éjszakától. 


— A mai nap a gondolkodás napja. 


Sietve levetkőzött nadrágra-szvetterre, ruháit kiteregette a napra, 
és lement a Vörös Oroszlánhoz. Az ár olyan mélyen járt, hogy egy 
hajórakományra való étikagyló volt a szeme előtt. 


Az étikagyló étel, de az ember hamar ráun. Egy pillanatig 
töprengett, ne szedjen-e cukorkát, de gyomrának nem tetszett az ötlet. 
Inkább csokoládéra gondolt, s erről eszébe jutott az ezüstpapír. Ült, 
gépiesen rágott, s közben lelki szemével ezüstöt, csillogó ezüstöt 
látott. 

— Végül is lehet, hogy még ma megmentenek. Megvizsgálta a 
gondolatot, s úgy találta, hogy az egész ötlet közömbös, mint 
amilyenné az étikagyló vált, nyers és ízetlen, mint az édesvíz. 
Fölkapaszkodott a vizesüreghez, és bekúszott. A vörös üledékszalag 
már majdnem kéthüvelyknyi széles volt az innenső szélén. 

A visszhangos üregben fölkiáltott. 

— Majdcsak esik még! Az ép ész bizonyítéka. 

— Föl kell mérnem a tócsát. A vizet be kell osztanom. Ha 
szükséges, kényszerítenem kell a vizet, hogy hozzám jöjjön. Kell hogy 
vizem legyen. 

Kút. Átfúrni a sziklát. Harmatgyűjtő. Kibélelni szalmával, 
agyaggal. Csapadék. Műveltség. Értelem. 

Kinyújtotta a kezét, és lefelé bökött az ujjával. Mikor a víz a 
csuklójáig ért, ujja hegye találkozott a sikamlós iszappal. Alatta a 
szikla. Mély lélegzetet vett. Távolabb, az ablak alatt, sötétebb volt a 
VÍZ. 

— Csak a bolond pazarolná a vizet azzal, hogy mászkál benne, csak 
az gázolna bele itt, hogy tudja, ott mennyi marad. Én nem. Várok, s 
majd úgy kúszom előre, ahogy a víz fogy. És különben is, addig még 
lesz eső. 

Sietve odament a ruháihoz, elővette az ezüstpapírt és a zsineget, és 
visszamászott a Törpéhez. 


Összevont szemöldökkel nézett a Törpére, és beszélni kezdett az 


itatóspapírba. 

— Se keleten, se nyugaton nincs értelme. Ha ott bukkan fel 
hajókaraván, az úgyis mindenképpen a szikla felé közelít. De az is 
lehet, hogy délen tűnik fel vagy — bár ez kevésbé valószínű — északon. 
Északról viszont nem süt a nap. Akkor hát a legjobb tét a dél. 


Levette a Törpe fejét, és a követ óvatosan lerakta az Őrhelyre. 
Letérdelt, és kisimította az ezüstpapírt, hogy csillogjon a keze alatt. 
Majd rásiímította a fejre, és a madzaggal szorosan átkötötte. Az 
ezüstfejet visszatette a Törpére, elment az Őrhely déli szélére, és 
rámeredt az üres arcra. A nap visszaverődött rá az ezüstpapírról. 
Leguggolt, olyan mélyen, hogy az ezüstpapír egy magasságba kerüljön 
a szemével, s még mindig látta az eltorzult napot. Körbecsoszogott 
akkora ívben, amekkorát az Őrhely déli széle megengedett, s 
mindvégig látta a napot. Az ezüstfejet újra levette, ezüstjét 
gyapjúzoknijával — kifényesítette, majd ismét helyére rakta. 
Hunyorogva nézett rá a nap. Valóságos ember állt az Őrhelyen, 
méghozzá olyan, aki villanólámpát viselt a vállán. 

— Még ma meg kell hogy mentsenek. 


Ezt az értelmetlen kijelentést megerősítette és elmélyítette három 
tánclépéssel, de egy fintorral az arcán megállt. 

— A lábam! 

Leült, és nekitámaszkodott a Törpe déli oldalának. 

A mai nap a gondolkozás napja. 

— Nem is csináltam olyan rosszul. Szemöldökét összevonta, 
megváltoztatta az ablak fölső ívét. 

— Persze az volna az igazi, ha a kő gömbölyű volna. Akkor nem 
számítana, hogy száznyolcvan fokos íven belül hol tűnik fel a hajó, a 
Törpéről a nap mindenképpen visszaverődne rá. Ha a hajó alatta van 
a látóhatárnak, a csillogás eléri az árbockosarat, makacsul követi, 
mint egy megálljt parancsoló kéz a vállon, még a legostobább 
tengerész 1s fölfigyel rá, és szöget üt fejébe a gondolat. 

A látóhatár továbbra 15 üres maradt. 


— Muszáj egy gömbre szert tennem. Talán sikerül egy majdnem 
gömbölyűt találnom, s egy másik kővel gömbölyűre pattintgatnom. 
Legyünk hát köfaragók 15. Ki is volt az, aki kőből faragott 
ágyúgolyót? Michelangelo? De nekem nagyon kerek követ kell 
kerítenem. Soha egy unalmas pillanat. Csak úgy, mint Itma. 


Fölállt, és lement a tengerhez. Lenézett az étikagylók mellett a kis 
szirt pereméről, de nem látott semmit, aminek hasznát vehette volna. 
Zöld moszat és rengeteg kő volt közte meg a három szikla közt. 
Elfordult, s elment inkább a Kilátószíirtre, s lemászott a kőpadokon a 
sekély vízhez. De ott se volt más, csak nagy tömeg bűzlő alga. A 
mászás elfárasztotta, egy percig megtapadt a szirtfalon a víz fölött, 
szeme a szikla felszínén keresett valamit, amit használhat. Az arcához 
közel volt ott valami korallszerű anyag, vékony és rózsaszínű, mint a 
cukormáz, aztán már .nem 15 volt rózsaszín, mintha egyszer s 
mindenkorra elhatározta volna, hogy ezentúl már bíborvörös lesz. 
Ujjával megsimogatta a síma anyagot. Ezt a festéket hívták 
, Matrózfröccs"-nek, és fröcskölték gallonszám a vízbe az ügyetlen és 
gondatlan haditengerészkezek. E színtől állítólag egybeolvadt a hajó, 
a tenger és a levegő színe a hajnal veszedelmes órájában. Számtalan 
acre sötétrózsaszín volt a fedélzeti lejárók és lövegpajzsok, a 
hajóoldalak egész mezői és a felépítmények, az éles szögletek és 
hasznos görbületek, az Északi-őrjárat hajóinak kelletlenül elfogadott 
legénységi körletei körül, mint a rózsaszínű eukormáz vagy a 
vízmosta sziklák korallképződményei. Elfordította az arcát az 
álcázástól, és megfordult, hogy fölmásszon a létrán a hídra. 
Bizonyára acre-szám borítja a festék Iresellyn gyermekkori szirtjeit 
15. Ott vette el a lányt Nat — vette el két értelemben, is, hálásan az 
ötletért. 


A hajó erősen hánykolódott, és ott volt az égimeszelő Nat, amint 
éppen a felső létrán ereszkedett le, távoli lába fejét a biztonság 
kedvéért óvatosan rakosgatta, majd a sapka és az arc láttán egyszerre 
válságba jutott. Itt van Nat, egyensúlyát vesztve tiszteleg, mint 
mindig, de most fél keze s két lába segítségével helyben marad. 


— Nézd csak, Nat. Tetszik a dolog? Kötelességtudó, bár egy kissé 
tengeribeteg Nat-mosoly. Nézzük mindennek a derűs oldalát. 

— Igenis, uram. 

Ballagj csak hátra, te nyakigláb csibész. Mászni, föl, föl. Híd, 
könnyű szél, délután. 

— Halló. Főirány zéró-kilenc-zéró. Cakk egy-egy-zérón. S ha 
szabad kérnem, holtpontosan, ne engedje a hajót szabadjára, hogy 
becsavarogja az óceánt. Magáé a hajó, és az öreg ma harapós, 
számíthat az égzengésre. 

— Cikk tízmásodpercenként? Átvettem. 

— Hát akkor viszlát a boszorkányok órájában. 

— Balra tizenöt. Kormány, középállás. 


Egy futó pillantás a hajókaravánra, majd a tatra. Nat ott volt, az 
unalomig megszokott helyén, szélesen szétvetett lábbal, arca a 
tenyerében. A páncélozott fedélzet hánykolódott. Nat változtatgatta 
testtartását, lengett a korlátnak dőlve. A fényes ablak, mely lenézett 
rá, kétoldalt begörbült, vigyornak álcázta a vicsort. 


Krisztusom, mennyire gyűlöllek! Elemésztenélek. Mert te karjaidba 
zártad, mert Jogod van lehántani róla olcsó, átalakított tvidruháját ; 
mert ti ketten megtaláltátok a helyeteket, nekem, meg nem sikerült; 
mert te a te ostoba ártatlanságodban megszerezted azt, ami nekem járt 
volna, hogy meg ne bolonduljak. 


Aztán rádöbbent, hogy még másért 15 dühös Nathanielre, nemcsak 
Mary miatt, nemcsak azért, mert véletlenül belebotlott a lányba, mint 
ahogy belebotolhatott volna egy kötélhurokba is, hanem mert van 
bátorsága így, a tengerrel együtt ringva ülni, hogy csak egy hajszál 
tartja, közel a véghez, mely egyszerre lenne fájdalmas és enyhet adó, 
mint mikor a kelés fölfakad. 

— Uramisten! 

A Wildebeeste már másodpercekkel ezelőtt megkezdte a fordulatot! 

— Kormány, középállás. Főgépek, előre. 

A rombolólánc végéről már villogott is szeszélyesen egy 


jelzőlámpa. 

— Kormány, középállás. Félerő, előre. Dobogás a létráról. A 
kapitány rárontott. 

— Mi a kurva szentségit játszik itt?! Sietve és simán. 

— Mintha roncsot láttam volna jobbra elöl, uram, de nem voltam 
benne biztos, s ezért megtartottam az irányt és a sebességet, míg 
szabad utunk nem volt, uram. 

A kapitány megállt, fél keze a híd mellvédjén, leereszkedett 
melléje. 


— Miféle roncsot? 

— Gerendákat, uram, közvetlenül a felszín alatt. 

— Jobb figyelő! 

— Parancs. 

— Látott roncsot? 

— Nem, uram. 

— ... lehet, hogy tévedtem, uram, de jobbnak véltem, ha 
megbizonyosodom róla. 

A kapitány a veséjébe nézett, szemtől szembe; még most 1s 
szorosabban markolta a sziklát, hogy eszébe jutott. A kapitány arca 
nagy volt, sápadt és barázdált, szeme vörös, karikás az álmatlanságtól 
és a gintől. Egy pillanatig azt vizsgálta, amit az ablak akarva- 
akaratlanul elárult. A két homályos orr az ablak két oldalán halvány, 
csípős szagot észlelt. Aztán az arc megváltozott, nem rohamosan, nem 
15 észrevehetően vagy szembetűnőén; belülről Nat-arccá alakult át. A 
sápadtság és a nyirkos ráncok alatt, a száj és a szemek sarkában épp 
hogy átalakult az izmok bonyolult játéka, s ettől az arc átrendeződött, 
s nyílt sértésként felöltötte a megvetés és hitetlenség rajzát. A száj 
kinyílt. 

— Tovább! 

Zavarában, mely akkora volt; hogy se válaszolni, se tisztelegni nem 
tudott, figyelte, hogy az arc elfordul, s magával viszi, le a létrán, 


megértését és megvetését. 
Verejték és vérbe borult arc. 
— Jelzés D. kapitánytól, uram: , Hova, hova, széplány?" 
Fapofájú jelzőtisztes. Verejték és vérbe borult arc. 
— Továbbítsa a kapitánynak. 
— Igenis, uram. Visszafordult a tájolóhoz. 


— Bal tizenöt. Kormány, középállás. Elnézett a karja alatt, s látta, 
hogy Nathaniel a középfedélzeten elmegy a küldönc mellett. Ebből a 
szemszögből barlang tetejéről fejjel lefelé csüngő  denevérnek 
látszott. Nat továbbment, imbolyogva, míg az előfedélzet kiugrója el 
nem takarta. 


Rajtakapta magát, hogy a láthatatlan Natet átkozza, átkozza Mary 
miatt, az öreg Szeszkazán megvető arca miatt. Ebből a tájoló fölötti, 
tótágast álló világból kitekintve, a központ egyszerre észrevette, hogy 
maró, fekete, kegyetlen indulatok vihara ostromolja. A keserű 
bámulat, hogy egy Jó embert, mint Nat, akit muszáj szeretni belülről 
újra meg újra átrendeződő arcáért, komoly figyelméért, szándéktalan 
szeretetéért, ilyen didergősen lehet gyűlölni ís, mintha ő volna az 
ősellenség. A keserű bámulat, hogy a szeretet és a gyűlölet eggyé vált, 
s a kettő most egyazon indulat. De az 1s lehet, hogy szét lehet a kettőt 
választani. A gyűlölet az, ami a gyűlölet mindig 15, maró sav, pusztító 
méreg. S ezt akkor lehet csak elviselni, ha az, aki gyűlöl, erős. 

— Én tudok gyűlölni. 

Gyors pillantást vetett a fedélzeti órára, majd a Wildebeeste-re, és 
kiadta az útvonalparancsot. 


És a szeretet? A Nat iránti szeretet? Ez az: a szomorúság 
beleolvadt a gyűlöletbe, annyira, hogy az új oldat gyilkps méreg 
mellében és zsigereiben. 

Dünnyögött a tájoló fölött. 

— Ha üveg játékszer volnék, mint amilyennel annak idején 
játszottam, egy üveg savban 15 elúszkálnék. Nem kezdhetne ki semmi. 

Cakk. 


— Ez az. Mióta Maryvel megismerkedtem, és ő elrontotta a dolgok 
rendjét, mert véletlenül jött, nem engedelmeskedett az élet 
törvényének, s szembeállított léte megoldhatatlan és elviselhetetlen 
titkával, szakadatlanul rágja zsigereimet a sav. És még csak meg sem 
ölhetem, mert azzal aratna fölöttem végleges győzelmet. Márpedig 
amíg ő él, a sav marni fog. Ő ott van. A testben. A még csak nem is 
gyönyörű testben. Az alacsony gondolkodásban. Megszállottság. Nem 
szerelem. Vagy ha szerelem, bolondul vegyül ezzel a puszta léte miatt 
érzett féltékenységgel. Odi ét amo. Mint az, amit megpróbáltam 
megírni. 

Az ünnepi tölgyfa asztalon körös-körül méltóságteljes redőket 
vetett a csipketerítő, rajta poros páfrány. A kerek asztal a szinte sose 
használt szalon közepén fényezőpasztától bűzlött — meglehet, egy nap 
majd pompás koporsót tesznek rá, de addig semmit. Körülnézett a 
dísztárgyakon és plüssön, és beszívta az ablak innenső oldalán 
megrekedt levegőt, amelynek tavalyi év- és lakkszaga van, mint a 
legócskább főző-sherrynek. Ez a szoba illik hozzá. Ö is beleillik, 
pontról pontra olyan, mint ez a szoba, csak éppen megszállott 1s. 

Lenézett a mappára a térdén. 

Cik. 

— És ez még a fele sincs. És a sav még mindig mar. Ki álmodta 
volna, hogy Nat egy két lábon járó szalonba szeret bele, vagy inkább, 
hogy annak a csapdájába esik? 

Föl-alá járkált a hídon. 

— Amíg ez a nő él, a sav marni fog. Nincs, ami ellenállna neki. És 
ha megölném, az még rosszabb volna. 

Megállt. Végignézett a fedélzeten, a tatfedélzet és jobb oldali, 
megürült korlátja felé. 

— Uramisten! Jobb húsz. . . 

Volt némi elképzelése arról, hogy a nőt, vagy mondjuk inkább, a 
maró áradatot, hogyan lehetne megfékezm. Az egyik, hogy nem 
továbbítja Roberts tiszthelyettes üzenetét. Ez nem több mint, a helyzet 


puszta tudomásul vétele. De tegyük fel, hogy az ember taszít 15 egyet 
a körülményeken — ha nem is abban az értelemben, hogy fojtogat, 
vagy pisztolyt süt el, csak szelíden noszogatja őket arra, amerre 
amúgy 15 haladnának. Minthogy ez a körülmények szelíd noszogatása 
volna csak, nem tekinthető annak, amit a szigorú moralista úgy hívna, 
hogy... 

— És különbenis, ki bánja? 

Ez nem több mint, vívótőrrel a függönynek rontani, legfeljebb, ha 
remélve a sikert. 

— Az 15 lehet, hogy sose ül oda többé. 


És akkor a szolgálatos tiszt kötelessége teljesítése közben kiad egy 
irányváltoztatási parancsot, hogy valami úszó roncsot vagy sodródó 
aknát elkerüljön, és akkor senki se tehet róla. 


— De ha megint odaül... 

Ellepte a maró folyadék. Egy hang kiáltott ki a gyomrából — nem 
kívánom a halálát! A szomorúság és a gyűlölet mélyen belemart, s 
mind beljebb ette magát. Most a saját hangján kiáltott fel 


— Hát senki se érti, mit érzek?! 

Az őrök megfordultak kakasülőikön. Mogorván rájuk nézett, s 
megint meleget érzett az arcán. Vadul tört ki belőle a hang. 

— Vissza mindenki az őrsávjához. 

Ráhajolt a tájolóra, és érezte, hogy teste reszket. 


— Valami békefélét hajszolok. Matrózfröccs hajjal, mely még egy 
pincérnőnek 1s durva szálú. Ránézett a sziklapadokra. 


— Valami békefélét. Korallképződmény. 
Megrázta a fejét, mintha vizet rázna ki a hajából. 
— Valami oka volt, hogy ide lejöttem. 

De nem volt ott semmi, csak alga, szikla és víz. 


Visszamászott a Vörös Oroszlánhoz, összeszedte azt a néhány 
étikagylót, amit reggel nem evett meg, hanem otthagyott, s a Fő utcán 
fölment az őrhelyre. Leült a csillogó Törpe déli oldalához, s a 


kagylókat sorra nyitogatta a késével. Evett, s egy-egy falas közt 
hosszú szüneteket tartott. Mikor az utolsóval 15 végzett, lefeküdt. 

— Uramisten. 

Semmit sem különböztek a tegnapi kagylóktól, de romlott ízük volt. 

— Talán soká hagytam őket a napon. 

Hisz amúgy 15 órák hosszat hevernek a napon két dagály közt! 

— Hány napja már, hogy Itt vagyok? 

Erősen törte a fejét, majd három karcolást ejtett késével a sziklán. 

-— Nem szabad semmit elmulasztanom, ami az énemet 
megszilárdítja. Határoznom kell, és amit határoztam, azt végre is kell 
hajtanom. Ezüstfejet tettem a Törpére. Elhatároztam, hogy csak azért 
se tocsogok a vizesüregben. Milyen messze van innét a látóhatár? öt 
mérföldre? Akkor egy árbockosarat tíz mérföldről észrevesznek. 
Húsz mérföld átmérőjű körben adhatok hírt az ittlétemről. Ez nem 15 
olyan rossz. Az Atlanti-óceán itt kétezer mérföld széles. A húsz a 
kétezerben százszor van meg. 

Letérdelt, és tőle telhető pontossággal lemért egy tíz hüvelyk 
hosszú vonalat. 

— Egy tizedhüvelyk ennyi. 

Kése pengéjét ráillesztette a vonalra, a végétől mintegy két 
hüvelyknyire, és lassan,, forgatta a nyelét, míg a kés hegye ott nem 
hagyta fehér nyomát a szürke sziklán. Sarkára kuporodott, és nézte a 
rajzot. 

— Egy igazán nagy hajóról már tizenöt mérföldnyire észrevesznek. 

Kése hegyét visszahelyezte a jelre, és  megnagyobbította. 
Abbahagyta, majd tovább kaparászott, míg a jel akkora nem lett, mint 
egy ezüst hárompennys. Rátette harisnyás lábát, és addig dörgölte a 
jelet, míg szürke nem lett, mintha időtlen idők óta ott lett volna a 
sziklán, 

— Ma megmentenek. 

Fölállt, és belenézett az ezüstarcba. A nap még mindig a háta 


mögött sütött. Gondolatban nyomon követte a sugarakat a nap és a kő 
közt s tovább, amerre visszaveri a láthatárnak egyik vagy másik 
pontja felé. Közelebb lépett a Törpéhez, és közelről lenézett a fejére, 
hogy lássa, visszatükröződik-e benne az arca? A nap fénye a szemébe 
tűzött. Egy rándulással fölegyenesedett. 

— A levegő! Te hülye! Te agyalágyult! Az átkelő gépek, azok biztos 
a szikla alapján tájékozódnak, és a partvédelmi parancsnokság gépei 
15, mikor tengeralattjárók után kutatnak. . . 

Szeme fölé ernyőzte a kezét, és lassan körültekintett az égen. Az 
égbolt sötétkék volt, és nem törte meg más, csak a nap a tenger fölött, 
dél felől. Lekapta a kezét, és nyugtalan léptekkel járkált föl-alá az 
Őrhelyen. 

— A gondolkozás napja. 


A Törpe nagyon hasznos hajók esetében — azok látják a körvonalát. 
Vagy a Törpét veszik észre, vagy a feje villanását. De repülőgépről a 
Törpe láthatatlan, beleolvad a szikla színébe, az ezüst csillanása, 
pedig elszórt kvarckristály. A sziklán semmi sincs, ami a szemet 
megragadná. Lehet, hogy pár ezer lábnyi — egy mérföld, két mérföld — 
magasan köröznek, és nem látnak semmi elütőt. Föntről a szikla 
csöpp, szürke pötty, nem 1s lehet észrevenni másról, csak a körülötte 
gyűrűző hullámverésről. 

Hirtelen kétségbeesetten föltekintett, aztán ki a vízre. 

Valami geometrikus minta kéne. 

Az emberek geometrikus mintákat készítenek, és ráhelyezik a 
természetet. Tízezer lábnyi magasból a szikla nyilván csak apró 
kavics; de tegyük fel, hogy ez a kavics csíkos? Az árkokra esett a 
tekintete. A kavics már amúgy is csíkos. A függőleges rétegek 
valószínűleg szürkének látszanak, közbül az árkok sötétebb 
vonalaival. 

Keze közé fogta a fejét. 

Sakktábla. Csíkok. Szavak. S. O. S. 

— A ruháimról nem mondhatok le. Nélkülük megfagynék. És még ha 


mindet kiteregetném 1s, annyira se látszanának, mint ez a guanó. 
Két keze közt végignézett a Fő utcán. 


— Faragd le itt, ott meg amott. Faragd simára. Véss bele egy 
hatalmas, árnyékolt S. O. S.-t. 


Leejtette a kezét, és elvigyorodott. 
— Ne légy gyerek. 


Újra leguggolt, és sorra végiggondolta, mije van. Ruha. 
Papírlapok. Egy gumi mentőöv. 


Alga. 
Abbahagyta, fölemelte a kezét, és duadalmasan fölkiáltott. 
— Alga! 

Tonnaszám csüngött az alga a sziklán, lebegett és tekergeti a víz 
alatt, a Kilátó-szirtnél. — Az ember geometrikus mintát készít. Alga 
kell, hogy a természetre ráhelyezze a nem természeti eredetű mintát, a 
mintát, mely minden értelmes szemlélőből kicsalja a kiáltást: — Ni 
csak! Ez gondolat! Itt ember él. 

A legtöbbet érne talán egyetlen egyértelmű vonal, amely 
derékszögben metszené az árkokat, és elég magas volna ahhoz, hogy 
ne csak a színe legyen más, de árnyékot 15 vessen. Legalább egy yard 
szélesre kell raknom és nyílegyenesre. Később majd föltöltöm az 
egyik árkot, s a vonalat keresztté alakítom át. Olyan lesz a szikla, 
mint egy császárzsemlye. 


Lenézett a Három Sziklára, és kitervelte, hogy a vonal az árkokat 
fogja metszeni, többé-kevésbé a Fő utcával párhuzamosan. A Vörös 
Oroszlánnál kezdődik, és fölér majd egész a Törpéig. Komoly munka 
lesz. 

Sietve végigment a Fő utcán. Most, hogy végre célirányos 
tennivalót talált, azt dünnyögte, bár nem tudta, miért: 

— Hamar! Hamar! 

Füle mindjárt meg is telt repülőgépek képzelt zúgásával. 
Szakadatlanul fönt járt a szeme, egyszer el 15 esett, és meg 15 ütötte 
magát. Csak akkor hagyta abba, mikor már az ágas-bogas algát 
szaggatta az Étel-szirten. 

— Ne légy hülye. Lassan a testtel. Semmi értelme fölnézegetned, ha 
egyszer úgyse tudod magadra vonni a figyelmet. Csak a bolond 
ugrándoznék, és lobogtatná az ingét, mert azt hiszi, hogy öt mérföld 
magasan repülőgép száll. 

Hátraszegte a fejét, és az eget kémlelte, de nem talált semmit, csak 
a kéket és a napot. Lélegzetvisszafojtva fülelt, de nem hallott semmit, 


csak belülről tulajdon élete összemosódó zúgását, semmit, csak 
kívülről a víz csobbanását, kotyogását. Nyakát kiegyenesítette, állt és 
gondolkozott. Visszament a hasadékhoz. Levetköőzött meztelenre, 
ruháját kiteregette a napra. Ruházata minden egyes darabját gondosan 
a jövendőbeli algavonal egyazon oldalára rakta. Visszament a Vörös 
Oroszlánhoz, és lenézett a szorosba a Vörös Oroszlán és a Három 
Szikla közt. Megfordult, s leereszkedett a szirtfal peremére. A víz 
hidegebb volt, mint emlékezetében élt, hidegebb, mint az ivóvize. 
Fogát összecsikorította, és kényszerítette magát, hogy leereszkedjék. 
Térde alatt érdes volt a szikla, fölszakította első napi sebeit. Dereka 
két keze közt a sziklán nyugodott. Nyögött, nem érzett feneket, és 
lábikrái körül az alga hidegebb volt, mint a víz. Szorongatta a hideg, 
mint ahogy a víz szorongatta kint, a nyílt tengeren, s az emléktől 
elfogta a vakrémület. Éles, kétségbeesett hangot hallatott, ellökte 
magát a sziklától, és lezuhant. A víz fagyos kézzel megragadta. 
Kinyitotta a szemét, szeme előtt alga csapdosott. Feje áttört a víz 
színén, kétségbeesetten, törekedett a szikla felé. Rátapadt és 
didergett. 

— Végy erőt magadon. 

Valami fehérség volt az alga alatt. Ellökte magát, s hagyta, hadd 
süllyedjen lábbal lefelé. Az alga alatt, az ő sziklája meg a másik 
három közt, kerek, valószínűleg kvarckövek halmozódtak föl 
kiszámíthatatlanul. Leállt. Guggolt a vízben, s testsúlyát karjainak 
úszómozdulataival úgy-ahogy fönntartva, lábával tapogatódzott maga 
körül. Gondosan kikereste, hol vetheti meg a lábát, és 
fölegyenesedett. A víz a melléig ért. Belegabalyodott az algába. Mély 
lélegzetet vett, és lebukott. Belemarkolt, és megpróbálta tépni, de az 
roppant szívós volt, s markában már alig maradt, mire fölbukott a víz 
színére. Most föntről kezdte az aratást, nem bukott le, csak az algák 
végéről tépdesett le arasznyi darabokat. Olykor, ha megrántotta az 
algát, örvény keletkezett, megkavarodott, majd lassan kisimult a víz. 
Az algát fölhajigálta a sziklára, leveles szára a szikla peremén lógott, 
és csöpögött. 


Egyszerre megrendült lába közt az alga, s valami súrolta a 
lábujjait. Az alga közt föltünt, majd megszünt a gyors és szeszélyes 
mozgás vonala. A sziklába csimpaszkodott, csüngött rajta, fölhúzta a 
lábát. Megcsobbant a víz. 

— Rák. Homár. 


Fájó térdén fölkúszott a Vörös Oroszlánhoz, és lefeküdt az alga 
mellé, míg szíve lecsillapszik. 


— Undorodom tőle. 

Kikúszott a szikla peremére, és lenézett. S mintha csak szeme 
teremtette volna meg, nyomban észrevette a rákot az alga közt, 
annyira más volt sárkányformája, más a színe. 

Térdelt, megbabonázva nézett lefelé, s közben az undor férgei 
kúsztak a bőrén. 

— Dög. Ocsmány, tengeri dög. 

Fölkapott egy kagylót, és teljes erejéből bevágta a vízbe. A 
csattanástól a rák összezárult, mint egy ököl, és eltűnt. 

— Pokoli, hogy meddig eltart, míg megépítem ezt az algavonalat. 


Lerázta a bőréről a férgeket. Leereszkedett a Kilátó-szirtre. A 
szirtet alul négy-öt láb magasságig a szíj ás alga csüngő tömege 
borította. A víz felszínén meg annyi alga úszott, hogy a víz szinte 
szilárdnak látszott. 

— Apály. 

Végigmászott a sziklán, rángatta az algát, de sikertelenül. Gyökere 
szívókákkal tapadt a sziklához, s még nehezebb volt eltávolítani, mint 
az étikagylót vagy tapadócsigát. Egyik-másik algafajta hatalmas 
bokrokat alkotott, s kocsonyával teli, horpadj kis bogyókban 
végződött. Némelyik hosszú kardra hasonlított, de felszíne és éle 
fodrosán hullámzott. A többi síma, barna bőr, mintha a világ 
valamennyi tisztjének kardszíját itt gyűjtötték volna össze. Az alga 
alatt a sziklát színes bolyhok lepték vagy kemény és mutatós 
képződmények, anyaguk, mint a sületlen tészta. , Matrózíröccs" 1s 
akadt. Pici kottyanások, percenések, fröccsenések. 


Egy nyaláb algát rángatott a fél kezével, míg a másikkal a sziklán 
kapaszkodott. Szitkozódott, visszamászott a sziklán, fölment a Fő 
utcán az őrhelyre, megállt, és nézte a tengert meg az eget. Hirtelen 
fölszökött, magához tért. 

— Ne lopd az időt. Siess. 


Odament a hasadékhoz, nyakába akasztotta a kést a zsinóron, és 
fölvette a mentőövet. Lecsavarta a csöve kupakját, kiengedte a 
levegőt, és lemászott a sziklán. Karjára akasztotta a mentőövet, és 
nekiállt késsel az algagyökereknek. Nemcsak kemények voltak, mint a 
gumi, de sikamlósak 15. Meg kellett találnia a kellő szöget, és kellően 
gondos megfontolással kellett hozzájuk közelítenie, hogy beléjük 
mélyíthesse kése élét. Hátán hordta az algát, mint a rőözsekötegeket. 
Foga közé vette a mentőövet, s az algát bedugdosta a mentőöv és a 
heveder közé. Majd megváltoztatta testtartását, bal kezével 
kapaszkodott, s jobbjával gyűjtötte az algát. Jókora köteg volt már a 
hátán, lelógott kétoldalt, ott érezte a térdénél a hosszú, barna 
ragacsot. 


Fölmászott a Vörös Oroszlánhoz, ledobta az algát. Néhány lábnyi 
távolságból már alig egy kis foltnak látszott. Szálanként fektette 
végig, hogy meghatározza az egyenest, ahol a vonalnak majd 
metszenie kell az árkokat. Bent az árkokban nem volt, mi megtartsa az 
algát. 

— Az árkokat, ott, ahol a vonal keresztezi, a fal szintjéig föl kell 
töltenem. 


Mire az egész rakományt fölhasználta, a vonal a Vörös Oroszlántól 
az őrhelyig húzódott. Atlag két hüvelyk széles volt. 


Visszament a Kilátó-szirthez, és szedett még. Összeráncolt 
homlokkal guggolt a Vörös Oroszlánon. Behunyta fél szemét, s a keze 
művén töprengett. A vonalat alig lehetett látni. Megint lemászott a 
szirthez. 

Hirtelen megcsobbant a víz a három közül a legtávolabbi szikla 
mellett, s ő fölpattant. Semmi. Tajték sem, csak a hullámfodrok 
rajzáriak gyűrűző zavara. 


— Halat kéne fognom. 

Újabb rakomány algát gyűjtött. A kocsonyás bogyók, ha 
megnyomta, szétpukkantak, s az egyiket ajkához emelte, de az íze 
semleges volt. Még egy rakományt vitt a Vörös Oroszlánhoz, majd 
még egyet: Mikor az algát fölrakta az első árokban, még mindig több 
mint egy lábnyi. hiányzott a tetejéig. 

Állt az árokban, lenézett a vörös és barna algára, s hirtelen 
elcsüggedt. 

— Tizenkét rakomány? Húsz? S ezután még szélesíteni 15 kell a 
vonalat. . . 


Az értelem világosan látja, mi a teendő, s képes előre kiszámítani, 
hogy mibe kerül. 

— Pihenek egy kicsit. 

Odament a Törpéhez, és leült az üres ég alatt. Az alga úgy húzódott 
végig a sziklán, mint egy ösvény. 

— Nehezebb volt, mint eddig bármi. Mára kikészültem. 

Fejét a térdére hajtotta, s motyogott egy rajz — egy vonal s rajta egy 
szürke pötty — kísértetének. . 

— Mióta megtorpedóztak, még nem szartam. 


Mozdulatlanul ült, s a belein töprengett. Hirtelen fölnézett. Látta, 
hogy lemenőben van már a nap, s ettől a látóhatár egy része 
különösen tiszta és közeli. Ráhunyorított, s közben arra gondolt, hogy 
még azokat az apró torzulásokat is látja, amelyeket a hullámok 
okoznak a világ hibátlan görbületén. 


Fehér pont ült a nap és az Életmentő-szikla közt. Alaposan 
szemügyre vette, s látta, hogy £k pont egy sirály, ül a vízen, sodortatja 
magát. Egyszerre látomása támadt, látta a sirályt, amint fölszáll, és a 
tenger válla fölött elrepül keletre, s holnap reggel már ott lebeg a 
Hebridák magányos szirtjei és zátonyai közt, vagy az ekét követi 
valahol egy ír domboldalon. Mint egy mélyen átélt élményt, mely 
megzavarta a szeme előtt a fényes délután képét, látta a szövetsapkás, 
szántogató embert, amint feléje csap a rikoltozó madárnak. 


— Tágulj innét, s vidd magaddal a bajt 15! De a madár nem ül meg a 
határkövön, hogy csőrével tátogva beszéljen, mint a mesében. Még ha 
több is, mint puszta röpülő gépezet, képtelen hírt adni arról a csupa 
seb férfiról, aki egy sziklán ül a tenger kellős közepén. Fölállt, és föl- 
alá járkált az Őrhelyen. Megfogta a gondolatot, és nézte. ] 


— Soha nem kerülök el innét, a szikláról. Beszélni annyi, mint 
megőrizni az ember ép eszét. 

— Ti mind csak gép vagytok. Ismerlek titeket, nedvesség, 
keménység, mozgás. Nem ismertek kegyelmet, de, értelmetek sincs. 
Túljárok én az eszeteken. Csak ki kell tartanom. Ezt a levegőt itt a 
saját kazánomba lélegzem be. Ölök és eszem. Nincs mitől. . . 


Egy pillanatra elhallgatott, s a mind közelebb sodródó sirályt 
figyelte; annyira még nem volt közel, hogy a fehér toll alatt a hüllőt 
látta volna. 

—, Nincs mitől félnem. 

A sirályt továbbsodorta a dagály. Persze, a dagály Itt 15 működik, 
az Atlanti-óceán közepén, hatalmas hullám, mely végigsöpör a 
Földgolyón. Olyan nagy, hogy ki-kiölti nyelveit, s azok roppant 
óceáni áramlatokká válnak, s tízezer mérföldes ívekben sodorják a 
vizet. Egy áramlat tehát épp itt húz el e szikla mellett, dagad, pihen, 
megfordul, és visszaárad örökké és céltalanul. Ezt teszi továbbra is, 
mintha le akarná törülni a föld bőréről az életet, mint gyümölcsről a 
hamvát. A szikla mozdulatlanul ült, és mellette elhúzott a dagály. 


Figyelte a sirályt, amint a vízen lebegve közeledett a Kilátó- 
szirtnél. Fölborzolta tollat, szárnyát rebegtette, akár a kacsa a 
pocsolyában. 

Hirtelen elfordult, és sietve lement a Kilátószíirthez. A lecsüngő 
algát félig már víz borította. 

Holnap. 


— Kimerültem. Nem szabad túlzásba vinni. Bőven van tennivaló 
egy sziklán. Nincs egyetlen unalmas pillanat sem. 


Undorral gondolt a kagylóra, s gondolatait inkább az alga 


kocsonyás bogyóira fordította. Az a homályos érzése támadt, hogy a 
gyomra szól hozzá. Nem szíveli a kagylót. Ami a tengeri kökörcsint 
illeti, már a puszta gondolattól 15 összerándult a gyomra, és undok ízt 
küldött a szájba. 


— Túlhajtottam magam. Örökké szabadban. Talán napszúrás is. 
Nem szabad túlzásba vinnem. 


Emlékezetébe idézte, hogy még ma megmentik, ezt eltökélte, de 
hiába, odavolt már a meggyőződése. 


— Öltözz fel. 
Felöltözött, körbesétálta a Törpét, aztán megint leült. 


— Szívem szerint aludni mennék. De amíg világos van, nem szabad. 
A hajó talán közel jön, hogy körülnézzen, megfújja a szirénáját, és ha 
nem mutatkozom, továbbmegy. De ma legalább volt valami célja a 
gondolkozásnak. Holnap be kell fejeznem az algaszedést. Lehet, hogy 
a hajó már itt jár a láthatár szegélyén. Vagy a gép ott fenn, olyan 
magasan, hogy nem 1s látom. Várnom ekell. 

Lekuporodott a Törpe mellé, és várt. De az idő kimeríthetetlen 
forrás, s ami első pillanatban célnak tetszett, az szürke, vége nincs 
reménytelenséggé vált. Kutatni kezdett agyában reménység után, de a 
remény melege elmúlt, s ha talált 15 valamit, az a reménykedésnek 
csak elméleti, vértelen kísértete volt. 

Motyogott. 

— Megmentenek. Megmentenek. 

A kezdettől már oly távol, hogy mindent elfelejtett, amit azóta 
gondolt, mióta itt volt, fölszegte az állat, és látta, hogy süllyedőben 
van a nap. 

Nehézkesen fölállt, odament a vizesüreghez, és ivott. A vörös csik 
a tócsa innenső szegélyén kiszélesedett. Fölverte a visszhangot. 

— Valamit tennem kell a víz dolgában. Fölöltözött lefekvéshez, 
lábát bebugyolálta a szürke szvetterbe. Ez, akár a székesegyházak 
kőre terített szőnyegei, elszigetelte lábát a sziklától. Sajátos érzés 
volt, lába ilyennel sehol másutt nem találkozott, különösen nem 


Michaelnek azokban a, nevetséges középkori lábbelijeiben, amelyek 
bármilyen hóbortosak voltak is, gyakorlatilag nem volt talpuk. S 
ráadásul még az akusztika 15 gyalázatos volt — bah, bah, bah —, s az a 
magas, vinnyogó hang fönn a dongaboltozaton, ahol minden egyes 
szóhoz, amit az ember kimondott, még egy járult, mintha az ember az 
inga lengéséhez rendszeres időközönként egy csöpp plusz- 
nyomatékot. . . 


—- Nem hallom, öregem, egy büdös szót se értek. Kicsit 
hangosabban. Gyerünk. Még most se értelek. . . 


— Még? Vagy lassabban? 

— Az Isten szerelmére, csak lassabban ne. Nyomd meg. Gyerekek, 
mára elég. Várj egy picit, Chris. Ide hallgass, George, Chrisnek ez 
egyáltalán nem megy. . . 

— — Adj neki még egy kis időt, öregem... Ez nem a te stílusod, 
Chris, ugye? 

— Boldogulok vele, George. 


— Jobb lesz a másik szerep, öregem. Láttad a szereposztást, Chris? 
Majd statisztálsz. . . de persze... 

— Helen nem mondta. . . 

— Mi köze ehhez Helennek? 

— Sose mondja... 

— Én döntöm el, hogy kinek milyen szerepet adok, öregem. . . 

— Persze, Pete, magától értetődik. 

— Te leszel az egyik pásztor és a hét főbűün egyike, öregem. Na, 
George, ehhez mit szólsz? Chris mint a hét főbűn egyike. 

— Nagyon Jó, öregem, nagyon Jó. 

— Pate, édes öregem, azok után, amennyit, én dolgoztam neked, azt 
követelni tőlem, hogy. . . 

— Statisztálj, öregem? Mindenki statisztál is. Én is statisztálok. 
Szükség van rád a hét főbünhöz, Chris. 

— Melyik leszek, Pete? 


— Válassz, öregem. Ehhez mit szólsz, George? Gondolom, azt 
megengedhetjük a mi jó Chrisünknek, hogy maga válassza ki a 
kedvenc bűnét, nem? 

— Nagyon Jó, öregem, nagyon Jó. 

— Prue azokon dolgozik lent a kriptában, gyere nézd meg, Chris. 

— Ha ugyan kész leszünk vele a ma esti előadásig. . . 

— Ugyan, Chris. Az előadásnak meg" kell lennie. Mi, George? Nem 
akarod látni, hogy Chris szerint melyik az a maszk, amelyik legjobban 
illik neki? 

— De... hogyne. De még mennyire, Pete. Megyek. Csak utánad, 
Chris. 

— Nem hiszem, hogy. . . 

— Csak utánad, Chris. 


— Furcsa érzés a láb alatt ez a szőnyeg a kövön, George. Vastag és 
értékes, az ember épp csak sejti alatta az alapanyagot. Ott vannak 
mind, Chris, egy sorban. Melyik kell? 


— Amelyiket te akarod, öregem. 

— Mit szólnál a Kevélységhez, George? Azt álarc nélkül is 
játszhatna, csak stilizált arcfestéssel, nem? 

— Ide hallgass, Pete. Ha már statisztálok, ak-. kor már inkább. . . 

— Gyülölködés, George? 

— Irigység, Pete? 

— Nem bánom, akkor majd a Restséget játszom, Pete. 


— A Restséget nem. Kérdezzük meg Helent, Chris? Nagyra 
értékelem a feleségem tanácsait. 


— Vigyázz, Pete. 

— És mit szólnál egy kis Bujasághoz? 

— Pete, elég! 

— Édes öregem, Chris, ne haragudj. Kissé föl vagyok húzva, ez az 
egész. It egy pompás maszk, hölgyeim és uraim, garantáltan 
vadonatúj. Senki többet? Akkor azé a kinyalt, hullámos hajú, jó 


profilú úriemberé ott. Tessék, tessék. 

— És ez mi volna, öregem? 

— De aranyom, ez egyszerűen te vagy! Hát nem, George? 

— Nagyon Jó, öregem, nagyon Jó. 

— Chris — Torkosság. Torkosság — Chris. Tessék ismerkedjetek meg 
egymással. 

— Ahogy parancsolod, Pete. 

— Akkor engedd meg, hogy közelebbről i5  bemutassalak 
egymásnak. Ez a föstött csibész mindent magának kaparint, amire 
csak ráteheti a kezét. Nem ételre, Chris, az túlságosan egyszerű 
volna. Neki jut mindenből a legjobb, a legjobb szék, a legtöbb pénz, 
a legjobb kritika, a legjobb nő. Nyitott szájjal és nyitott sliccel és két, 
markolni kész kézzel született. Kozmikus méretű csirkefogó, aki 
megszerzi a maga garasát és a más kalácsát. Igaz, George? 

— Ugyan, Pete. Gyere, és dőlj le egy kicsit. 

— És gondolod, kedves Torkosság, hogy el tudnád játszani Martint? 

— Ugyan, Pete. Nem gondolja ám komolyan, Martin., Csak kiborult 
egy kicsit. Kissé izgatott vagy, mi, Pete? 

— Az hát. Persze. Ügy van. Ez az egész. 

— Nem szartam már egy hete. 

Ömlött a homály, és a sirályok. Egy fölült a Törpére, az ezüstfej 
megbillent, a sirály ürített és elröppent, ő lement a hasadékhoz, 
fölfújta a mentőövet, összekapcsolta a hevedereket, és az övet a feje 
alá tette. Kezét beerőltette a hasadékba. De úgy érezte, védtelen a 
feje, s bár rajta volt a kötött sapka, kitornászta magát, és elhozta. 
viharkalapját a Vörös .Oroszlánról. Megint végigcsinálta az egész 
bebújást. 

— Jó Isten! Kinyomakodott. 

— Hol az ördögben van a viharkabátom? Négykézláb átmászott a 
köveken a Vörös Oroszlánhoz, a vizesüreghez, a Kilátó-szirthez. . . 


— A Törpénél nem hagyhattam, hisz ott nem1s. . . 


Árokból ki, árokba be, bűzlő alga, ragacsos, vajon ott van, az 
alatt? 

Ott találta a kabátot, ahol hagyta, a Törpe mellett. Fehér pöttyök 
tarkázták. Fölhúzta a gyapjúzekére, és megint bebújt. 

— Ez az, amiről sose beszél senki, amiről az embernek fogalma 
sincs. Nem a veszély, nem 1s a nélkülözés, hanem ezek a semmi kis 
hülyeségek, az istenverte ismétlődés, az olyan apró tévedések, 
kimerítő kapkodás közt elfolyó napok, amelyeket az ember észre se 
venne, ha dolgoznék, vagy beugorhatna a Vörös Oroszlánba, vagy 
meglátogathatná a barátnőjét — Uramisten! Hol a késem? 


De a kés ott volt, a nyakában lógott, sziklaszerű dudor volt 
baloldalt a bordái alatt. Kiszabadította és káromkodott. 


— Okosabban tenném, ha gondolkoznék. Helytelen volt akkor 
gondolkoznom, mikor dolgozhattam volna. Ha tegnap éjjel inkább 
gondolkozom, akkor ma beoszthattam volna a napomat, és 
elvégezhettem volna mindent. Tehát: megoldásra vár. Először 15 be 
kell fejeznem az alga vonalat. Aztán ki kell jelölnöm egy helyet a 
ruháknak, nehogy még egyszer pánikba essem. Legokosabb lesz, ha 
ide rakom be, akkor nem hagyhatom el. Másodszor. Nem: 
harmadszor. A ruhák voltak a második. Először tehát a ruhákat a 
hasadékba, másodszor több algát, hogy a vonal elkészüljön. A 
harmadik a víz. Kutat nem tudok ásni. Akkor kell vizet fognom, mikor 
van. Ki kell választanom egy árkot a guanoszint alatt, de a tajtékszint 
fölött. Kiépíteni a vízgyűjtő területet. 

Félrevonta a száját. Zavarta az arcán a sorté a nyakig érő 
sapkában. Karján, lábán érezte a napégette bőr bizsergését, enyhe 
borzongását. Belésajdult ismét a szikla egyenetlensége. 

— Rövidesben esni fog. Annyi vizem lesz, hogy még sok 15. Ezzel a 
hasadékkal akkor mit kezdjek? Nem szabad hagynom, hogy a ruhám 
átázzék. Valami sátort kell szerkesztenem. Holnap talán megmentenek. 

Eszébe jutott, hogy reggel milyen biztosra vette a menekülést, s 
ettől kimondhatatlanul elnehezedett a szíve, mintha csak valaki 
megszegte volna a szavát. Feküdt, nézte fönn a csillagokat, s azon 


töprengett, talál-e egy szilánknyi fát 15, amit megérinthetne, hogy el ne 
kergesse a szerencséjét. De a sziklán nem volt fa, még egy ceruzavég 
sem. Sem só, amit a bal válla fölött a háta mögé szórhatna. Talán egy 
maréknyi tengervíz 15 megteszi. 

Kezét nagy nehezen lecsúsztatta a Jobb combjára. Nyilván a régi 
sebhelyet 15 megcsípte a nap, mert érezte, hogy a kidomborodó felület 
enyhén tüzel — nem volt kellemetlen, de magára vonta a figyelmét. Ha 
arcát elfintorította, a sorte a sapka, alatt kaparászó hangot adott. 

— Négy. A kést úgy ki kell fennem, hogy borotválkozni tudjak, öt. 
Gondoskodnom kell, hogy holnap megszűnjék a székrekedésem. 

Leégett bőre bizsergett. 


— Most sínylem a visszahatást. A pokol minden kínját átéltem a 
tengeren és a tölcsérben, s utána annyira örültem a biztonságnak, hogy 
mindjárt a mennyekben éreztem magam. Ezt pedig csalódás követte. 
Muszáj aludnom, mozdulnom se szabad, az alvásra kell 
koncentrálnom. 


A leégett bőr tovább bizsergett, a sorté továbbra ií5 kapart és 
dörzsölődött, a szikla egyenetlenségei pedig meggyújtották lassú, 
lappangó tüzeiket. Ottmaradtak, mint a tenger. Még akkor is, 
makacsul, mikor a tudat már átalakult. Fényes tájképpé váltak, majd 
Világmindenséggé, s ő hol az Őrben lebegett, és figyelte őket, hol 
meg kiterjedt, és betöltött minden kínzó zugot. 

Kinyitotta szemét, és fölnézett. Megint behunyta, és dünnyögött: 

— Álmodom. 


Kinyitotta szemét, és a napsütés ottmaradt. A fény némileg elaltatta 
a tüzeket, mert végre elfordulhatott tőlük az agy. Feküdt, nézte a 
nappali eget, s megpróbált visszaemlékezni, miféle idő 15 ez, amely 
most skurcban hirtelen elébe vetült. 

— Egyáltalán nem aludtam. 


És az elmének nagyon nem akaródzott kikecmeregnie a hasadékból, 
és szembenézni az elkerülhetetlen tennivalókkal. Hangtalan szavakat 
kiáltott föl a magas égbe. 


— Ma megmentenek. 


Kivonszolta magát a hasadékból, kint olyan meleg volt, hogy 
levetkőzött nadrágra-szvetterre. Ruháit gondosan összehajtogatta, és 
berakta a hasadékba. Mikor a vizesüregbe bemászott, a vörös üledék 
a mellén hagyta ott a nyomát. Rengeteg vizet megivott, s mikor az 
ivást abbahagyta, látta, hogy a víz és az ablak közt szélesedett a sötét 
Űr. 


— Muszáj még vizet szereznem. Mozdulatlanul feküdt, és 
megpróbálta eldönteni, mi a fontosabb, hogy berendezkedjék a 
vízfogásra, vagy befejezze az alga vonalat. Ez eszébe juttatta, 
mennyire fut az idő, ha az ember nem ügyel rá, s ezért visszabotorkált 
az Őrhelyre. Színpompás nap volt. A nap lángolt, a víz mélykék volt, 
és vidáman sziporkázott. Szín ömlött a sziklára, az árnyék, míg 
közelebbről szemügyre nem vette, sötét volt. Végigkémlelt a Fő 
utcán: valóságos festmény. Behunyta a szemét, majd kinyitotta, de 
sem a kő, sem a tenger nem tünt valóságosabbnak. Színes kép voltak, 
mely betöltötte az ablak mindhárom nyílását. 


— Még alszom. Be vagyok zárva a testembe. Lement a Vörös 
Oroszlánhoz, és leült a tengerpartra. 


— Tulajdonképpen miért is jöttem én ide? Összevont szemöldökkel 
nézte a vizet. 


— Gondolom, hogy ételt kerítsek. De nem vagyok éhes. Algát kell 


gyűjtenem. 

Előhúzta a mentőövet és a kést a hasadékból, és kiment a Kilátó- 
szirtre. Most messzebbre kellett másznia a sziklapadokon az algáért, 
mert itt a szirtet már megkopasztotta. Egy olyan sziklapadhoz ért, 
mely homályosan ismerős volt, s ez elgondolkoztatta. 

- A Törpéhez gyűjtöttem itt a köveket. Megpróbáltam 
megmozdítani azt a követ ott, de nem engedett, pedig repedt volt. 

Összevont szemöldökkel nézte a követ. Aztán továbbveszködött, 
míg végül már két kézzel kapaszkodott a szirtfalon, s a repedés csak 
arasznyira volt az arcától. Akár a szirtfal többi részét, ahova a víz 


elért, ezt 15 rétegekben borította a kacsakagyló és a többi titokzatos 
képződmény. De a repedés most szélesebb volt. Az egész kő 
elmozdult, s vagy fél ujjnyit eltolódott. Bent a repedésben iszonyú 
sötétség. 

Csak állt, és nézte a meglazult sziklát, míg elfelejtette, mire 
gondolt. Felidézte a vízben álló tárgynak, a szikla egészének képét, s 
a fejét csóválta. 

— Hogy a pokolba lehet, hogy ez a szikla ilyen ismerős? Soha nem 
jártam Itt még. . . 

Ismerős, de ez nem háborús ismeretség, mikor az ember a másikat 
hamar megismeri, mert végtelen órákat kénytelen végigélni a 
közelében, hanem úgy ismerős, mint egy rokon, akit ritkán látunk, de 
számon tartunk éveken át, úgy ismerős, mint egy gyermekkori jó 
barát, dajka, olyan ismeretség, ami mögött ott egy csipetnyi 
örökkévalóság; ismerős, mint gyerekkora sziklái, amelyeket minden 
vakációban végigvizsgált és újraértékelt, amelyekre télen, sötétben, 
ágyban fekve visszaemlékezett, s maga elé képzelt, mint ahogy az 
ember az ujja alakját 15 megérzi a levegőben. . . 


Valahol a Három , Sziklánál hangosan megloccsant a víz. Sietve 
visszamászott a Vörös Oroszlánhoz, de nem látott semmit. 


— Halat kéne fognom. 


Az alga bűzlött az árkokban. Újabb loccsanást hallott a tenger 
felől, s még a táguló hullámgyűrűt is látta. Elgondolkozva két keze 
közé fogta az arcát, de szőrt érzett a keze alatt, és ez elterelte a 
figyelmét. 


— Ugyancsak szakállas lehetek. Vagy legalábbis borostás. Fura, 
hogy a szakáll akkor 1s tovább nő, mikor a test többi része. . . 

Sietve kiment a Kilátó-szirtre, összegyűjtött egy rakomány algát, és 
bedobta a legközelebbi árokba. Lassan fölment a Fő utcán az 
örhelyre, és leült, nyitott tenyere kétoldalt a földön. Feje lehanyatlott 
a térde közé. A víz loccsant-csobbant az Életmentő-szikla körül, és ez 
nagyon megnyugtató volt, és egy sirály ült az őrhelyen, mint egy 


szobor. 

Szétterjedtek teste bensejének hangjai. A roppant sötétség tele volt 
velük, mint ahogy a gyár is tele van a gépek zajával. Feje meg- 
megbiccent szíve minden dobbanására. 

Harsány rikoltás verte föl. A sirály megindult feléje a sziklán, 
leszegett fejjel, szárnyát félig kitárva. 

— Mit akarsz? 


A tollas hüllő két lépést tett oldalt, toporgott, s behúzta a szárnyát. 
A csőr bebújt a szárny alá. 


— Ha szartam volna, jobban erezném magam. Körbevonszolta 
magát, és fölnézett a Törpére az meg ezüstszemével rákacsintott. A 
látóhatár kemény volt és közeli. Megint úgy képzelte, hogy látja a 
görbület csipkétt 15. 

Az volt a baj, hogy a sziklán se párna, se egy fűcsomó nem volt. 
Egy pillanatig arra gondolt, hogy elhozza  gyapjúzekéjét, 
összehajtogatja, hogy ülése legyen, de az erőfeszítés túlságosan 
nagynak tetszett. 

— Fáj belül a testem, mintha össze volna verve. A szikla 
keménysége kimeríti. A vízen kell gondolkodnom. 

A víz megnyerő, puha és rugalmas. 

— Valami fedélről kell gondoskodnom. Vizet kell tárolnom. 

Egy csöppet magához tért, erősebbnek érezte magát, és aggódott, 
összevont szemöldökkel nézte az összehányt köveket, amelyek 
őrjítőén és csalóka módon ismerősek voltak, s szeme végigjárta a 
keskeny algavonalat. Itt-ott megcsillant. Lehet, hogy odaföntről 
csillogó szalagnak látszik. 

— A viharkabátommal el tudom rekeszteni a vizet. Valamelyik árkot 
átalakítom medencének. 

Fölhagyott a beszéddel, és hátradült, míg a rögös széktámla, a 
Törpe rá nem kényszerítette, hogy megint előrehajoljon. Ült behúzott 
nyakkal és mogorván, 

— Tudom, hogy... Fölnézett. 


— Tudom, hogy valami súly nyom. Szorítást érzek. Agoraphobia 
vagy mindenesetre a claustrophobia ellentéte. Valami nyomást. 


Vizet fogni. 


Föltápászkodott, és visszament a Fő utcán. Megvizsgálta a háló- 
hasadékával szomszédos árkot. 


— Uralkodó szélirány. A délnyugati oldalon kell az esőt fölfognom. 


Fogta a kését, és egy ferde vonalat húzott lefelé a lejtős falon. A 
vonal, ahol a fal a fenékkel érintkezett, üregben végződött, akkorában, 
hogy belefért az ökle. Elment a Törpéhez, óvatosan kihúzott egy fehér 
krumplit, odahozta. A behajtható kés végén egy körülbelül félujjnyi 
hosszú, csavarhúzónak szánt alkalmatosság volt. Ezt mintegy 
hüvelyknyire a ferde vonal fölött ráillesztette a sziklára, és a kés 
másik végét a kővel ütögette. A szikláról vékony szilánkok töredeztek 
le. A csavarhúzót a ferde vonalra illesztette, s addig ütögette, míg a 
vonal be nem mélyült. Rövidesen sikerült kivésnie egy Jó arasznyi 
hosszú, félujjnyi mély vonalat. Visszatért a vonal fenék felőli 
végéhez. 

— Kezdjük a vonal fontosabbik végén. Aztán már akármikor eshet, 
föl tudom fogni. 


Az ütögetés hangja jóleső visszhangot vert az árokban; úgy érezte, 
fal veszi körül, mintha csak szobában dolgoznék. 

— A gyapjúzekémet vagy a viharkabátomat akármikor az árok 
fölébe teríthetem, és máris van tetőm. Itt nem érzik annyira az a súly. 
Egyrészt, mert szobában vagyok, másrészt, mert dolgozom. 


Karja sajgott, de a vonal mind magasabbra ért föl, s így 
kényelmesebb helyzetben dolgozhatott. Ködös számítást végzett, hogy 
az egyre kényelmesebb testhelyzet legyőzheti-e a fáradtságot, de 
arra" az eredményre jutott, hogy nem. Ült a fenéken, arca a sziklától 
alig néhány hüvelyknyire. Ráhajtotta homlokát a köre. Keze 
lehanyatlott, marka kinyílt. 


— Elmehetnék a hasadékhoz, és lefekhetnék egy kicsit. Vagy 
beburkolódzhatnék a zekémbe a Törpe mellett. 


Fejét elrántotta a sziklától, s megint nekifogott a munkának. 
Hosszabbodott a vonal kivésett része. Találkozott azzal a darabbal, 
amit először vésett ki. Hátradült, és szemügyre vette. 

— Úgy kellett volna vésnem, hogy lejtsen. A fene. 

Ráfintorított a sziklára, megint nekilátott, s a, horony feneke lejtett 
1S. 

— A vége felé mélyebbre kell vésni. 

Mert a víz mennyisége a bevágásban... de megváltoztatta az 
elhatározását, és hangosan mondta ki a végeredményt. 

— A vízmennyiség a bevágás bármely szakaszában összefügg a 
feljebb összegyült víz mennyiségével, abból következőleg egyenes 
arányban van a fölötte levő sziklafelület kiterjedésével. 

Ütögette a sziklát, pattogtak a szilánkok. Keze kimerült. Ült az árok 
fenekén, nézte a művét. 

— Ha ezt befejeztem, hamisítatlan mérnöki munka vár rám. Ki kell 
jelölnöm a vízgyűjtő területet a leendő vízgyűjtő medence körül, és ki 
kell vésnem a vízgyűjtő árkok rendszerét. Ez elég érdekes lesz. Mint 
a homokvárépítés. 

Vagy mint a római uralkodók, akik a dombok közül vezették be a 
vizet a városba. 

— Ez Itt egy vízvezeték. Elnevezem Claudius vízvezetékének. 

Megint nekifogott pattintgatnm, célt kényszerítve az értelmetlen 
sziklára. 

— Csak tudnám, mióta dolgozom rajta. Lefeküdt az árokba, és 
érezte, hogy horzsolja a hátát. Claudius vízvezetéke hosszú, fehéres 
sebhely volt. 

— Van valami rosszindulatú a szikla keménységében. Keményebb, 
mint egy sziklához illenék. És... ismerős. 

Nyomta a nehéz súly. Küszködve fölült. 

— Algát kellett volna szárítanom, és kibélelnem vele a hasadékot. 
De túlságosan sok a tennivaló. Még két kézre volna szükségem, hogy 


életben maradjak, és megmentsenek. Talán találok majd más helyet, 
ahol álhatóm. A szabadban? Elég meleg van. 

Nagyon 1s meleg. 

— A testem bent nagyon érzékeny, mintha mindenütt csontig csupa 
seb volna. Es nagy. Puffadt. 

A sötét glóbusz szárnyas ablakot fordított az ég felé. A hang 
elpárolgott a kapuban, mint száraz napon a kiszökött gőz. 

— Túl keményen dolgoztam. Ha nem ügyelek, kimerülök. Ez 
mindenesetre a becsületedre válik, Chris. Nem hiszem, hogy erre sok 
ember... Hirtelen elhallgatott, aztán folytatta. 

— Chris. Christopher! Christopher Hadley Martin. . . 

A szavak elpárologtak. 

Volt egy vizsgálóeszköze, olyasmi, amiről biztosan tudta, hogy 
létezik. A hangok, az arc alsó részéről származó hangok. Ertelem nem 
tapadt hozzájuk. Haszontalanok voltak, mint az eldobott, kinyitott 
tetejű konzervdobozok. 

— Christopher. Christopher! 

Mindkét karját kinyújtotta, mintha el akarná kapni a szavakat, 
mielőtt még elpárolognak. A karok föltűntek az ablak előtt, s teljesen 
oktalanul rémülettel töltötték el. 

— Istenem. Uram! 

Maga köré kulcsolta a karját, szorosan átölelte magát, 1de-oda 
ingatta a felsőtestét. Dünnyögött. 

— Kitartás. Kitartás. Nyugalom. 

Fölkelt, és óvatosan leült az árok szélére. Nadrágján és 
alsónadrágján át érezte a sziklarétegek élét. Áttelepedett az árok egy 
távolabbi pontjára, ahol a sziklaélek törése simább volt, de 
fenekének ott se volt Jobb. 

— Az vagyok, aki voltam. 


Szemügyre vette az ablak alakját, s két orra közt burjánzó ször- 
ablakkeretet. Az ablakot lefelé fordította, és fölmért mindent, amit 
önmagából láthatott. A  kirojtosodott  szvetterből  cafatos 
gyapjúgubancok lógtak. Mellkasa alatt ráncot vetett, két ujja 
harmonikázott. A szvetter alatt a nadrág már nem fekete volt, hanem 
fényesszürke, lent, a nadrág alatt a kitágult gyapjúzokni, mint a 
hulladékrongy, amibe a fűtő törli a kezét. Testet nem látott, csak 
elnyűtt anyagok együttesét. Egy ideig közömbösen mustrálgatta a 
nadrágján fekvő, különös idomokat, majd eszébe jutott, milyen fura 
dolog is, hogy ott rákok üldögéljenek. Egyszerre elfogta az iszonyú 
undor a rákok iránt, és ledobta őket, hogy csak úgy koppantak a 
sziklán. Az ütés tompa fájdalma egyszerre, ismét beletágította őt az 
idomokba, kezévé váltak, ott hevertek eldobva, ahova hajította őket. 

Megköszörülte torkát, mintha csak közönséghez készülne szólni. 

— Hogy tudhatnám tükör nélkül pontosan megállapítani, hogy én én 
vagyok-e? Épp ez az, ami megváltoztatott. Valamikor volt vagy húsz 
fényképem is, önmagámról : én mint ez, és én mint az, és a kép 
jobbalsó sarkában, mint a pecsét, ott az odafirkantott aláírás. Még 
haditengerész koromban 1s ott volt az a fénykép a katonakönyvemben, 
olykor-olykor belepillanthattam, és megnézhettem, ki vagyok én. Sőt, 
talán még bele se kellett néznem, elég volt, ha-a szívem fölött 
viseltem a katonakönyvet, abban a nyugodt tudatban, hogy ott van, s 
teljes valómban engem bizonyít. És voltak tükrök is, szárnyas tükrök, 


szárnyaik jobban elkülönültek, mint a három nyílás itt ezen az 
ablakon. Ügy állíthattam be a szárnyait, hogy duplán verjék vissza a 
képem, és megleshettem magán oldalról is, hátulról 15, mintha idegent 
figyelnék. Megleshettem magam, és fölbecsülhettem, hogyan hat 
Christopher Hadley Martin a világra. S a magam valóságáról 
megbizonyosodhattam mások testében is, melegük, cirógatásuk és a 
diadalmas hús révén. Valaki lehettem a testben. De most ez a valami 
vagyok itt benn, az összezúzott hús rengeteg fájdalma, rongybugyor; 
és azok a rákok a sziklán. Ablakom három nyílása, bármennyire elég 
volt a világban, itt nem elég ahhoz, hogy megállapítsam, ki vagyok. 
Hisz ott voltak mások is, akik leírták, milyen vagyok — belém 
szerettek, megtapsoltak, becéztek, meghatározták számomra ezt á 
testet. És voltak, akiknél különb voltam, akik utáltak, vagy 
veszekedtek velem. Itt nincs mivel veszekednem. Az a veszély 
fenyeget, hogy elveszítem önmagamat. Találomra összeválogatott 
pillanatképek albuma vagyok, régi filmek képsoraiból összevágott 
film. Arcomból mindössze a sörték sercegését Ismerem, a viszketést, 
a csiklandó meleget. Haragosan fölkiáltott. 


— Ez nem embernek való arc! A látás annyi, mint villanófénynél 
földeríteni az éjszakát. Az kéne, hogy körös-körül láthassam a 
fejemet. . . 

Lemászott a vizesüreghez, és belenézett a tócsába. De képtelen volt 
kivenni a tükörképét. Kihátrált, és az elszórt kagylóhéjak közt lement 
a Vörös Oroszlánhoz. A tengeri sziklák egyikén talált egy sósvíz- 
pocsolyát. A pocsolya hüvelyknyi mély volt, sütötte a nap, benne egy 
zölddel benőtt tapadócsiga és három tengeri kökörcsin. Volt ott egy 
pici hal 15, nem egészen egy hüvelyk hosszú, napozott a víz fenekén. 
Fölébe hajolt a pocsolyának, belenézett a hal hulladéka közt, és 
mélyen lent látta a kék eget. De önmagából, akárhogy forgatta a fejét, 
nem látott mást, csak egy foltnyi feketeséget, s szélén a haj kusza 
körvonalát. 


— Az volt a legjobb fényképem, amelyiken Algernon voltam. Bár... 
a Demetrius-képem se Volt rossz... és a Freddy-képem sem, a 


pipával. A maszk jól sikerült, olyan volt a szemem, mintha valóban 
távol állna. Meg ott volt az a Leszáll! az éj-ből. És a másik az Így 
halad a világ-ból. Ki voltam én? Muris lett volna Jane-nel együtt 
játszani. Az a némber megért volna egy bukást. 


A szikla sértette jobb combján elöl a sebhelyet. Változtatott hát a 
lába helyzetén, és megint belenézett a-pocsolyába. Oldalt fordította a 
fejét, megpróbálta elkapni a profiljához — a jó profiljához, a bal 
oldalihoz — legjobban illő szöget, arcát kissé fölemelte, félig 
elmosolyodott. Először csak a homályos orr, majd az egyik szemüreg 
félköre került a szeme elé. Visszahajolt, hogy arca egészét vegye 
szemügyre, de lélegzete megborzongatta a víz színét. Beleszuszogott a 
vízbe, a fekete fej hullámot vetett, és darabokra tört. Visszahőkölt, 
szvettere jobb oldali ujjának végén egyszerre ott volt az egyik rák, 
azon nyugodott a súlya. 

A rákot újra átváltoztatta kézzé, s lenézett a pocsolyára. A pici hal 
ott lebegett a napsütésben, s mellőle az oxigéncsőből szakadatlanul 
szivárgott és szállt föl a buborék. A bár polcán sorakozó palackok 
úgy derengtek át az akvárium vizén, mint megannyi drágakő és 
aranyszirt. 

— Nem, köszönöm, öregem, nekem elég volt. 

— Elég? Hallod ezt, George? Hallod? 

— Mit, Pete? 

— A Jó öreg Chrisnek már elég. 

— Ugyan, Chris. 

— A Jó öreg Chris se nem iszik, se nem dohányzik. 

— Szereti a társulatot, öregem. 


— Szereti a társulatot. Az én társulatomat. Én utálom magamat. Csak 
nem akarjátok azt mondani, , Záróra, uraim", ugye nem akarjátok? 
Megígérte a drága, öreg édesanyjának. Ö mondta neki. Az édesanyja 
azt mondta, Chris, édes fiam, hadd te csak a tízparancsolatot, majd az 
vigyáz magára. Te csak ne igyál, és ne dohányozzál. Csak basszál, 
már bocsánat a szóér, ha tudtam volna, hogy ilyen illetlen szó hagyja 


el a fogam sorompóját, tettem volna róla, hogy valahogy körülírjam, 
vagyis hogy izélj egy obeliszkkel. 

— Ugyan, Pete. Karolj bele a másik oldalról, Chris. 

— Engedj enek el, uraim. Istenemre, homlokon csókolom, aki 
elenged. En ennek a társulatnak szabad és független polgára vagyok, 
akinek felesége és egy semleges nemű gyereke van. 

— Fiú az, öregem. 

— Köztünk legyen mondva, George, ez nem a nem, hanem 
bölcsesség kérdése. Hát tudja az, hogy ki vagyok én? Hogy kik 
vagyunk? Szeretsz te engem, George? 

— Te vagy a legjobb rendező, akivel életemben dolgom volt, te vén 
boroskancsó. 

— Én akartam leszopni magam, George, te vagy a legistenibb és 
legangyalibb színházigazgató ezen a rohadt világon, Chris meg rohadt 
jó hősszerelmes, hát nem, Chris? 

— Ahogy parancsolod, mi, George? 

— Nagyon Jó, öregem, nagyon Jó. 

— Akkor mi mindent a legjobb asszonynak köszönhetünk ezen a 
rohadt világon. Szeretlek, Chris. Az apa és az anya egy test. Es a 
bácsikám. Az én próféta bácsikám. Beválasztassalak a klubomba? 

— Mit szólnál hozzá, ha most hazaballagnánk, Pete? 


— Hidd csak Koszos Kukac-klubnak. Te tag vagy? Beszélsz 
kínaiul? Hol nyílik a dobozod? Vagy csak vasárnap vagy nyitva? 

— Ugyan, Pete. 

— Mi kukacok ott vagyunk egész héten. Tudod, ha a kínaiak valami 
nagyon finomat akarnak enni, elásnak egy halat egy konzervdobozban. 
Ászt egyszer csak előbújik minden kukac, és elkezdi enni. Ászt 
egyszer csak vót hal, nincs hal. Csak kukac. Marha nagy dolog ám 
kukacnak lenni. Van ám, amelyik fototropikus. Hallod-e, George, 
fototropikus? 

— Micsoda, Pete? 


— Fototropikus. Aszondom, fototropikus. 

— Hagy már abba ezeket a kukacokat, Pete, induljunk. 

— Ja, a kukacok? Igen, a kukacok. Még nem. végeztek. Még csak 
megkóstolták. Ocsmány egy dolog ám csak csúszkálni egy 
konzervdoboz belsejében, és a legrohadtabbak a dán dobozok. Nahát, 
ha a hallal végeztek, Chris, nekilátnak egymásnak. 

— Vidám gondolat, öregem. 

— A kicsik megzabálják az aprókat. A középnagyságúak a kicsiket. 
A nagyok a középnagyságúakat Aztán a nagyok egymást. Aztán csak 
kettő marad, aztán meg egy, és ott, ahol a hal volt, ott egy óriást, 
sikeres kukac marad. Ritka csemege. 

— A kalapját hozod, George? 

— Gyerünk, Pete. Csak óvatosan. . . 

— Imádlak, Chris, te gyönyörű, nagy dög. Zabálj meg. 

— Tedd a karját a válladra. 

— Még maj "nem félig megvagyok, és én fototropikus vagyok. Te már 
ettél, George? N-nahát, mikor már csak egy kukac maradt, a kínai 


kiássa. . . — Ítt nem ülhetsz le, te részeg szamár! 

— A kínai kiássa !... 

— Az isten szerelmére, ne ordítozz már. Máj még belénk 
akaszkodik egy zsaru. 

— A kínai kiássa... 


— Szűnj már meg, Pete. Honnan a fészkes istennyilából tudná a 
kínai, hogy mikor ássa ki? 

— Tudják. Azoknak röntgenszemük van. Hallottad már, hogyan 
dobban az ásó a konzervdobozon, Chris? Bumm! Bumm! Mint a 
mennydörgés. Te tag vagy? 

A Három Szikla mellett gyűrűzött a víz. Feszülten figyelte. Aztán 
egy barna fej tünt föl a sziklák mellett, majd még egy és még egy. Az 
egyik fejnek ezüstkés volt a! szájában. A kés meghajlott, csapkodott, 
akkor vette észre, hogy a késpenge hal. A fóka fölhúzódzkodott a 


sziklára, a másik kettő lemerült, zavaros vizet és hullámgyűrűket 
hagyva maga után. A fóka nyugodtan evett a napon, a hal fejét és 
farkát félredobta, elhevert mozdulatlanul. 


— Kíváncsi volnék, i5smerik-e az embert? 


Lassan fölállt, a fóka feléje fordította a fejét, s ő azon vette észre 
magát, hogy megreszket az engesztelhetetlenül rámeredő tekintettől. 
Hirtelen fölemelte a kezét, mint mikor az ember puskával céloz. A 
fóka a sziklán föltápászkodott, és becsusszant a vízbe. Ismerte az 
embert. 


— Ha meg tudtam volna közelíteni, megölhettem volna, a bőréből 
készíthettem volna csizmát, a húsa meg Jó lett volna eledelnek. 


A férfiak a nyílt parton feküdtek, bőrökbe burkolva. Elviselték a 
hosszú várakozást és a bűzt. Szürkületkor nagy állatok jöttek ki a 
tengerből, játszottak körülöttük, majd lefeküdtek aludni. 


— A viharkabát összetekerve majdnem olyan, mint egy fóka. Ha a 
kabátot már megszokták, kabátban magam is odafekhetem. 


Napok. Megvizsgálta a gondolatot. Végtelen egymásután voltak, 
mint a szobák végtelen sora az egymással szemben akasztott két 
tükörben. Nyomban elfogta a fáradtság, olyan hevesen, hogy az már 
fájt. A mennybolt és a roppant csönd terhe alatt kivánszorgott a 
Kilátó-szirtre. Kényszerítette magát, hogy szemügyre vegye az üres 
tenger valamennyi szakaszát. A víz aznap simább volt, mintha a 
mozdulatlan levegő lapította volna el. Volt ott színejátszó selyem 
végszám, olajos foltok, melyek, ha nézte, szivárványszínt öltöttek, 
mint a poshadt víz a pocsolyában. De a víz mérföldhosszan ringott, s 
az olvadt nap megnyúlt benne, itt elvékonyodott, semmivé vált, ott 
meg felbukkant egy más hullámon, váratlanul, vakító csillogással. 

— Míg a Vörös Oroszlánban voltam George-zsal és Pete-tél, 
megváltozott az idő. 

Látta, hogy a Három Sziklán túl egy pillanatra fölbukkan egy fóka, 
s váratlanul az az őrült látomása támadt, hogy fókaháton vág át a 
vízen a Hebridákra. 


— Ó, Istenem! 

Üresen kongó, mégis magas és elkínzott hangja megrémítette. 
Leejtette a karját, és belekuporodott a testébe a Törpe mellett. 
Ablaka alatt, a nyíláson, bukdácsolva tolongtak ki az eldünnyögött 
szavak. 


— Olyan ez, mint kölyökkoromban éjszaka, mikor ébren feküdtem, 
és azt hittem, hogy a sötétség örökké tart. És nem tudtam megint 
elaludni, hisz akkor arról a micsodáról álmodom a pincében, amelyik 
kijön a sarokból. Feküdtem a forró, gyűrött ágyban, a forró forrót 
égetett, próbáltam elzárni magam és tudtam, hogy hajnalig még három 
örökkévalóság vár. Az éjszakai világ volt a minden, az a másik világ, 
ahol minden történhetett, csak jó nem, a szellemek, rablók és 
iszonyúságok világa, az éjszaka életre kelt, ártalmatlan nappali 
tárgyak, a ruhásszekrény, a könyvben olvasott mese és a képek, a 
koporsók, hullák, vámpírok és az örökké szorongató, gyötrelmes 
sötétség, sűrű füst. Muszáj volt valamire gondolnom, mert ha nem 
gondoltam semmire, eszembe jutott az a micsoda ott lenn a pincében, 
és az elmém elvált a testemtől, védtelenül lement három emeleten, le 
a sötét lépcsőkön, el a magas, kísérteties ingaóra mellett, át a 
nyikorgó ajtókon, le a szörnyű lépcsőkön, oda, ahol a koporsók vége 
áttör a pincefalon, s gyámoltalanul ott ragadtam a kőpadlón, hiába 
próbáltam visszafutni, elszaladni, fölmászni . . . 

Állt, görnyedten. A látóhatár visszajött. 

— Ó, Istenem! 

A hajnalt várva, az első csipogó madár az ereszen vagy a fatetőn. A 
rendőrséget várva az összetört autó mellett. A lövedéket várva az 
ágyú torkolattüzének fölvillanása után. 

A súlyos ég ellenállhatatlanul, egy kissé még súlyosabban 
nehezedett a vállára. 

— Tulajdonképpen mi bajom? Felnőtt vagyok. Tudom, hogy mi 
micsoda. Semmi közöm már ahhoz a kölyökhöz a pincében, az 
égvilágon semmi. Felnőttem. Rendbe hoztam az életemet. Én 
irányítom. És különben sincs ott lenn semmi, amitől rettegnem kéne. 


Az eredményre várva. A végszóra várva, nem az ezután következőre, 
azt tudom, hanem arra, mikor átmegyek, és  fölveszem a 
cigarettásdobozt. Van ott egy fekete nyílás, onnan kell a végszónak 
kihallatszania, ő meg azt mondta öregem, az már túlzás, hogy 
hányszor belesültél tegnap este a szerepedbe. .A sebkötözésre várva. 
Ez egy kicsit fájni fog. A fogorvos, székére várva... Nem szeretem 
hallani, ha a hangom, holtan hullik ki a számból, mint a lőtt madár. 


Az ablak két szárnyára rátette egy-egy tenyerét, és figyelte az 
ablakot beszűkítő két fekete vonalat. Tenyere alatt ott érezte a durva 
borostát és arca melegét. 


— Mi nyom annyira? 
Körülhordozta szemét a láthatáron, s csak a napsütésben 
fényesebben csillogó hullám árulta el, mikor ért a kör végére. 


— Bármelyik nap megmenthetnek. Nem szabad aggódnom. Semmi 
baj a múlt képeivel, csak akkor kell ügyelnem, ha olyasmit látok, ami 
nem történt meg soha, mint... van vizem, élelmem, értelmem, és van 
fedél a fejem fölött. 

Egy pillanatra abbahagyta, és arra összpontosította a figyelmét, 
amit a testében az ablak körül érzett. Ügy érezte, keze is, bőre is 
göröngyös. Oldalt sandított, és látta, hogy a szemüreg félkörén 
valóban mutatkozik némi torzulás. 

— Izzadságsömör? Ha esik, majd le kell vetköőznöm, és meg kell 
fürdenem Ha ugyan addig meg nem mentenek. , 

Jobb keze ujjával  megnyomogatta szeme körül a bőrt. 
Izzadságsömör volt a halántékán, s lehúzódott az arcára 15, a borosta 
alá. Az égbolt ránehezedett a sömörre, de mást nem érzett. 

— Nyugovóra kell térnem. Le kell feküdnöm. És ébren kell 
maradnom. 

A nap elszürkült. Meleg volt. Barátságtalan idő. 

— Azt mondtam, megbetegszem. Azt mondtam, ügyelnem kell a 
tünetekre. 

Lement a vizesüreghez, és bekúszott. Addig ivott, míg meg nem 


hallotta, hogy hasában kotyog a víz. Kikúszott hátrafelé, s a méretek 
megkeveredtek. A kő felülete nagyon 15 kemény, nagyon is fényes, 
nagyon 1s közeli volt. Képtelen volt megállapítani, hogy mi mekkora. 

Nem volt senki, hogy szóljon hozzá akár egy szót Is. 

Nem nézel ki valami jól, öregem. 

— Honnan az ördögből tudhatnám, hogy nézek ki? 

Látta, hogy egy óriás közeledik, és meghökkent, mielőtt még 
ráébredt volna a kapcsolatra az ezüstfej és a csokoládépapír között. 
Úgy érezte, fölállni veszélyes, de hogy miért, azt megfogalmazni nem 
tudta. Odakúszott a hasadékhoz, és elrendezte a ruháit. Ügy döntött, 
hogy mindent fölvesz. Hamarosan ott feküdt a hasadékban, feje kint 
volt, s egy fölfújt mentőövön nyugodott. Az ég megint csillogó kék 
volt, de nagyon nehéz. A nyílás a borosták alatt egyre csak nyáladzott. 

— Szép álmokat. Ostobaság. Öreg közhely. Az agy rongyzsák. A 
pince miatt úgysem tudok elaludni. Hogy alszik a jóember. Nat alszik. 
Vén boroskancsó. Végiggurult a fenéken, vagy sodródik, mint valami 
ócska batyu. Ez ám a nagy kaland, és mindenkinek része lehet benne. 
Feküdj le, patkány. Törődj bele a ketrecedbe. Mennyi az e havi 
csapadék? Hány hajókaraván indul? Hány repülőgép? A karom 
megnyúlt. Az egész testem megnőtt és érzékenyebb. Riadókészültség. 
Ki-ki a harcálláspontjára. Azt mondtam, megbetegszem. Érzem a régi 
sebhelyet a lábamon, jobban bizsereg, mint másutt. Só a 
nadrágomban. Hangyák az alsónadrágomban. 

Oldalt húzódott a hasadékban, és fölhúzta a jobb kezét. 
Megtapintotta az arcát, de az arc száraz volt. 

— A bizsergés tehát nem izzadság. Visszaerőltette a kezét, és 
megvakarta a lába közét. A zeke gallérja ingerelte az arcát. Eszébe 
jutott, hogy föl kellett volna vennie a kötött sapkát, de fáradt volt 
hozzá, hogy megkeresse. Mozdulatlanul feküdt, és tüzelt a teste. 

Kinyitotta a szemét, s az ég fölötte ibolyakék volt. Valami 
szabálytalant észlelt a szemgödrében. Feküdt, szeme a semmibe 
bámult, az arcán levő izzadságsömörön gondolkozott. Azon 


töprengett, teljesen bedagad-e tőle a szeme. 

Izzadságsömör. 

A forróság és a borzongás úgy követte egymást a testében, mintha 
hullámok vonulnának fölötte. Olvadt anyag, forrasztóón, forró ólom, 
olajsűrű, meleg sav hullámai. Küszködve, kiabálva kikeveredett 
valahogy a hasadékból. 

Vacogva föltérdelt a sziklán. Két kezét a köre tette. Fájt, mikor 
rájuk nehezedett. Lenézett a kezére, először az egyik, majd a másik 
kezére. Lassan lüktetve dagadt, zsugorodott. 

— Ez nem igaz. Az élet fonala. Kitartás. Ez nem igaz. 

Ami igaz, az a keze átlagos nagysága. De még az átlagos nagyság 15 
túl nagy, vértől duzzadó henteskéz, puha és dagadt. Könyöke 
elernyedt, és ő lezuhant a két keze közé. Arca a páratlanul kemény 
sziklán, szája nyitva, fátyolos szemmel nézett vissza a hasadékba. A 
hullámok még mindig ott voltak testében, fölismerte őket. Fogát 
csikorgatta, és glóbusza, középpontjában megfogódzott önmagába. 

— Ez nyilván azt jelenti, hogy legalább harminckilenc fok lázam 
van. Kórházban volna a helyem. 

Szagok, Formalin. Éter. Alkohol. Jodoform. Édes kloroform. Jód. 

Képek. Króm. Fehér lepedők. Fehér kötések. Magas ablakok. 

Érzetek. Fájdalom. Fájdalom. Fájdalom. 

Hangok. A láztábla alá fölakasztott fejhallgatón keresztül, mint a 
hülye, fecseg a Katona-műsor. 

Ízek. Száraz ajak. 

Megint megszólalt ünnepélyesen és jelentőségteljesen. 

— Megbetegszem, az biztos. 

Testéről  leráncigálta a ruhát. Mielőtt levetkőzött volna 
alsónadrágra és trikóra, olyan elviselhetetlenül égett a teste, hogy 
szaggatta magáról, és szórta szét a ruháit. Ott állt csupaszon, és a 
levegő forró volt a testén, de a meztelenre vetkőzés mégis mintha 
hatott volna valamit, mert egyszerre dideregni kezdett. Kínlódva ült a 


falon, a claudiusi vízvezeték fehér sebhelye mellett, és vacogott a 
foga. 
— Valahogy működésben kell tartanom magamat. 


De a látóhatár nem maradt mozdulatlan. A tenger lüktetett, akár az 
ő keze. A bíbor vonal hol olyan távol volt, hogy minden jelentőségét 
elvesztette, hol meg oly közel, hogy kinyújtott kézzel elérhette volna. 


— Gondolkozz. Légy észnél. 
Kezébe hajtotta a fejét, és szemét behunyta. 
— Igyál sok vizet. 


Szemét kinyitotta, és a Fő utca lüktetett alatta. A sziklát 
algavonalak csíkozták, s egyszerre észrevette, hogy a sok csik csak 
fekete árnyék, a nap veti s nem alga. A Fő utca végében a tenger 
tükörsima volt és jellegtelen, s ha lába nem lett volna dagadt és 
érzékeny, akár ráléphetett és sétálhatott volna rajta. Testét óvatosan 
elvitte a vizesüreghez, "és bevonszolta magát. Azon nyomban lehült. 
Arcát a vízbe tette, s félig nyelte, félig harapta vacogó foggal. Aztán 
elkúszott a hasadékhoz. 


— A szorítás tette, az a szörnyű nyomás. Az égbolt és a levegő 
súlya. Hogyan bírhat egy emberi test ekkora súlyt, hogy péppé ne 
zúzódjék tőle? 

Belevizelt egy keveset az árokba. A hüllők a sziklát megkerülve 
visszasiklottak a tenger fölé. 


Nem szóltak semmit, csak ültek a sima tengeren, maguk alá rejtett 
lábbal. 


— Szarnom kéne. lennem kell róla. Föl kell vennem mindent, és ki 
kell izzadnom a testemből ezt a meleget. 


Mire fölhúzott magára minden ruhadarabot, már szürkült, és 
lábával tapogatta ki az utat a  hasadékhoz. A hasadék 
megnagyobbodott és benépesedett. Olykor nagyobb volt, mint a 
szikla, nagyobb, mint a világ, olykor konzervdoboz volt-,, olyan nagy, 
hogy az oldalát érő ásó dübörgött, mint a távoli mennydörgés. Majd 
megint ott volt a sziklán, és a távoli mennydörgés olyan volt, mintegy 


hatalmas konzervdobozhoz ütődő ásó hangja, í5 a nyílás az ablaka 
alatt mindvégig csak fecsegett, mint a Katona-műsor, beszélt, énekelt 
olyan embereknek, akiket nem látott, de tudta, hogy vannak. 
Pillanatokra otthon is volt, és apja, mint egy hegy. A villámlás- 
mennydörgés ott játszott a hegy csúcsa körül, és az édesanyja 
savkönnyeket sírt, és harisnyát kötött, amelynek se vége, se hossza 
nem volt. A könnyek valamiféle varázskönnyek voltak, mert érezte, 
hogy őt leforrázzák, majd valami öntőformává alakítják át a 
hasadékot. 

A nyílás megszólalt. 

— Sajnál, mert Itt vagyok a sziklán. 

Sybill sírt és Alfréd. Helen zokogott. Egy értelmes arcú kisfiú 
zokogott. Félig elfelejtett, most megint eszébe jutott arcokat látott, és 
mind zokogott. 

— Azért, mert tudják, hogy itt vagyok egyedül egy sziklán, egy 
konzervdobozban. 

Könnyeket sírtak, s a" könnyektől falba illesztett kőarcokká, 
folyosón egy sorban csüngő maszkokká váltak, s a folyosónak se 
vége, se hossza nem volt. Feliratokat látott, hogy , Tilos a 
dohányzás", , Urak, Hölgyek", , Kijárat", és sok egyenruhás 
jegyszedőt. Ez alatt volt a másik helyiség, ahova tilos volt bemenni, 
mert ott ültek az istenek, fekete kőből faragott, félelmetes térdük és 
lábuk mögött, de a kőarcok itt 15 csak zokogtak, zokogtak. Kőarcuk 
árkos, elmosódott, s valami határozatlan , ismertetőjelről ismerhető 
fel csupán. Könnyük tócsába gyűlt a kőpadlón, s bokáig égette a 
lábát. Küszködve próbált felmászni a falon, s a forró anyag fölcsapott 
a lábikráján, a bokája fölött, a térdéig. Félig úszva, félig mászva 
küszködött. A fal fölébe hajlott, befelé görbült, mint egy alagút fala a 
föld alatt. A könnyek már nem a kövön folytak le, hogy 5.7: égő 
tengerrel egyesüljenek. Most már szabadon hullottak, csöpögtek rá. 
Ráhullott egy csöpp, egy gyöngy, egy gömb, egy glóbusz, szétfolyt 
rajta, kitágult. Fölsikoltott. Belül volt a vízgömbön, mely égette, 
csontig s még azon 1s túl. Fölemésztette teljesen. Feloldódott benne, 


eloszlott a könnyben, a teljes testetlen fájdalom térbeli 
kiterjedésében. 

Szétrobbantotta a felületet, és megragadott egy kőfalat. Alig volt 
valami világosság, de ő többet tudott, semhogy arra pazarolja az időt, 
ami majd csak a jövőben következik be. Az alagút fala itt-ott kiugrott, 
s így, bár inkább volt kút, mint alagút, mégis volt miben 
megkapaszkodnia. Megkapaszkodott, vonszolta magát fölfelé, az 
egyik kiugróról a másikra. Volt annyi fény, hogy a kiugrókat 
észrevegye. A kiugrók arcok voltak, mint azok ott a végtelen 
folyosón. Nem sírtak, bár taposott rajtuk. Mintha valami krétaszerű 
anyagból lennének, szétporlottak, ha súlya rájuk nehezedett, s így 
másként képtelen volt magát fönntartani, csak, ha szakadatlanul, 
kúszott fölfelé. Hallotta ordító hangját a kútban. 

— Vagyok! Vagyok! Vagyok! 

És egy másik hang is makacsul megtapadt a fülében, mint a Katona- 
műsor fecsegése. Erre a hangra ügyet se vetett senki, de a hülyének az 
a szokása, hogy csak beszél-beszél, bár ugyanazt szajkózza újra meg 
újra. Ez a hang valahogy összefüggött arca alsó felével, s miközben 
mászott fölfelé, és tördelte az alkalmatos krétaarcokat, egyre 
szivárgott. 

— Alagutak és kutak és vízcsöppek, ez mind a régi ostobaság. Ne 15 
mondd. Tudom én, miről van szó: szexuális fantáziaképek a 
tudattalanból, libidó, vagy ez az ősvalami? Mindenre van 
magyarázat, minden ismert. Hát számíthatsz másra, mint efféle 
szexuális marhaságokra? Az érzetek, az alagutak, kutak, vízcsöppek, 
mind. Mind csak a régi ostobaság. Nekem beszelhetsz. Tudom én. 

Egy nyári villám nyelve nyalt végig a belső hasadék falán, s 
fényében . alakokat látott. Akadt közöttük szögletes, tömör, mint a 
folyosók sarka, s ezek közt a fény az áthatolhatatlan távolba hullott. 
Az egyik nőalak volt; akkor engedett föl dermedtségéből, és kelt 
életre. A villám épp belélegzés közben alkotta meg, vagy fedezte föl; 
oly közel a lélegzetvétel végéhez, hogy úgy tetszett, már kilélegezni 
vagy lélegzetét visszatartani készül. Nem kellett gondolkoznia, úgyis 
tudta ki ez a nő, hol látja és mikor tudta, miért zihál olyan szaporán, 
miért emelgeti selyemblúzát a két alma, a tiltott gyümölcs, tudta, 
miért színesedett el kétoldalt az arca, és futott a pirulás oly párját 
ritkító módon az orrára, így hát a nő láttatta vele a magas homlokot, a 
távoli és meghódíthatatlan arcot, s rajta középen a három rózsaszín 
foltot. Ami a szemet illeti, az megvetés- és haraglövedéket szórt. 
Olyan tekintet volt ez, amely megerősített a testéről és lázas fejéről 
alkotott minden kimondatlan véleményt. A nő, felöltözött testét 
tekintve vagy a hangját, közönséges volt és hétköznapi. De szeme 
valaki másé volt, mert annak semmi köze a szabálytalan archoz, sem 
a kicsinyesen becsvágyó társasági hanghoz. Volt az ember, Mary, aki 
semmi más, csupán a bölcső óta őt ért befolyások hibridje, Mary, 
kesztyűben, kalapban, mikor épp a templomba készül, Mary, aki 
őrjítő eltökélten eszik, Mary, aki két pici lábán libegve a démoni, 
pézsmaillatú vonzás egész kincstárát hordozza magával, s ez annál 
szörnyűbb, mert szinte nincs 1s tudatában. E hibrid oly könyörtelenül 
törvényszerű, hogy minden szavát, minden tettét előre meg lehet 
jósolni. Inkább választja a hétköznapit, mint a kivételest; mint a 
mágneshez, húz mindenhez, ami tekintélyes. Illő velejárója az 
elbiggyedt ajaknak, a túl magas homloknak, az egérszürke hajnak. De 
a szem — annak semmi köze sincs a húsálarchoz, amit a természet 
ráillesztett a minden bizonnyal létező és láthatatlan, valódi arcra. Ez 


a szem egy a hihetetlenül karcsú derékkal, a két kicsi almamellel, a 
lenge testtel. Nagy volt ez a szem és olyan bölcsességgel bölcs, mely 
sose jutott el a felszínig, hogy a beszédben is kifejeződjék. Ez a szem 
sokféle — a keresztezéssel oly könnyen magyarázható — csönddel, 
egyfajta nem létező titokzatossággal ajándékozta meg. De ez s az ádáz 
pézsmaillat, a féken tartott kis mellek, az áthatolhatatlan erény együtt 
Aktaión halálos ítélete volt. Ez tette, hogy mintha joga volna rá, 
betöltötte az ember szeme mögött a tiszta Úrt, melyet a villódzó. nyári 
villámok megvilágítottak. Ez tette őt nem 1s az ágyékot, mint inkább a 
büszkeséget emésztő őrületté, a bizonyítás és érvényesülés vágyává, 
üszöggé az élet tenyésző-csúcsán. Ez hozta vissza a gyermekkori 
éjszakát, a gyűrött lepedőjű, forró, örök ágyat, a kétségbeesést. Amit 
ő tett, az fontossá vált, hiába volt hétköznapi, s az ónix, amit ő viselt, 
talizmánná. Szövetszoknyájából egyetlen szálat — bár készen vette egy 
boltban, ahol ugyanilyen szoknyák lógtak üresen és átalakítatlanul —, 
egyetlen szálat 15 varázserővel ruház fel a képzettársítás. Vezetékneve 
— az ember fölemelt térde a sziklának puffant —, vezetékneve, amit 
föláldozott a halott Nathanielnek, a szerelmet juttatta eszébe, és 
visszakényszerítette emlékei könyvéhez, nehogy megint olyan 
kiválósággal ruházza föl Maryt, amelytől a végén még szilárdabban 
ágyazódik bele a központba, mint eddig. Miféle véletlen, vagy ami 
még rosszabb, a világmindenség miféle törvénye helyezte ezt a nőt a 
hatalomhoz és sikerhez vezető útra, áttörhetetlenül, de mégis úgy, 
hogy az embert a hódítás és az áttörés vágya gyötörje? Miféle jogon 
foglalhatta el ezt a helyet a szem mögött, mikor semmi más nem volt, 
csak újabb lépcsőfok, ahova az ember kénytelen letenni előrelépő 
lábát? A képzelt közösülésnek azok az éjszakái, mikor az ember se 
szerelemre, se érzéki örömre, se vigasztalásra, de diadalra sem 
gondolt, csak gyötrelemre; ó a test sziszegő kilövellésekkel fokozott 
ritmusa — nesze, nesze, nesze! Ezt a duzzogó szádért, ezt a rózsaszín 
foltjaidért, összezárt térdeidért, magas cipősarkadon is rendíthetetlen 
egyensúlyodért — nesze, ez talán megöl a bűbájodért, a féltve őrzött 
erényedért! 

De hogy uralkodhat ennyire a sötétségem központján, ha az 


egyetlen valóságos érzésem iránta a gyűlölet? 

Sápadt arc, rózsaszín foltok. Az utolsó alkalom, és azt 15 tudom, 
hogy majd mit mondj ez hibridvoltából törvényszerűen következik. Es 
már mondja 15 sietve, máris magas lóról. 

— Nem. 

Legalább három magánhangzóval egyetlen szótagban. 

— Akkor hát miért álltái rá, hogy ide eljöjj velem? 

Három folt. 

— Azt hittem, úriember vagy. Törvényszerű. 

— Most már unlak. 

— Vigyél haza, kérlek. 

— Ezt komolyan gondolod a huszadik században? Igazán 
megsértődtél? Nem elég annyi, hogy , Ne haragudj, nem"? 

— Haza akarok menni. 

— Ide hallgass... 

— Muszáj, muszáj, hát nem érted, te istenverte szuka? 

— Akkor majd busszal megyek. Az alkalom. Az utolsó alkalom. 


— Várj egy pillanatig. Mi ketten annyira más nyelven beszélünk. 
Mindössze csak annyit akartam mondani... no, mindegy, nehéz dolog 
ez. Hát képtelen vagy megérteni, hogy én. . . Mary, megteszek mindent, 
hogy bebizonyítsam neked. 


— Sajnálom. Én nem így szeretlek. 

Majd ő, növekvő dühében megint a régi, elkoptatott ösvényen. 
— Még egyszer kérdem. Nem? 

Az utolsó, diadalmas, megértő és együtt érző sértés. 

— Sajnálom, Chris, őszintén sajnálom, 

— Mintha a húgom lennél, tudom. 

Majd a meglepő válasz, derűsen, félresöpörve a gúnyt. 

— Ha akarod. Hevesen talpra ugrott. 

— Gyerünk. Az isten szerelmére, menjünk már innét! 


Várni, mint egy faszent, a kormánykerék mögött. Hát egyáltalán 
nem ismer? Jön az autócsárdából, egyik lábával a másik elé lép, mint 
a fényképeken, láthatatlan kötélen közeledik az ösvényen, büszkén 
hordozza legyőzhetetlen szüzessége lobogóját. 

— Az az ajtó nincs rendesen becsukva. Majd én. 

Könnyű illat, az olcsó, átalakított gyapjúszövet tapintása, a 
sebességváltón megremegő kéz, visszakanyarodó országút, ernyőzött, 
háborús fények, az előírásnak fittyet hányó, megfékezhetetlen, nyári 
villámlás a domb mögül, hétmérföldes csizmában délnek halad, a láb 
a gázra tapos, rojtos lombok, csipkések, mint a festett színfal, az 
oldallámpa fákat érint, életre kelti, s hátraszórja őket az elpuskázott 
alkalmak lomtárába. 

— Nem hajtasz te egy kicsit gyorsan? Lehajtott arc, durcás száj, a 
szemek az ostoba kalap alatt távoliak, kialudtak. A láb a gázra tapos. 

— Lassabban, Chris, kérlek! Abroncscsikorgás, síró sebváltó, 
rugaszkodó, bömbölő motor. . . 


— Kérlek... 

Rángás, billenés, szisszenő fék, fölvillanó filmkockák. Erő. 

— Kérlek! Kérlek! 

— Akkor engedd meg. Most. Ma este, a kocsiban. 

— Kérlek! 

Félrebillent kalap, földút, a lombalagút elnyel. . . 

— Megölöm mindkettőnket. 

— Megőrültél... Kérlek! 

— Ott, ahol az út elágazik, a meszelt fának nekimegyek. A te 
oldaladon. Szétmégy, és kikészülsz. 

— Jaj, Istenem! 

Rá az útszegélyre, sóderhalom, zökkenés, vissza, nyeli az utat, 
húzza, löki vissza, az elpuskázott alkalmak közé, a fogyó idővel a 
pincébe löki le... 

— Elájulok. 


— Hajlandó vagy? Hajlandó vagy velem? 

— Állj meg, kérlek. 

Az útszegélyen, két lábbal a fékre, döglött motor és vak lámpa, 
kócbaba a keze közt, egy kócbaba a martaléka, a nyári villám életre 
kelti, két térd zárul az összekuporgatott szüzesség felé, egy kéz 
lehúzza a szövetszoknyát, a másik védekezik, hangjával együtt 
védelmezi a félcsupasz mellet. . . 

— Sikítok! 

— Sikíts csak! 

— Te mocskos vadállat. . . 

Majd nyári villám fénye a fehér arcon, két tágra nyílt szem alig 
néhány ujjnyira, egy önhittségből és kibúvókból összeszőtt műnő 
szeme, aki egyszerre kénytelen tudomásul venni önnön nyers; emberi 
testét. . . két mély és engesztelhetetlen gyűlölettel rámeredő szem. 


Most nem magas lóról. A magánhangzóknak vidéki ízük van. 

— Hát nem érted, te disznó? Nem lehet. . . Utolsó alkalom. Muszáj. 

— Hozzád megyek. Újabb nyári villám. 

— Chris. Ne röhögj. Hallod? Hagyd abba. Azt mondtam, hagyd 
abba. 

— Utállak. Látni se akarlak, hallani se akarok rólad, amíg élek. 

Péter mögötte jött, és már mindketten kikészültek. Ő az új bicaján 
ült, de az nem volt olyan jó, mint Péter új bicaja. Ha Péter lehagyja 
az új sebváltójával, ő soha utol nem éri — Péter első kereke ott volt az 
ő hátsó kereke mellett, tökéletes helyzetben. Soha meg nem tette 
volna, ha nem olyan halálosan ingerült. Az út Jobbra kanyarodik itt, a 
kőrakások mellett. Szilárdan állnak, mint a szikla — sok nagy kőrakás, 
mert az utat a Hudsons Farmig javítják. Ne fordulj be, csak tovább 
egyenesen, tartsd az irányt a másodperc egy tört részével tovább, mint 
ahogy számít rá. ö meg csak hadd forduljon, az első kereke ott van a 
tied mellett, hátul. Mennyi ész, mennyi ész, mennyi ész. A lábam, 
Chris, a lábam. . . nem merek a lábamra nézni. Jaj, Istenem. 

A pénzesládikó. Lakkozott bádog, aranyozott vonalak. Nyitva, üres. 


Most mit akarsz kezdeni, nem volt írásod róla. Egyszer majd 
megiszunk együtt egy pohárral. 

A rendező felesége, öregem. 

Mennyi ész, mennyi ész, milyen hatalmas ész; mi az isten, akkor 
akár mehetsz í15 már haza; mennyi ész, valódi könnyek csökkentik a 
diadalt, mennyi ész, mennyi, mennyi ész. 

Rátarti. Rátarti. Rátarti. Én nagyobb kukac vagyok, mint te. Te 
följebb nem tudsz mászni az asztallapról, de én föl tudok mászni 
egész a franciaablakig. 


— Nem, öregem, nagyon sajnálom, de nem vagy nélkülözhetetlen. 

— De George... hisz együtt dolgoztunk! Ismersz. . . 

— Ismerlek, öregem. Nagyon 1s. 

— Kár értem, katonának. Ismered a munkámat. 

— Ismerem, öregem. 

— Akkor hát. . . 

Pillantás a szemöldök alól. Elnyomott mosoly. A mosoly addig 
szélesedik, míg a fehér fogak vissza nem tükröződnek az íróasztal 
lápján. 

— Valami ilyesmire vártam. Ezért nem xúgtalak ki korábban. 
Remélem, elcsúfítják a profilodat, öregem. A szebbiket. 


Az emberölésnek tízezer módja van. Megmérgezheted, és nézheted, 
mint válik a mosolya vicsorrá. Addig szorongathatod a torkát, míg 
meg nem merevedik. 


Helen kabátba bújik. 

— Helen. . . 

— Drágám. 

Ravaszul, róka módján, szenvedélyesen. 

— Olyan hosszú lesz. Mély, reszketeg lélegzet. 

— Ne légy giccses, drágám. Rémület. 

— Segíts, Helen. Muszáj segítségemre lenned. Fekete kukacszemek 
a fehér arcban, Távolság. 


Számítás. Halál. 

— Hát persze, drágám, akármiben. 

— Végül 1s Pete felesége vagy. 

— Durva vagy, Chris. 

— Te rábeszélheted. 

A pamlagra mellé, szorosan. 

— Helen... 

— De hát miért nem kéred Margot-t, drágám, vagy azt a kis izét, akit 
elvittél autózni? 

Rémület. Fekete szemek a fehér arcon, kifejezéstelenek, mint a 
kemény, fekete kő. Megzabáltak. 

Nathaniel a maga halk módján túlcsordult — vagy ha nem 1s csordul 
túl, csak izzott, fényesen. 

— Csodálatos hírem van számodra, Chris. 

— Találkoztál az örökkévalósággal? 


Nat ezen eltöprengett, fölnézett a kézikönyvtárra. Megállapította, 
hogy a megjegyzés tréfa volt, s azon a túlságosan mély hangon 
válaszolt, amelyet a humor számára tartott fönn. 


— Eggyel igen, közvetítő útján. 
— Mondd az újságot. Vége a háborúnak? Alig várom. 


Nathaniel leült a szemközti karosszékbe, de mélynek találta. Fölült 
hát a karfájára, majd fölállt, és a könyveket rendezgette az 
íróasztalán. Kinézett az utcára a seszínű elsötétítő függönyök közt. 


— Végül is, azt hiszem, bevonulok a Haditengerészethez. 
— Te! 
Nézett ki az ablakon, bólintott. 


— Persze, ha kellek nekik. Repülni nem tudok, a hadseregben nem 
vennék hasznomat. 


— Hülye vagy! Neked nem kell bevonulnod, ugye? 
— Nem... Jog szerint nem. 


— Azt hittem, ellenzed a háborút. 

— Ellenzem is. 

— Hogy lelkiismereti okból nem szolgálsz. 

— Nem is tudom. Igazán nem tudom. Az ember hol ezt gondolja, hol 
azt... de végül, tudod, túlságosan nagy felelősség az, hogy az ember 
maga döntsön. Be kell vonulnom. 

— Már határoztál? 

— Mary 1s egyetért velem. 

— Mary Lovell? Hát neki mi köze hozzá? 

— Ez az újság. 

Nathaniel szórakozottan lapozgatott egy könyvet. Odajött a tűzhöz, 
lenézett a karosszékre, eszébe jutott a könyv, letette az asztalra. 
Fogott egy széket, odahúzta, s leült a szélére. 

— Meséltem neked tegnap, előadás után. Emlékszel? Arról, hogy az 
életünk hogyan nyúlik vissza az idők gyökeréig, hogy nyomon 
követhető végig a történelmen. 

— És én azt mondtam, hogy te valószínűleg Cleopatra voltál. 

Nat komolyan eltöprengett. 

— Nem, nem hiszem. Nem voltam ilyen híresség. 

— Akkor VIII. Henrik. Ez az újság? 

— Az ember mindig valami újabb nyomra bukkan. Az ember, 
ösztöne felvillanásában, rádöbben valamire. Az ember... — Két keze 
vállmagasságban távolodott egymástól, mintha táguló fejét fogná —. . . 
az ember tudja, mikor találkozik olyasvalakivel, akinek sorsa 
valamiképpen beleszövődött az ő titkos történetébe. Nem gondolod? 
Itt vagyunk például mi ketten? Emlékszel? 

— Annak idején rengeteg képtelenséget összebeszéltél. 

Nathaniel bólintott. 

— Most 15. De a mi sorsunk mégiscsak összeszövődött, és ez még 
ma i1s fennáll. Mikor bemutattál Marynek. — emlékszel? Tudod, 
hogyan hatottunk és hatottunk vissza egymásra mi hárman. Egy 


hirtelen villanás, hogy... a beléd döfő, biztos tudat, amely azt 
mondja: , Téged már régen ismerlek". 

— Mi az ördögről beszélsz tulajdonképpen? 

— Ő is ezt érezte. Azt mondja. Ő... ő olyan bölcs, tudod. És most 
már mindketten biztosra vesszük. Az ilyesmi persze meg van írva a 
csillagokban, de a csillagokon kívül, Chris, neked tartozunk 
köszönettel, hogy összehoztál bennünket. 

— Téged és Mary Lovellt? 

— Persze, az ilyesmi sosem egyszerű, és mi sokat elmélkedtünk 
rajta, külön-külön 15 meg együtt. 15. . . 

Valami varázslat töltötte el a szobát, s ettől Nat feje hol megnőtt, 
hol meg picinek látszott. 

— Szörnyen hálás lennék, Chris, ha te lennél a tanúm. 

— Hogy megnősülsz! Elveszed. . . 

— Ez az örvendetes újság. 

— Képtelenség! 

Hallotta, hogy milyen elkínzott a hangja, s rajtakapta magát, hogy 
föláll. 

Nat elnézett mellette, a tüzet nézte. 

— Tudom, hogy váratlan, de jól meggondoltuk. És értsd meg, 
bevonulok a Haditengerészethez, ő olyan jó és bátor. És te, Chris... 
tudtam, hogy te 15 tiszta szívedből helyeselni fogod a döntést. 

Mozdulatlanul állt, lenézett a bozontos, fekete hajra, a hosszú 
lábakra. Érezte, hogy ébredezik benne a körülmények és az 
elhatározás kimondhatatlan erejének homályos fölismerése. Itt most 
nem ő eszik, hanem őt eszik meg. Vér tolult a fejébe a fölismeréssel, 
az arca lángolt, majd szétpattant. Mint egy nyaláb leejtett fénykép, 
Mary képei hullottak át az agyán: Mary a csónakban, amint gondosan 
megigazítja a szoknyáját; Mary templomba megy, Mary illata, ahogy 
Mary a lábát rakja, ahogy a kis popsiját hordozza, már önmagában 
szemtelenség; Mary, amint birkózik, összeszorítja térdét féltve őrzött 
szüzessége fölött, fél kezével megpróbálja szoknyáját lehúzni, a 


másikkal védekezik, hangja meg félcsupasz mellének egyetlen 
menedéke. 


— Sikítok! 

Nat fölnézett, szája tátva. 

— Hidd el, most nem vagyok bolond. Nem kell aggódnod. 

A pillanatképek eltűntek. 

— Én... én nem is tudom, mit mondtam, Nat. Valami színdarabból 
idéztem. 

Nat kitárta a karját, és szégyenlősen mosolygott. 

— A csillagokat nem lehet kijátszani. 

— Hát még ha történetesen ugyanazt mondják, amit te akarsz. 

Nat ezen elgondolkozott. Kissé elpirult, és komolyan rábólintott. 

— Az a veszély fennáll. 

— Az Isten szerelmére, Nat, óvakodj ! 

De nem tudta, nem értette, mitől kell Natnek óvakodnia. Nehogy a 
közelemben maradjon? Hogy itt álljon Maryvel, sötétségem fényes 
középpontjában? 

— Te itthon leszel, és vigyázol rá, Chris, ha én bevonultam. 


Valami van a csillagokban. Vagy mi az a homályos indíték, ami 
mást mondat velem, mint ami a szívemben van? 


— Csak óvakodj. Tőlem. 

— Chris! 

— Mert szeretlek téged, te hülye, és gyűlöllek. Most éppen 
gyűlöllek. 

— Jól van, Nat. Felejtsd el. 

— Valami baj van. 

Kísértést érzett, eltaposta, félrerúgta. 

— Én is a Haditengerészethez vonulok be. 

— És a színház? 


Lehatolni a számítás és gyűlölet alá. 


— Vannak az embernek fontosabb érzései Is. 

— Édes öregem! — Nat fölállt és ragyogott. — Lehet, hogy egy hajóra 
kerülünk! 

Örömtelenül és a választott utat előre megérezve. 

— Biztos, hogy egy hajóra. Ez benne van a csillagainkban. 

Nat bólintott. 

— Összekötnek bennünket az elemek. Mi a víz emberei vagyunk. 

Víz. VÍZ. 

A ruha rátapadt, mint egy átázott bugyor. Kivonszolta magát a 
napra. Hevert, és úgy érezte, elterül, mint az alga. Fölhúzta a kezét, s 
a zekéje fagombjaival matatott, s közben kavarogtak a pillanatképek, 
szállingóztak, mint egy pakli széthullott kártya. A gombokat 
kiszabadította, s most a többi ruháján matatott. Mikor már nem volt 
rajta más, csak alsónadrág és atlétatrikó, kúszva elindult, és több 
yardnyira elkúszott a vizesüreg felé. Fölkúszott a Fő utcán, és 
lefeküdt a Törpe mellé. 

— A ruhám párállik, ha ugyan nem lázálmomban látom. Izzadok. 

Hátát nekitámasztotta a Törpének. 

— Használd az eszedet. 

A lábait, előtte, fehér pöttyök borították. Mikor fölhajtotta az 
atlétatrikóját, a hasán még többet talált, s a karján, lába szárán 15. A 
szemüreg szegélye 15 eltorzult. 

— Életben maradni! 

Valami vad gondolat tolakodott elő az agyából. 

— Életben maradok, ha mindent meg is kell ennem ebben a rohadt 
konzervdobozban! 

Lenézett a lába szárára. 

, — Tudom, hogy ezeket a rohadt pöttyöket hogy hívják. Csalánkiütés. 
Etelmérgezés. 

Egy ideig nyugton feküdt. A pára fölszállt és remegett. A pöttyök 

halottfehérek, határvonaluk éles. Kidomborodnak, még dagadt ujjal 15 


érzi a körvonalukat. 

— Mondtam, hogy megbetegszem, és meg 15 betegedtem. 

Ködös szemmel körültekintett a láthatáron, de nem látott semmit. 
Ismét a két lába szárát nézte, .és úgy találta, hogy hiába a sok pötty, 
nagyon vékonyak. Trikója alatt érezte a veríték csiklandását, ahogy 
utat keresett egyik pöttytől a másikig. 

Az ég és a levegő súlya ott nyomta, bent a fejében. 


II 


A szem mögött, de még a felderítetlen központ előtt egy gondolat 
formálódott, akár egy szobor. Időtlen ideig nézte a gondolatot, s 
közben pöttytől pöttyig szivárogtak a verítékcsöppek. De tudta, hogy 
a gondolat ellenség, s bár látta, nem fogadta el, s nem engedte, hogy 
valóra válva részévé váljon. Ha a központ nagy lassan működött is, 
csak önmaga kilétén kotlott, s közben a gondolat úgy állt ott, mint egy 
semmibe vett szobor a parkban. Christopher, Hadley és Martin három 
külön-külön töredék, és a központ valami tompa sértődöttséggel 
füstölgőit, hogy letörtek róla, s most képtelen őket önmagára 
ráforrasztani. Az ablak megtelt valami színes rajzzal, de e furcsa 
állapotban a központ nem tartotta a rajzot kívül levőnek. Egyetlen 
látható valami egy sötét szobában, megvilágított kép a falon. Alatta 
ott a szivárgó veríték érzete és a kemény felület okozta 
kényelmetlenség. A központ egy ideig elégedett volt. Tudta, hogy 
létezik, ámbár a Christopher, a Hadley és a Martin csak távoli 
töredékek. 


Szőr- és húsfüggöny hullott a képre a falon, s már nem volt mit 
szemlélni, csak a gondolat. Ráismert. A rémület, mely a gondolattól 
végigsöpört rajta, beleriasztotta teste használatába. Fölvillantak az 
idegek, megfeszültek az izmok, émelygés, zihálás, reszketés, és a 
gondolat szavakká válva kitámolygott a száján. 

— Soha el nem szabadulok innét a szikláról. A rémület még többet 
1s tett. Kiegyenesítette a becsuklott csontokat, talpra állította, és útnak 
indította, hogy addig járja az Őrhelyet körbe-körbe, míg bele nem 
kapaszkodott a Törpébe, s míg a kőfej szelíden meg nem billent. 
Szelíden meg nem billent, s a nap meg nem lendült, 1de-oda, föl-le az 
ezüstarcon. 


— Szabadíts meg erről a szikláról! 


A Törpe szelíden, nyájasan bólogatott ezüstfejével. 
Ő leguggolt egy fehéres árok mellé, és megint látta a színes rajzot. 


Christopher és Hadley és Martin majdnem hogy visszajött. Ö a 
rajzot mindenütt rákényszerítette a sziklára, a tengerre és az égre. 


— Ismerd meg ellenségedet. 


Az ellenség a test betegsége, a kiszolgáltatottság eredménye. Az 
ételmérgezés, mely a világot ilyen eszeveszett hellyé teszi. A magány 
és az elhalasztott reménykedés. A gondolat; ez és a többi, 
kimondatlan, be nem ismert gondolat. 


— Ki velük. Hadd lássam. 


Víz — az egyetlen készlete, megmaradása hajszálon csüng, csak a 
nyálkás tömítőanyag tartja vissza; élelem — napról napra kevesebb; 
nyomás -— leírhatatlan nyomás a testén és agyán; harc a képsorokkal az 
elalvásért. De volt... 


— Volt és van... Guggolt a sziklán. 

— Vedd elő és nézd meg... Kezd kibontakozni valami rendszer. 
Nem tudom, mi ez, de még halvány sejtésétől 15 megbicsaklik a 
logikám. 

Arca alsó fele megmozdult a szája körül, végül kivicsorodott a 
foga. 

— Fegyver. Van fegyverem, amit használhatok. Értelem. Akarat, az 
utolsó menedék. Akarat, a kötömb. Életben maradás. Műveltség, 
minden, kép kulcsa, uralkodik fölöttük, alkotni 15 képes. Tudat egy 
alvó világban. A sötét, sebezhetetlen központ, , mely biztos a maga 
rátermettségében. 

Beszélni kezdett az üres levegőbe, az itatóspapírba. 

-— Az ép ész a valóság megítélésének képessége. Az én 
helyzetemben mi a valóság? Egyedül vagyok egy sziklán, az Atlanti- 
óceán közepén. Körülöttem mindenfelé végtelenbe nyúló, ringó víz. 
De a szikla, az szilárd. Lent a tenger padozatával érintkezik, az meg a 
többi padozattal, amit ismerek, a partokkal, városokkal. Nem szabad 
elfelejtenem, hogy a szikla szilárd és mozdíthatatlan. Ha a szikla 


mozogna, őrült volnék. 


Repülő sárkánygyíik csapkodott a feje fölött, és zuhant le, tűnt el a 
szeme elől. 


— Ki kell tartanom. Az első az élet, aztán az ép ész megőrzése. 
Érről gondoskodnom kell. 

Lebocsátotta a függönyt az ablak elé. 

— Meg vagyok mérgezve. Égy krikettpálya hosszúságú, összetekert 
cső rabszolgája vagyok. Ez a rám szállt pokoli rettegés mind nem 
más, mint a székrekedés. Minek jót-rosszat előráncigálni, mikor a 
kígyó a testemben fekszik összetekeredve? 

És eltökélten maga elé képzelte a beleit, a lassú, fojtott 
perisztaltikus mozgást, a puha eledel átváltozását méregdugóvá. 

— Atlasz vagyok. Prométheusz vagyok. Irdatlan nagynak, 
gigantikusnak érezte magát a sziklán. Foga összezárult, állat leszegte. 
Félistenné vált, aki nem ismer lehetetlent. Letérdelt, és eltökélten 
lekúszott a sziklán. A hasadékban megkereste a mentőövet, fogta a 
kését, s a mentőöv csövéről lenyiszálta a ftémkupakot. Továbbkúszott 
a Vörös Oroszlán felé, szólt a zene, Csajkovszkij-dallamok, Wagner, 
Holst. Tulajdonképpen nem is kellett volna kúsznia, de £ kísérőzene 
hangsúlyozta a lassú, ellenállhatatlan, mindennel dacoló előnyomulás 
hősiességét. Az üres kagylóhéj, mint a cserép ropogott a csontjai 
alatt. A zene fölcsapott, majd szétszaggatták a rézfúvósok. 

Odaért a sziklán a pocsolyához, s benne az egyetlen mohos 
tapadócsigához és három szégyenlős tengeri kökörcsinhez. A pici hal 
most 1s ott volt a vízben, de most a szikla más zugában. Belenyomta a 
mentőövet a vízbe, s a hal kétségbeesetten cikázott ide-oda. Az öv 
csövéből buborékszalag szállt föl. Összenyomta a hosszú tömlőt, 
majd széthúzta, hogy megteljen vízzel. Köpésnyi víz hatolt be a 
csövén, s folyt le, újabb buborékokat eregetve. Most csak a 
buborékszalag, mélyről. Kiemelte az egész mentőövet, és méregette. 
A tömlő locsogott belül. Ismét belemerítette a pocsolyába, és 
folytatta a munkát. Dolgoztak a vonósok is, ehhez járultak a fafúvósok 
és egy-két hangjegynyi rézfúvós. Hamarosan kibontakozik a lebegő 


akkord, majd elhallgat a zenekar, hogy magában zendüljön fel a 
kádencia. A tapadócsiga benőtt csúcsa már a felszín fölé emelkedett. 
A pici hal, amelyet becsapott ez a természetellenes apály, a vizes 
sziklán hevert a napfényben, és rángatódzva küzdött a felületi 
feszültség ellen. A kökörcsinek szorosabbra zárták szájukat. A 
mentőöv tömlője kétharmadrészt megtelt, I 


Szétvetett lábbal nekitámaszkodott egy sziklának. A muzsika 
fölcsapott, a tenger játszott — és a nap 15. A világmindenség 
visszafojtotta lélegzetét. Nyögve, nyöszörögve belenyomta a 
gumicsöcsöt a fenekébe. A hosszú tömlőt kettéhajtotta, és ráült. Két 
kézzel dolgozott a tömlőn, csavarta, dögönyözte. Érezte beleiben a 
hidegen csörgedező tengervizet. Addig nyomta, csavarta, míg a tömlő 
üresen lelapult. Kihúzta a csövet, óvatosan a szikla peremére kúszott, 
s közben a zenekar harsogott, majd elhallgatott. 

Közeledett — megérkezett — a kádencia. Kirobbanó erővel, 
diadalmas technikai tökéletességgel bele a tengerbe. Mintha gát 
szakadt volna át, szétzúzva mindent, ami útjában áll. Crescendo 
crescendót követett, tömör akkordok, gyöngyöző arpeggiók, a 
kádencia kiszívta erejét, ö meg feküdt megviselten, üresen a sziklán, 
a zenekar, eltünt. 

Arcát a sziklán félrefordítja, s odamorgott az ellenségének. 

Na, legyőztelek? Mert te engem nem. 

Az égbolt keze lehullott rá. Fölkelt, és odatérdelt a kagylóhéjak 
közé. 

— Most már meggyógyulok, és nem leszek többé a testem, 
rabszolgája. 

Lenézett a döglött halra. Ujjával odalökte a dögöt egy kökörcsin 
szájára. A szirmok kibomlottak, megpróbálták megfogni. 

— Csíp. Mérges. A kökörcsin mérgezett meg. A kagyló, gondolom, 
nem árt. 

Kissé erősebbnek érezte magát, s már nem olyan hősnek, hogy 
kúsznia kellett volna. Lassan visszaballagott az Őrhelyre. 


— Mindent meg lehet jósolni. Tudtam, hogy nem fogok vízbe 
fulladnm, és nem 1s fulladtam. Itt volt a szikla. Tudtam, hogy megélek 
rajta, és meg 15 élek. Legyőztem a .kígyót a testemben. Tudtam, hogy 
szenvednem kell, és szenvedek 15. De én maradok felül. Bizonyos 
értelemben most kezdem újra az életemet, hiába az itatóspapír és a 
nyomás. 

Leült a Törpe mellé, és fölhúzta a térdét. Tekintete most kívül járt 
a testén, és a világban élt. 

— Azt hiszem, éhes vagyok. 

És miért ne, ha egyszer újra kezdődik az élet? 

— Étel tálalva. Finom étel, kényelemben. Étel az üzletben, 
hentesnél, étel, ami nem úszik, nem szorul össze, mint az ököl, és 
tűnik el egy hasadékban, hanem élettelenül, fölrakva, pulton, minden, 
amit a tenger megterem. . . 

A tengert fürkészte. Rohant a dagály, és a Három Szikla mögött 
csillogó csíkok húzódtak. 

— Optikai csalódás. 

A szikla, természetesen, mozdulatlan. S ha úgy látszik, mintha 
lassan úszna előre az árban, az azért van, mert a szemnek nincs más 
viszonyítási pontja. De a láthatáron túl ott a part, s bár a víz folyik, a 
part távolsága állandó. Komoran elmosolyodott. 

— Nem. rossz trükk. A legtöbb ember bedülne nekt. 

Mint a vonat, mely mintha hátrafelé menne, ha a másik elindul 
mellőle. Mint a  vonalkák, amelyeket párhuzamos egyenesek 
metszenek, 

— Hisz nyilvánvaló, hogy a szikla mozdulatlan, és a víz mozog. 
Hadd gondoljam végig. A dagály roppant hullám, mely körülsöpör a 
Földön — vagy inkább a Föld forog a dagályban, én tehát és a 
szikla. . . 

Sietve lenézett a lába közt a sziklára. 

— A szikla tehát mozdulatlan. 

Étel. Pultra kirakva, nem úszik szabadon, fölhalmozva, amit 


megterem a tenger, rák, nem szorul össze, mint az ököl, se nem hátrál 
be a hasadékba, hanem. .. 


Talpon volt. Lefelé bámult arra a helyre, ahol a Három Szikla 
mellett alga nőtt a víz alatt. Fölkiáltott. 


— Ki látott már ilyen rákot a tengerben úszni? Vörös rákot? 


Valami elmozdult. Egy pillanatig érezte, hogy zuhan: majd sötét 
szakadék következett, s ott nem volt senkit. 


Valami már-már fölbukkant a felszínre. Maga se tudta, micsoda, 
mert a nevét elfelejtette. Darabokra hullott szét. Most küszködött, 
hogy a darabokat összerakja, mert akkor megtudja, mi az. Ütemes Zaj 
és zűrzavar. A darabok reszketegen egyesültek, ő az oldalán feküdt a 
sziklán, és horkoló zaj tört ki a száján. Távolabb, az alagútban, mély 
émelygés. A most és a rémület pillanata közt — bármikor volt 1s ez a 
most — mély szakadék. Ez a szakadék tette, hogy képes volt 
elfeledkezni a rémület okáról. A szakadék sötétje mélyebb, mint az 
álom sötétje. Mélyebb, mint bármi eleven sötétség, mert ott megállt 
vagy befejeződött az idő. A nemlét szakadéka, a világ kútnyilása; s 
most a puszta létre irányuló erőfeszítés i15 oly kimerítő, hogy másra 
nem telt az erejéből, csak feküdt az oldalán, és élt. 

Egyszer csak eszébe jutott valami. 


— Tehát halott voltam. Az a halál volt. Holtra rémültem. Darabjaim 
most összeállnak, s megint élek. 


A tájkép 15 más lett. A Három Szikla közelebb került, és éles 
tárgyak — kagylóhéjak, villant az eszébe — vágták az arcát 
— Ki hozott ide le? 


A szavakkal külső fájdalom érkezett, s ezt nyomon követte a 
nyelvéig. Nyelve hegye dagadt volt és fájt, és só volt a szájában. 
Látta, egy üres nadrág fekszik a közelében, s furcsa karcolások 
vannak a sziklán. A karcolások fehérek és párhuzamosak. Rajtuk vér- 
és tajtéknyomok. 

Teste többi részének 15 utánanézett. Valami kemény, karószerű 
tárgyról megállapította, hogy az hátrabicsaklott jobb karja. Ez 


rávezette ízületei fájdalmára. Lazított a testén, karját kiszabadította, s 
bámulta kezét a karja végén. 


Most vette észre, hogy nincs rajta az alsónadrágja, hisz ott van a 
jobb kezében. Szakadt és véres. 

— Verekedtem. 

Feküdt kábultan, töprengett. 

— Valaki más 1s van rajtam kívül a szikláin. Előlopódzott, és leütött 

Az arc elfintorodott. 

— Ne légy hülye. Egyedül vagy. Rohamod volt. 

Tapogatódzva kereste a bal kezét, s fájdalmasat nyögve meg 1s 
lelte. Ujjai össze voltak harapdálva. 

— Meddig tartott? Ma van vagy tegnap? 

Nagy nehezen föltápászkodott négykézlábra. 

— Épp most, mikor megint magamra leltem és győztem, most kellett 


ilyesminek bekövetkeznie. A Rémület A körülményekből kezd 
kibontakozni valami rendszer. 


Aztán a nemlét szakadéka. 


— A szakadéknak ez az oldala más, mint a másik. Olyan ez,, mint 
mikor befejezik a világításpróbát, s a lámpákat kioltják. Ami az elébb 
még élénk színpadkép volt, most csak festett vászon, szürke az 
iránylámpák fényében. Mint a sakkjáték. Merész támadást vezetsz, de 
elnézel egy sakkot, és kezdődik a küzdelem. És nem léphetek 
akárhogy. 

Fénylő szikla és tenger, remény, ámbár elhalasztva, hősködés. 
Majd épp az eredmény pillanatában a fölismerés, a rémület, mint a 
lehanyatló kéz. 


— Valami eszembe jutott. Jobb, ha nem Jut eszembe megint vigyázni, 
hogy elfelejtsem. Az őrület? 


Rosszabb, mint az őrület Az ép ész. 


Föltámaszkodott a kezére, térdére, s a szétszórt ruháktól, a sziklán 
levő karcolásoktól fáradságosán nyomon követte visszafelé a 


rohamot odáig, ahol elkezdődött Megállt a Törpe mellett, lenézett a 
sziklára, a rávésett jelekre, a rajzra, melyet most a rájuk csikorított 
fogak nyoma metszett. 


— Erre számítani lehetett Mindenre számítani lehet A világ hű 
marad önmagához. Ezt ne feledd. 

Gondterhelten nézett le a tajtékcsíkokra, amelyet a szikla vont 
maga után a tengeren, 

— Nem szabad a tengerre néznem. Vagy kell? Mi jobb, az ép ész 
vagy az őrület? Jobb épeszűnek lenni. Nem is tudom, mire gondoltam, 
mikor ezt megláttam. Rossz az emlékezetem. 


Aztán fontos ötlete támadt. Arra késztette, hogy nyomban 
végigkutassa a sziklát, nemcsak úgy tessék-lássék, hanem hüvelykről 
hüvelykre. Csak egy örökkévalóságnyi kutatás, reccsenés, puffanás és 
horzsolódás után jutott eszébe, hogy ostobaság fadarab után kutatnia, 
amit megérinthet, hiszen a sziklán nincs fa. 


Alsónadrágját még-mindig húzta a kezében, s hirtelen az a 
gondolata támadt, hogy föl is vehetné. Mikor ezt megtette, feje 
teljesen kitisztult, csak a fájdalom nem múlt el belőle. Kezét a 
fájdalomra tette, és érezte, hogy haja alatt daganat van, s haja 
összeragadt az alvadt vértől. Megvizsgálta a lába szárát. A fehér 
pöttyök kisebbek lettek, s már nem is voltak fontosak. Eszébe jutott a 
régi szokás, és bekúszott a vizesüregbe. Mikor bent volt, váratlan, 
fölcsillanó fényt pillantott meg az üreg túlsó végén, a nyílásban, és 
valami mélyen fészkelő logika visszakergette az őrhelyre: tudta, mi a 
fény, s hogy mi a zaj, ami megjön, ha a fény előre jelezte. 

A nap még sütött, de a látóhatár egy része megváltozott. Letérdelt, 
nézte a változást, melyet megint két részre osztott a fény egy 
függőleges döfése. A fény nyomot hagyott mindkét szemében, s 
mindent duplán látott tőle. Ellesett a zöld csík mellett, amelyet a fény 
hagyott, s látta, hogy a sötétség határozott vonalat húzott a tenger 
felszínén. A vonal közeledett. S ő egyszerre bent volt a testében, s 
tudta, hogy hol van, 


— Eső! Hát persze. 


— Mondtam, hogy esni fog. Legyen eső, és lett eső. 


Lebotorkált a Fő utcán, fogta a viharkalapot, és elrendezte a 
horpadásban, a claudiusi vízvezeték vége alatt. Levette, ami ruha volt 
rajta, és belökte a hasadékba. Tudatában volt a felvillanó fényéknek 
és zajnak. Viharkabátját kiterítette az árokba, medencét formált 
belőle. Majdnem hogy kiegyenesedve fölment az Őrhelyre, és hallotta 
az eső szisszenését, ahogy függönyszegélye az Életmentő-sziklára 
hullott. Az eső az arcába csapott, s arasznyira pattogott a Törpéről és 
a szikla felszínéről. Egy pillanat, s már gőzölgött, s tetőtől talpig 
fénylett a teste. 

A függöny kegyetlent villant-dörrent, ő lebotorkált a hasadékhoz, s 
most először a fejét dugta be, míg eldübörög fölötte az égzengés. A 
hasadék mélyén is látta a fakó fényt, mely a fülének is fájt; majd 
megszűnt minden zaj, csak a magas, éneklő dallam nem. A dallam oly 
közel volt a fejéhez, hogy a dörgés helyébe lépett. Lábát verte az eső. 
Szája mondott valamit, de nem hallotta, s így nem tudta, mit. Víz 
rohant a hasadékban, az arca alatt, víz csöpögött a kőről, víz folyta 
körül az ágyékát, víz. Testét kikényszerítette a hasadékból, s 
vízesésbe került. Betámolygott egy árokba, megkereste vízzel telt, 
túlcsorduló viharkalapját. A claudiusi vízvezetékből, mint a csapból, 
folyt a víz. Elvette alóla a nehéz viharkalapot, és döntötte a vizet a 
szájába. A viharkalapot visszatette, s továbbment a viharkabátjához. 
Kész volt számára a fürdő, de amúgy 15 verte az eső, mint a zuhany. 
Visszament a viharkalaphoz, figyelte, hogyan telik meg, s a vizet 
bevitte a vizesüregbe. Hallotta, mint kotyog és csörgedezik a víz a 
kőlap alatt, szivárog át a nem 15 sejtett hasadékokon, hullik az üregbe 
szapora kopogással. A vörös agyagsáv máris keskenyebb volt. 

— Mondtam, hogy esni fog, és esik 15. 

Várt, vacogott a hűvös barlangban, várta az elégtételt, aminek a 


jóslat beteljesültével be kellett volna következnie. Nem következett 
be. 


Guggolt, nem figyelt többé a vízre, mogorván nézte tulajdon 
árnyékát. 


— Vajon hol vesztettem el a fonalat? Rohamom volt, magamhoz 
tértem, aztán... Aztán a sötétség szakadéka, mely elválasztotta azt a 
világosabb időt ettől itt. A szakadék túlsó oldalán történt valami. 
Valami, amire nem szabad emlékezni; de hogyan szabaduljon egy 
emléktől az, aki szándékosan felejt? Valami lassan kibontakozó 
renddel volt kapcsolatos... Ellenséges. 


A szón töprengett, amit a szája kimondott. A szó ártalmatlanul 
hangzott, hacsak az nem volt ártalmas, amire utalt. Hogy az ártalmat 
elkerülje, nekilátott a gondolkodásnak, és a szájára ráparancsolt, 
hogy mondja kt. 

— Hogyan lehet egy szikla ellenséges? 


Sietve kikúszott az esőbe, mely most már nem zuhogott. A zivatar 
átszáguldott a Három Szikla fölött, és letompította a víz mozgását. A 
felhők letompítottak mindent. Nyomukban szürke, nyirkos tenger 
maradt, afölött mozgott a levegő, a csapódott látható szél alakjában a 
sziklának. 


— Ez csak holmi járulékos égiháború volt egy ciklon szegélyén. A 
ciklonok az északi féltekén az óramutatóval ellenkező irányban 
forognak. A szél dél felé fúj. Mi tehát egy kelet felé vonuló ciklon 
keleti szegélyén vagyunk. Minthogy meg tudom jósolni az időjárást, 
fel is fegyverkezhetem ellene. A kérdés, amivel most meg kell 
birkóznom, a túl sok és nem a túl kevés víz. 


Szájára alig ügyelt. Az folytatta az előadást, pusztán önmaga 
megnyugtatására. De a glóbusz középpontja mozgásban volt, vissza- 
visszadöbbent az elszigetelten felbukkanó emlékfoszlányoktól. Ha 
sikerült az egyikről figyelmét elterelnie, mindjárt másikba botlott. 
Megkísérelte mindet egyenként kitörölm, de ráébredt, hogy nem lehet 
őket elhanyagolni. 


-— Az elmebaj kérdése olyan bonyolult, hogy pontosan 
meghatározni, szabályt találni rá sohasem sikerült. 


A központtól távol a száj csak mondta a magáét. 
— Hol húzódik, teszem azt, a határvonal a közt, akit csak levertnek, 


ingerlékenynek tartunk, és a valódi mániás-depressziós pszichopata 
közt? 

A központ — fél szemét a visszatérő rettegésviharra függessztve — 
azon gondolkodott, hogy milyen nehéz is különbséget tenni az alvás 
és az ébrenlét közt, ha az ember mást nem tapasztal, csak a képkockák 
sorozatát. 


— Visszatérő álom? Neurózis? De hisz egy épeszű gyereken a 
kiságyában 15 megfigyelhető a neurózis minden tünete. . . 


Ha az ember — figyelmen kívül hagyva a sötétség-szakadékát és az 
ajkon a rémületet — lépésről lépésre visszament a sziklától a 
Haditengerészeten, a színpadon, az íráson, az egyetemen, az iskolán 
át a mennyezetes ágyig, végül lejutott a pincébe. És a pincéből az 
ösvény visszavezetett a sziklára. 

-— A megoldás kulcsa az értelem. Ez különböztet meg a 
kiszolgáltatott állatoktól, amelyek szellemi, testi magatartásformáik 
csapdájába esnek. 


De a sötét központ egy gondolatot vizsgálgatott, mely, mint egy 
szobor, a sivár parkban álló másik szobor helyébe lépett. 


A guanó oldhatatlan, 


Ha pedig a guanó oldhatatlan, akkor a víz a felső árokban nem 
Ichet síkos, márpedig a síkosság volt az, amelynek érintése a fél 
szeme sarkában izzó tűvel gyötörte. 

Nyelve végigtapogatta fogai sorompóját a bölcsességfog és a 
foghíj oldalán, összekulcsolta a kezét, és visszafojtotta a lélegzetét. A 
tengert bámulta, de nem látott semmit. Nyelve emlékezett. 
Befurakodott a foghíjba, és újrateremtette a régi, fájó formát. 
Megérintette a szirt érdes peremét, követte a lejtőt lefelé, fájó árokról 
fájó árokra, egészen le, a sima felületig a Vörös Oroszlán mellett, 
közvetlenül az íny fölött — és megértette, mi az, ami olyan 
kísértetiesen Ismerős és fájdalmas egy elszigetelt, pusztuló sziklán, az 
óceán közepén. 

Most más dolga nem volt, mint hogy ép eszét megőrizze. A központ 
szinte madzagon rángatta a külső testet. Utasította, hogy menjen le az 
örhelyről a hasadékhoz. A ruhát nyirkosán lelte, mégis fölvett 
mindent, míg végül már úgy érezte, hogy ruhája nyúlványai és a 
gyapjúharisnya "gy-"gy haszontalan karó. A test és a ruha otromba 
volt, akár a búváröltözék. Lement az Étel-szirthez, kagylót gyűjtött, s 
kényszerítette száját, hogy a kagylót befogadja. Kifele nem, csak 
lefelé nézett, oda, ahol a tenger a szikla tövében táncolt. A tenger 
nyugtalan volt, hullámzott, és minden kis hullám még kisebb 
hullámokat hordozott a hátán, a mélység elsötétült, a víz nehéz volt és 
hideg. Miközben állkapcsa dolgozott, ő mozdulatlanul ült, s mellette 
a sziklán ott hevert a két rák. Szurkálta az eső, kavargott a szél, 
ködpamacsokat hajtott a víz fölött, s ő evett. Az egyik rákkal 
megfogott egy-egy morzsányi ételt, s arcához vitte. A két rák páncélt 
viselt, s ez megvédte őket az ég iszonyú súlyától. 

Két falas közt dőlt belőle a hang, elindult a logika, az igazság 
irányába, majd félresiklott. 

— Nincs páncélom, s ezért préselődöm laposra. Ez a profilomat 15 
tönkretette. A szám messzire kiáll, és két orrom van. 


De a központ máson gondolkodott. 
— Vigyáznom kell, ha körülnézek a szélben. Nem akarok meghalni. 


Közben ott volt a sok étikagyló, az ember működtethette a száját, és 
minden más lehetőségről elfeledkezhetett. 

— Mindig is két dolog voltam, test és lélek. Semmi sem változott. 
Csak épp hogy korábban ezt nem láttam ilyen tisztán. 

A központ a következő tennivalón gondolkozott A világot bevert 
szögecsekkel össze lehet tartam. A testet össze lehet foltozni 
termeszkarmok segítségével, mint Afrikában teszik. Az akarat 


ellenállhat. 

Aztán már nem volt kagyló a keze ügyében. Rákényszerítette a 
rákot, hogy majmolja az etetést, de a száj nem érezte, amit azelőtt 
érzett. 

— Meg kell tennem. 

Négykézláb megfordult. Visszafojtotta a lélegzetét, és fölnézett, és 
ott volt a vénasszony a pince sarkából, kirajzolódott az égre. 

— Ő a Törpe. Tőlem kapta az ezüstfejet. Arcába csapott a szél és 
egy permetnyi eső. A vénasszony bólogatott fakó ezüstfejével. 


— Szerencsé, hogy ezüstálarcot raktam a másik arcra. Ő a Törpe. 
Nem ez a következő tennivaló. 

Visszakínlódott az  őrhelyre, testét  elcipelte a Törpe 
szomszédságába, és kényszerítette, hogy letérdeljen. Fölötte a Törpe 
szelíden bólogatott fakó ezüstfejével. 


A felső árok most valahogy más volt. Megtorpant, és óvatosan 
nézte. A fehér anyag a fenéken összetöredezett és szétszóródott, mert 
az árok faláról jókora sziklalemez szakadt rá. Előrekúszott, és 
szemügyre vette a leszakadt kődarabot. Egyik szélén kopottak és 
régiek voltak már a lapok, de a másik hármon a friss törés fehér volt, 
mint a madárürülék. A kődarab széle-hossza egy-egy yard volt, 
vastagsága hat hüvelyk. Jókora könyv, s fehér fedelén furcsa vesét. 
Szeme a vésetben egy Ideig örömét lelte, mert rajz volt, és nem szó, 
ami lehet, hogy nyomban megölte volna. Szeme újra meg újra 
végigkövette, szántotta a homorú vonalakat, mint ahogy szája a 
kagylót ette. A könyv széle mellett ott volt a mélyedés, ahonnét a 
könyv kivált. 

A mélyedésben is volt egy vesét. Mint egy fejtetőre állított fa, mely 
lefelé nő a régi szegélytől, ahol a lapokat megkoptatta a szél és az 
eső. A törzs mély, függőleges horony volt, széle pikkelyes. Lejjebb a 
törzs három ágra oszlott, ezek meg, mint a szúrágás, szétágazó, 
bonyolult gallyakra. A törzs, az ágak és a gallyak mind félelmes 
feketék, A gallyak körül ezüstszürke folt, almavirág. Miközben nézte, 


vízcsöppek homályosították el a foltot, és ifitek az ágakra, mint 
ízetlen gyümölcsök. Szája azt mondta: 


— Villám. 


De a sötét középpont rettegve, értőn összezsugorodott. Amit 
megértett, az olyan rettentő volt, hogy a központ a szájjal elszántan 
kimondatta. 

— Fekete villám. 

Még mindig volt egy szerep, amit eljátszhatott — a Szegény Tamás, 
a bolond, aki védett helyzetében mit sem tud a fekete villám 
jelentéséről. 


Megragadta a bólogató, ezüstfejű vénasszonyt. 
— Segíts, drágám, a segítségedre szorulok! A száj átvette a szót. 


— Ha ezt továbbra 15 megengeded, drágám, akkor szétveri ezt az 
egész rohadt sziklát, s aztán úszhatunk. 

Úszhatunk, de miben? 

A száj kétségbeesetten folytatta. 

— Ott van az a szikla a Kilátó-szirt mellett, dc-ágám, az az elmozdult 
szikla, a víz mozdította el. Kit kérjek, ha nem téged, hisz ez a szikla 
Itt mozdulatlan, s más nem 1s kell, csak hogy ő békén hagyja, akkor 
örökké az 15 marad. Végül is, drágám; a felesége vagy. 

Ki az ágyból a szőnyegre, mezítláb. Surranva át a sötét szobán, 
nem azért, mert akar az ember, hanem mert muszáj. Ki az ajtón. A 
lépcsőház, a hatalmas lépcsőház, nagyapa ingaórája. A hátam mögött 
nincs biztonság. A sarkon túl a lépcső. Tip-top, le, tip-top. A hall, 
csak megnőtt. Sötétség ül minden sarokban. A karfa magas, épp hogy 
elérem. Most nem csúszok le. A karfa másmilyen, minden másmilyen, 
kibontakozik valami, muszáj lemenni, találkoznom kell azzal, aminek 
hátat fordítottam. Tik-tak, nyomasztó árnyak. El a konyhaajtó mellett. 
Visszahúzni a pince reteszét. Sötétség kútja. Le, tip-top, le. Kripták a 
falban, A temető mögött hátul, át a holtak kapuján, hogy a mesterrel 
találkozzam. Le, nesztelenül, le. Egymásra hányt, nagy, fekete rögök, 
nyirkos szag. Koporsódeszka, gyaluforgács. 


— Aki vörös rákot lát tengerben úszni, megbolondul. És a guanó 
oldhatatlan. Az őrült látja a sirályt repülő sárkánygyiknak, ő köti 
össze ezt a kettőt, amiről könyvben olvasott, neki jut eszébe, ha agya 
úgy fordul, mindegy, hogy már arra se emlékszik, mikor olvasta. Hát 
nem az őrült, édesem? Mondd csak, hogy az! Mondd csak, hogy az! 


Az ezüstfej szelíden bólogatott, csapkodott az eső. 


Gyújtós koporsódeszkából, szénpor, fekete, mint a fekete villám. 
Tőke és mellette a fejsze, nem favágástól, hanem fejvételtől tompult 
el az éle. 


— A fóka nem ellenséges, s az őrült nem alszik jól. Az érzi túl 
keménynek, túl valóságosnak a sziklát; az alkot magának valóságot, 
különösen, ha élénk a képzelete. Csak az képes a vésetről elhinni, 
hogy az a dolgok lényegén esett hasadás. . . csak az, ugye? 


Aztán, földbe gyökerezett lábbal a sötétben, fél lábát emelni 
próbálja, de érzi, leragadt, és érzi, hogy gyönge, ott, ahol erőre volna 
szükség, mert szíve szerint sikoltozná és menekülne. A sötét a 
sarokban duplán sötét, valami fölébe mered, földbe gyökerezett 
lábak, itt mellette, ismeretlen fenyegetés, megnyíló sötétség, minden 
képzelhető rettegés magja és léte. Ugyanaz ismétlődik az idő kezdete 
óta, az ismeretlen közeledése, a sötét középpont, mely annak, ami 
teremtette, hátat fordít, és küszködve menekül. 

— Hát nem az? Mondd csak, hogy az! 

Valami neszt hallott a bal karja felől, az öőrhelyen víz csapott végig. 
Utasította külső arcát, hogy forduljon a szélnek, s a levegő arcul 
csapta. A Törpét ért víz most nem eső volt, hanem permet. 
Odakúszott a szirt peremére, és lenézett a kürtőre. 

Az Életmentő-szikla körül fehér volt a víz, s ahogy lenézett, a 
tompa hangot fölcsapó permet követte. 

— Efféle időt már egyszer tapasztaltam odalent. Ott mászott föl, 
elbírták a tapadócsigák. 

A tengerben egyre gyorsult a ritmus. Az Életmentő-szikla 
elgáncsolta a hullámokat, és belökte a hasadékba, a kürtő alá. Tíz 


közül kilenc hullám találkozott a visszacsapódó előzővel, s égő 
kanóchoz hasonló permetzsinórt köpött föl — gyorsan égő kanócot, 
mely végigvágott a vízen. De a tizedik hullám szabad utat talált, mert, 
a kilencedik kicsi volt. A tizedik így hát begördült, a hasadék a vizet 
összeszorította, az fölgyorsult, és nekicsapódott a szöglet hátának — 
bumm! —, és a kürtőbe fölszökött a permettoll. Ha a tizedik hullám 
nagy volt, a permettoll bokrétává lett, a szél egy marékkal letépett 
belőle, nekiparittyázta a Törpének, s szétszórta, végig a Fő utcán. 

A hullámokat nézni olyan volt, mint a kagylóevés. A tengerre 
figyelni lehetett, s ezt a figyelmet el lehetett nyújtani, jobban, mint az 
evést: A központ figyelt, s magára hagyta a szájat. 


— Hát persze, hogy előbb-utóbb viharnak is lennie kell. Erre 
számítani lehetett. És ki tudná kiszámítani a víz okozta valamennyi 
bonyodalmat, ha egyszer hű marad önmagához, s minden csöppje 
engedelmeskedik a természet törvényeinek? És az is természetes, 
hogy az emberi agy egyszer becsavarodik, s a világmindenség 
összekuszálódik. De túl e kuszaságon még mindig van valóság: egy 
szegény bolond kuporog egy sziklán, az óceán közepén. 

Az őrültségben csírája sincs a józan észnek. Olyan nincs, hogy 
, én" ítt ülök, és késleltetem az időt, ami úgyis eljön. A sablon 
utoljára ismétlődik. Aztán a fekete villám. 

A központ felkiáltott. 

— Egyedül vagyok! Krisztusom! Olyan egyedül vagyok! 

Fekete. Egy jól ismert érzés, a súly a szív körül, a tartály vize, 
mely a szemet, a sírást nem ismerő szemet, bármikor, most és 
bármennyi időre, elöntheti. Fekete, mint a téli este, melyen a központ 
parancsára a test — a fiatal test — átsétál. Az ablakot más nem élénkíti, 
csak az utcai lámpaoszlopok csúcsán égő lámpák tükörképe. A 
központ gondolkozik: egyedül vagyok; olyan egyedül! A medence 
túlcsordult, a lámpák Carfaxig, a Big Töm tövében mind 
széttöredeznek, szivárványszárnyat növesztenek. A központ érzi a 
torok nyeldeklését, előreküldi a pillantást, hogy kétségbeesetten 
csüngjön a következő, majd megint a következő lámpán — bármin, ami 


a figyelmet tartósan eltereli a belső feketeségről. 

Magányossá és kitaszítottá tett, amit tettem. 

Végig a sikátoron, át egy másik úton, négyszögű tér, csupasz 
falépcsőkön föl, a központ elviseli. A központ ott ül a tűz mellett, s 
Oxford valamennyi harangját félreverik a túlcsordult medence miatt, 
és a tenger ott bőmből a szobában. 


A központ az arcból kicsavarja a férfiatlanságot, de a 
megfékezhetetlen víz csak csorog, csak csöpög le az arcon. 

— Egyedül vagyok! Olyan egyedül! 

A víz lassan fölszárad. Az idő lassan telik, mint egy sziklán, a 
tenger közepén. 

A központ kialakít egy gondolatot. 

Nincs remény. Semmi sincs. Legalább ha rám nézne valaki, szólna 
hozzám — csak tartoznék valahova. . . 

Az idő lassan, egykedvűen telik. 

És akkor lábak hangja a lépcsőn, egy emelettel lejjebb. A központ 
reménytelenül vár, melyik szobába térnek be a lábak. De jönnek 
tovább, másznak föl, hangosabbá válnak, majdnem olyan hangossá, 
mint a szívverés, megállnak az ajtó előtt, s már ő is áll, keze a 
mellkasán. Az ajtó pár ujjnyira kinyílik, s egész fönt bekukkant egy 
fekete bozont. 

— Nathaniel! 

Nathaniel lehajtja a fejét, és sugárzó mosollyal bejön a szobába, 
megáll, és néz lefelé az ablakra, 

— Gondoltam, hogy itt talállak. Hazajöttem hétvégére. — Majd 
utólag eszébe jut: — Nem zavarlak? 

— Drága öregem! 

Nathaniel a nagykabáttal küszködik, ünnepélyesen körülnéz, mintha 
probléma volna, hova akassza. 

— Hagyd csak. Majd én... ülj le... én... dc-ága öregem! 

Nathaniel 15 szélesen mosolyog. 


— Úgy örülök, hogy látlak, Christopher. 

— Maradhatsz? Nem kell sietned? 

— Azért jöttem, hogy előadást tartsak. . . 

— De nem ma este? 

— Nem. Ma este Itt maradhatok. 

A központ 1s leül, szemközt, ki az ablaka elé... ki a világba. 

— Beszélgetni fogunk. Beszélgessünk, Nat, 

— Mi újság a nagyvilágban? 

— Mi újság Londonban? 

— Nem szeretik a mennyországról szóló előadásokat. 

— Mennyországról? 

A test nevetett, mind harsányabban és harsányabban, és a víz 
megint kicsordult. Nat 15 vigyorgott, és elvörösödött. 

— Tudom. De azért nem kell még Jobban megnehezítened. 

Elkente a vizet, és csuklott 

— Miért épp a mennyországról? 

— Arról a mennyországról, amit a halál utánra kitalálunk 
magunknak, minthogy a valódi mennyre még nem készültünk fel. 


— Hallod... fura egy ember vagy te! Nathaniel elkomolyodott. 
Merően fölfelé bámult, fölemelte a mutatóujját, s egy nyilvántartási 
könyvet tanulmányozott a mennyezeten túl. 

— Ha magunkat létezőnek tekintjük, a mennyország üres tagadás. Se 
formája, se állaga. Érted? Valamiféle fekete villám, elpusztít mindent, 
amit mi életnek nevezünk. A nevetés visszajött. 

— Nem értem, de annyi baj legyen, az előadásodra úgyis elmegyek. 
Nathaniel, fogalmad sincs, hogy mennyire örülök neked! 

Az égő kanóc végigvágott Nathaniel arcán, s Nathaniel eltünt. A 
központ ott maradt, s nézett le, bele a kürtőbe. A döbbenettől és 
rettegéstől tátva maradt a szája. 

— Pedig annyira szerettem! 


Sötét, tapogatódzó kapaszkodás a homályos fényben halványan 
csillogó, sima acéllétrán. A központ tiltakoznm próbál, mint ahogy a 
gyerek is tiltakozni próbál az ellen, hogy éjfélkor a pincébe 
leszálljon, mégis viszi a lába. Feljebb és feljebb, a hajó gyomrából a 
matrózszállás szintjéig, föl, a Bárgyú mellett. Találkozom vele? Ma 
éjjel 15 ott áll? 

És Nathaniel ott volt, tussal rárajzolva a felhők hátterére, , ócska" 
kévekötél az  asztag tövében,  széthányt kézzel-lábbal és 
mozdulatokkal, ide-oda ingva kapott a sapkájához éjféli tisztelgésül. 
Ni csak, Nat, jött fel a torkán, de lenyelte. Tégy úgy, mintha nem 
látnád. Minél kevesebb kapcsolatot. Gyújts meg egy kanócot a hídról, 
amely majd kirobbantja öt a lány testéből, és megtisztítja előttem az 
utat. Már túl vagyunk az első meneten, megettük a halat. 

De lehet, hogy nem sikerül. Lehet, hogy nem áll ki a tatra, és nem 
imádkozik az örökkévalósághoz. Isten veled, Nat. Szerettelek, 
márpedig nem kenyerem szeretni valakit. De mit tehetne mást az 
utolsó előtti kukac? Mondjon le önmagáról? 

Nathaniel Szétvetett kézzel-lábbal, ingadozva állt a sötétben, 
engedelmesen tudomásul vette, hogy nem vették észre. Félreállt a tiszt 
útjából, és lebotorkált a létrán. 

Mindenről gondoskodás történt, az időponttól, a helyről, a 
megboldogult személyéről. 

— Egyszer végre korán jöttél, hála Istennek. Menetirány zéró-négy- 
öt, sebesség huszonnyolc csomó. Látókörben semmi, még egy óra 
hosszat erőltetett sebesség. 

— Újság? 

— Minden változatlan. Harminc mérföldnyire vagyunk a karavántól 
északra, egy óra múlva megkezdjük a rádióadást. Az öreg addigra 
fönn lesz. Íme. Cikcakk nincs. Gyerekjáték. Ja... a hold tíz perc 
múlva fönn lesz, s ha történetesen tengeralattjáróba botlunk, parádés 
célpont leszünk. Parancsolj. Jóccakát. 


— Szép álmokat. 


Hallotta az ereszkedő lépteket. Átment a hícTOn jobb oldalra, és 
elnézett a tat felé. Motorzaj s a kürtő körvonala. A tat mögött 
halványfehéren nyúlt el a nyomdokvíz, s a hajóorr vágta másodhullám 
szétterült, mint a legyező. A tatfedélzet Jobb felének csak körvonalai 
látszottak, felülete a kontraszthatás következtében fekete volt, s a 
bombavetők,  vízibambák, aknaszedők és a fölmeredő ágyú 
zűrzavarában nehéz megállapítani, hogy van-e ott valaki, s ráhajol-e a 
korlátra. Bámult lefelé, s azon töprengett, valóban látja-e, vagy csak 
képzelete hozza létre azt a mellső lábait arcához emelő ájtatosmanót. 


Nem Nathaniel dől a korlátnak, az ott Mary. , Meg kell tennem. 
Meg kell tennem. Hát nem érted, te istenverte szuka? 


— Küldönc! 

— Parancs. 

— Hozzon egy csésze kakaót. 
— Igenis. 

— És... különben semmi. 


Ereszkedő lábak a létrán. Sötétség és a sebesség szele. Derengés 
jobb felől, mint egy bombázott város távoli égése. Holdkelte. 

— Bal fedélzeti őr! 

— Parancs. 

— Ugorjon le a kormányosfülkébe, és hozza föl a másik éjjeli 
távcsövet. Ez, azt hiszem, javításra szorul. A térképasztal fölött van a 
hálóban. 


— Igenis. 

— Míg távol van, átveszem az őrsávot. 

— Igenis. 

Ereszkedő lábak a létrán. 

Most. 

Ripacskodjunk egy kicsit. Közömbös lézengés baloldalt. Megáll. 
Most. Most. Most. 

Odatántorog a tájolóhoz, ráveti magát a hangcsőre, és sürgető, 


magas, éles, rémült hangon. . . 

— Jobbra élesen, az istenit! . . . 

Pusztító rázkódás, ez nincs benn a darabban. Föltörő fehér felhő, 
pörgő világ. Zuhanás döbbenete, csapódás, teli száj... S Ő 
összevissza rúgkapálva küzd a fekete, érzéketlen vízzel. 

Szája dühösen rikoltott rá a kürtőből fölszálló fehérségre. 

— Márpedig az a rohadt parancs helyes volt. Megettek. 


Nem látott már rá a hullámokra, mert szinte másodpercenként 
elrejtette a felszálló fehérség. Lecsúsztatta tekintetét, és ránézett 
fölöltöztetett testére. Ruhája csuromvíz volt, gyapjúharisnyája 
mocskos, mint a mosogatórongy. Szája gépiesen mondott valamit. 


— Bárcsak ne rúgtam volna le a csizmám, mikor a vízben voltam. 


A központ ráparancsolt önmagára, hogy színleljen, és tartson ki a 
színlelés mellett. 

A szájnak megvolt a maga külön bölcsessége. 

— Az őrültség még mindig ott van, menedékül, mint egy sziklarés. 
Az ember, ha más védekezése nincs, mindig becsusszanhat az 
őrültségbe, akár a résbe az a páncélos jószág, amelyik az alga közt 
iszkolt, ott, ahol kagylót szedtem. 

Csak találnék valamit, amire ránézhetek. 

— Az őrültség mindent megmagyaráz, ugye, drágám? 

Ha nincs mit nézned, csinálj valamit. 

Fölállt, és megtántorodott a szélben, a rázúduló esőben és 
permetvízben. Végigment a Fő utcán, és ott volt vízzel teli a 
medencének használt viharkabát. Fogta viharkalapját, és nekilátott, 
hogy a kabátból kimeregesse és a vizesüregbe hordja át a vizet. 
Figyelmét a víz törvényeire összpontosította, hogyan csurog ki, és 
marad, ahol marad, mennyire kiszámítható és kezelhető. Olykor- 
olykor megremegett a szikla, fehér felhő támadt az őrhelyen túl, s 
tajtékerek fakadtak az árkokban, odafenn. Mikor a viharkabátot 
kiürítette, fölemelte, lecsurgatta róla a vizet, és fölvette. Míg a 
gombokkal kínlódott, a központnak módjában, állt az 


elkövetkezendőktől elfordulnia. Eközben mindvégig szemben állt a 
claudiusi vízvezetékkel; mint a nyál, csüngött rajt a tajték, őt meg a 
viharkabát a vágatnak lökte. Ahogy állt, földbe gyökeredzett lábbal, 
csapás érte a hátát, és csöbörnyi víz zúdult az árokba. Lecsurgott, s 
tajtékot hányva megrekedt az árok fenekén. Végigtapogatódzott a 
claudiusi vízvezeték mentén a hasadékig, és behátrált. Viharkalapját 
fölvette, és karjára hajtotta a homlokát. A világ elfeketedett, hangok 
révén észlelte csak. 


— Ha ezt egy őrült hallaná, azt hinné, mennydörgés, mert hisz az 15. 
Semmi értelme ilyesmire füleim. Nyilván a látóhatáron túl 
mennydörög, ott, ahol a hajók járnak. Inkább a viharra fülelj. Szét 
akarja verni a sziklát. Őrületbe akar kergetni egy nyomorult embert. 
Az azonban nem akar megőrülni, csak éppen muszáj neki. Gondold 
el! Ti odahaza mind a meleg ágyban, és egy brit tengerész magában 
egy sziklán, és megőrül, nem mintha szándékában állna, hanem mert a 
tenger  iszonyúság... a  legiszonyúbb  iszonyúság, rosszabbat 
elképzelni se lehet. 

A központ segített, de csak félfüllel figyelt. A szájból kiömlő 
szavakra ügyelt, mert most, hogy a hús- és szörrojtok leereszkedtek 
az ablakra, úgy lehetett szemügyre venni a szavakat, mint a 
gondolatokat. A fül szolgáltatta a kísérőmuzsikát. 

— Jaj, segítség, segítség! Meghalok így védtelenül. Éhen halok, 
szomján halok. Ügy fekszem itt, mint a sziklahasadékba szorult 
uszadékfa. Én megtettem a kötelességem, amivel tartoztam nektek, s 
most ez a jutalmam. Ha látnátok, elfacsarodna a szívetek a 
szánalomtól. Fiatal voltam és erős és csinos, sasorrom volt és 
hullámos hajam; ragyogóan okos voltam, és harcba szálltam 
ellenségeitekkel. A vizet túléltem, megvívtam egy egész óceánnal. 
Megvívtam egy sziklával, a sirályokkal és rákokkal s egy viharral is. 
Most sovány vagyok és gyönge. Az ízületeim csupa göcs, végtagjaim 
mint a karó. Arcom beesett a kortól, hajam fehér a sótól és a 
szenvedéstől. A szemem két érzéketlen kődarab. . . 


A központ megremegett és összezsugorodott. A viharon, a 


kísérőzenén és a száj elzokogott szavain túl volt valami más hang 1s. 


— ... a mellkasom, mint egy hajóroncs bordái, és minden 
lélegzetvétel kínszenvedés. . . 


Az a hang a vihar és az eső és a hullámok bömböléséhez képest 
olyan halk volt, hogy megragadta, lekötötte a figyelmet. Ezt a száj 15 
tudta, s most hangosabban próbálkozott. 

— Megőrülök. Ott egy villám játszik a háborgó tenger szegélyén. 
Erős vagyok megint. . . 

És a száj énekelt. 

A központ még mindig a kívülről jövő énekszón, kísérőzenén, 
bömbölésen túlra figyelt. A hang megint föltámadt. A központ egy 
pillanatig mennydörgésnek vélte. 


— Hóé! Hóé! Thor villáma harcra hív! Villanás villanás után, 
reccsenő, fehér tűzsugarak, Prométheuszra hajigált mennykövek, 
vakító fehérek, fehérek, fehérek, porzsolnék, az égbolt megcéloz egy 
embert a sziklán. . . 

A hang, ha úgy figyelt valaki, ahogy a központ volt kénytelen 
figyelni, tompa volt és távoli. Lehetett mennydörgés vagy ágyútűz. De 
lehetett dobszó is, és a száj kapott az ötleten. 

— Rata-tat-tat-tat! Dobolok-dobolok egykettőre, katonák, katonák, 
csak előre! Ra-ta-tat! 

Lehetett bútortologatás 15 egy emeleti szobában, s a száj egy féreg 
géptes hirtelenségével kapott a gondolat után, 

— Tedd csak ide le. Hajtsd vissza a szőnyeg sarkát, akkor már ki 
tudod húzni az asztalt ide tegyük, a lemezjátszó mellé? Vedd le azt a 
lemezt, és tegyél fél valami nyerset és hősieset. . . 

Liszteszsákok is lehetnek, ahogy a  vaslétrán  lecsúszva 
visszhangoznak az acélfedélzeten. 

— Élesen jobbra! Élesen jobbra! Lehetett a híd szárnyának 
megremegő meze. 

— Muszáj előremennem, vagy Itt maradok a szenespincében. . . 


A pinceajtó becsapódott egy kisgyerek mögött, akinek le kellett 
mennie, lemennie állmában, hogy találkozzék a valamivel, amitől 
elfordult, mikor a világra jött. 

— Le a fejével! Le a tőkére a gyújtós és a szénpor közt! 

De a központ tudta. Teljes biztonsággal fölismerte, s így a száj 
fecsegése annyit se segített, mint a csuklás. A nesz az ásó súrlódása 
és puffanása volt egy roppant, elásott konzervdobozon. 


15 


— Őrült — mondta a száj — dühöngő őrült. Tudom én a magyarázatát 
mindennek, rákoknak, kukacoknak, megpróbáltatásoknak, csillogó 
valóságnak, — természettörvényeknek, —— képsoroknak, felvillanó 
képeknek és hangoknak, repülő sárkánygyikoknak, ellenségességnek, 
hát hogyne volna az ember őrült? Majd én megmondom, mi az ember. 
Négy lábon Járt, míg a, kényszerűség föl nem egyenesítette elülső 
végét, s nem alkotott belőle hibrid lényt. Ha éppen bizonyítékot 
akarsz, azok a kezek otthagyták nyomukat az ember gerincén, pont, a 
feneke fölött. Torzszülött, természetes környezetétől elszakadt, 
csupasz pergamennel borított, világra kivetett méhmagzat, még a 
fogának sincs elég helye, s puha, domború koponyája, mint a 
buborék. De a természet jól megkeverte a kását, pislákoló égiháborút 
ültetett el a megszilárduló glóbusz belsejébe, fehér, sápadt villámot, 
szakadatlan fel-felvillanást, reszketést. Az összes rákjaid és 
képsoraid semmi más, mint a villám pillanatnyi bokrának véletlen 
metszéspontjai. Gyomrod és farkad egészséges élete egyszerű 
áramkört alkot, de hogyan maradhat a megkevert kása mindig 
változatlan? A föld madzagján rángatva, megfertőztetve attól a fehér 
csapástól, mely a könyvbe az ábrát véste, összehasogatva, a 
megpróbáltatás, gyötrelem és a rettegő kiegyensúlyozatlanság izzó 
nyomait viselve, részeg aggyal, az utolsó lélegzetig ragaszkodva a 
sziklához a tenger közepén, a kása kifutott, s te az vagy bizony, 
dühöngő őrült. 

Érzetek. Kávé. Bor. Gin. Fa. Selyem. Nylon, Száj. Meleg, nyirkos 
meztelenség. Barlangok, tágak, mint egy sziklahasadék, szorosak, 
mint a tengeri kökörcsin szája. Csupa fullánk. Uralom, egyéniség. 

— 1e valamennyi áramlat metszéspontja vagy. Nélkülem nem 
létezel. Ha én megőrülök, te 15 megőrülsz. Te beszélsz itt benn, te 


meg én egyek vagyunk, őrültek vagyunk. 


A szikla megrázkódott, majd megint megrázkódott. Váratlan hideg 
csapódott az arcába, s folyt végig alatta. 

Ez várható volt. 

— Nathaniel! 

Fekete központ, mint a kását, igyekszik keverni magát. 

A sötétséget valami fehér szaggatta darabokra. Végigtántorgott 
érzetei közt a hasadékban. Víz volt mindenütt, és zaj, és a szája 
mindkettőnek örült. A száj köpködött és Köhögött. Föltápászkodott a 
térdéig kavargó vízben, és a szél földhöz vágta. Az árok, mint egy 
kicsi tenger, mint a sziklák közt visszatérő ár ismert s most 
fölelevenedett szeszélyei. Ami száraz árok volt, az most félig tele 
rohanó vízzel, s a víz felszínén tajtékcsiíkok keringenek és szövődnek 
össze. A szél, mint az expresszvonat az alagútban, és mindenütt 
szivárgás, csorgás, ömlés. Végigmászott az árkon, nem hallotta, mit 
mond a szája, s ő meg a szája egyszer csak egyek voltak, 

— Te rohadt szájhős! 

Arcát fölemelte a fal szintje fölé, s a szél, mint egy pilótáét, 
behorpasztotta arcát. Sörét csapott le. Majd zökkent egyet az ég a 
vénasszony fölött. Fehérbe borult. Egy pillanatra rá a fény kialudt, s 
az ég rászakadt. Összerogyott a szörnyű nyomás alatt, bele az árok 
vizébe. A súly visszahúzódott, s őt otthagyta küszködve. Fölállt, s az 
ég megint rászakadt. Most azonban végig tudott tántorogni az árkon, 
mert a víz súlya nem volt elég, hogy elsodorja, és az árokban a tenger 
csak térdig ért A világ visszajött, viharszürkén, megtépázva, röpdöső 
lobogókkal, üstdobok dübörgésével, harsogó kürtökkel, s ő 
viharzenével, húrok káprázatával kísérte. Mint egy félisten, küzdött 
árokról árokra a vízen és zenén át, szélszaggatta, lobogó ruhában, 
rongyosán, mint egy szélzsák feneke, foggal-körömmel kapaszkodva, 
ő meg a szája túlkiabálták a zúgást. 

— Aiasz! Prométheusz! 

Á vénasszony lenézett rá, míg sorra küzdött át sötétségen, 
fehérségen. Majd ezüstálarcos fejét megragadta egy fehérség,, s a 


vénasszony az égnék vetette fejetlen vállát. Ö a fehér árokba zuhant, a 
könyv fölé,, arccal a vésetre, és szája megtelt az oldhatatlan ganajjal. 
Majd hirtelen nyomás és csönd. Valami fölemelte, ledobta, nekivágta 
a kőnek. Ahogy a víz elvonult, egy pillanatra látta, hogy az égre 
kirajzolódó őrhelyen már nincs ott a vénasszony, s hogy körvonalát 
megváltoztatta a szétszórt kő. 


— Elszabadult a szikláról. Kijött a pincéből a napvilágra. Utána! 


És a kés is ott volt a többi érzet közt, a bordáit nyomta. Markába 
vette, és kinyitotta a pengét. Nekilátott kúszni, vadászni, úszni árokról 
árokra. A vénasszony a korlátnak dőlt, de eltünt, s ő utána lopakodott 
a zöld szalonba. De a vénasszony már kint 15 volt a rivaldafényben, s 
mikor ő meglapult a kulisszák közt, észrevette, hogy nem öltözött 
megfelelően a szerepéhez. Szája meg ő egyek voltak. 


— Öltözz át! Légy meztelen őrült egy sziklán, viharban. 


Karmai tépdesték, szórták a ruhafoszlányokat. Megpillantott egy 
aranysávot meg egy üres gyapjúharisnyát, mint egy marék rongy 
úsztak el. Megpillantott egy lábszárat, sebhelyes, pikkelyes, 
karóvékony lábszárat, és a zene gyászolt. 


Eszébe jutott a vénasszony, lekúszott utána a Fő utcán, le a Vörös 
Oroszlánhoz. A Három Szikla körül visszafelé sodródó hullámok 
háborogva fogadták, s a háborgásban eltűnt a hely, ahol a vörös rák 
volt. Rákiáltott a sziklára, de a vénasszony nem bukkant elő közülük. 
Meglógott, le a pincébe. Aztán észrevette, hogy a hasadékban 
kuporog, s küszködve utánament. Nektesett, döfködni kezdte késével, 
és a szája közben egyfolytában ordított 

— Majd én megtanítalak rá, hogy kergess engem! Majd én 
megtanítalak, hogy kikergess a pincéből, aztán autóból, ágyból, 
kocsmából, ki-be, mindig a sarkamban, hogy fuss utánam, fuss a 
dögcédulám után mindennap! V erezz, és dögölj meg! 

De ő meg a hangja egyek voltak. Tudták, hogy a vér tengervíz, s a 
széthasogatott, szétszaggatott hideg, ráncos test csak a viharkabát. 


A száj most locsogni kezdett, énekelt, átkozódott veszettül, 


értelmetlen szótagokat ejtett, köhögött, köpködött. Minden 
percenésnyi időt megtöltött zajjal, úgy összezsúfolta a hangot, hogy 
megfulladt; a központ viszont kezdett különálló önmagára ismerni, 
mert nem töltötte be minden pillanatát a zaj. A száj köpött, és némileg 
észre tért. 

— És végül hallucinációk, víziók, álmok és érzékcsalódások fognak 
gyötörni. Mi mást várhat egy őrült? Megjelennek előtted a szilárd 
sziklán, a valóságos sziklán, megbéklyózzák a figyelmedet, s más 
bajod nem lesz, csak megőrülsz. 

És a hallucináció nyomban meg is érkezett. Tudta, mielőtt még 
meglátta volna, mert valami félős döbbenet volt az árokban, a fölötte 
elszálló, néma permet keretezte. A hallucináció ott ült a sziklán, az 
árok végében, s ő elhomályosult ablakán át végre szembenézett vele. 
Látta az árok többi részét, s végigkúszott rajta a víziben, mely 
fenyegetően mozdulatlan volt mindaddig, míg egy-egy szélroham le 
nem csapott rá, végig nem vágott rajta hosszan, s meg nem rezzentette 
a habos tajtékot. Mikor a közelébe ért, végigmérte, csizmáját, térdét, 
arcát, s rátapadt a szájára. 

— Te a gondolataim kivetülése vagy. De ugyanakkor figyelmem 
tárgya 15. Maradj ott. 


Az ajak, válasz közben, alig mozdult. 

— Te a gondolataim kivetülése vagy. Felhorkant. 

— Örökös hátrálás vagy, vagy inkább keringés egy helyben, körbe- 
körbe az eperfa körül. Ezt az örökkévalóságig folytathatjuk. 

— Eleged van már belőle, Christopher? 

Ránézett az ajakra. Tiszta volt, mint a szavak. Egy kis csöpp nyál 
tapadt rá a Jobb sarka közelében. 

— Ez soha eszembe nem jutott volna. 

Az Őrhely felé eső szem külső sarkát befutotta a vér. Azon túl vagy 
inkább mellette a naplemente vörös csíkja húzódott be a szeme elől a 
szikla mögé. Fent még mindig szállt a permet. Az ember nézhette a 
naplementét vagy a szemet, de a kettőt egyszerre nem. Az ember nem 


nézhette a szemet és a szájat sem egyszerre. Látta, hogy az orr fényes, 
bőrbarna, és csupa pórus. A bal arc sürgősen borotvára szorul, 
külön-külön lát rajta minden sörtét. De az egész arcot egyszerre nem 
látta. Olyan arc volt, amire az ember talán csak később emlékszik 
vissza. Nem moccant. Csupáncsak nem tűrte, hogy egészében 
szemügyre vegyék. Egyszerre csak egy vonást. 

— Elegem? Miből? 

— Abból, hogy élj. A kitartásból. 

Az öltözetét 15 nehéz volt egyszerre fölfognia, ezért darabonként 
kellett szemügyre vennie. Ott volt először a viharkabát — övvel 
átkötve, mert a gombok leszakadtak róla. Alatta magas nyakú 
gyapjúszvetter. A viharkalap kissé hátratolva. A kezek a térdeken 
nyugodtak, a hosszú szárú gyapjúharisnya fölött. Aztán ott volt a 
csizma, Jó és fényes, és nedves és tartós. Ott volt mögöttük a szikla, 
mint a keménypapír, mint a festett színfal. Előrehajolt, addig, míg 
homályos ablaka épp a jobb lábfej fölé került. Most nem szólt a 
kísérőzene, és nem fújt a szél sem, nem volt semmi más, csak a 
fekete, csillogó gumit. 

— Még nem gondolkoztam rajta. 

— Gondolkozz most. 

— Mi értelme? Örült vagyok. 

— Az a hasadék 15 beomlik. 

Megpróbált belekacagni a vérrel futtatott szembe, de csak ugatós 
hangokat hallott. Szavakat hajított az arcba. 

— És a hatodik napon Istent teremtett, így hát megengedem neked, 
hogy ne mást, hanem az éri szavaimat használd. És teremtette öt a 
maga hasonlatosságára. 

— Gondolkozz most. 

Látta a szemet és a nyugvó napot. Karjával eltakarta az arcát. 

— Nem. Nem tudok. 

— Te miben hiszel? 


Le a fekete, szénfekete, pincesötét csizmához, s most le a kényszerű 
válaszhoz. 


— Az életem fonalában. 

— Mindenáron. Mondd utánam: 

— Mindenáron. 

— Így maradtál életben. 

— Szerencse volt. 

— Törvényszerűség. 

— Más talán nem akar élni? 

— Vannak fokozatok. 

Leengedte a hús-szőr függönyt, kitörülte a Csizma képét. 
Vicsorgott. 

— Jogom van élni, ha bírok! 

— Hol van ez megírva? 

— Akkor semmi nincs megírva. 

— Gondolkozz. 

Tombolt a keménypapír-sziklán a mozdulatlan, fekete láb előtt. 


— Nem gondolkodom. Megteremtettelek, és tudok én mennyországot 
15 teremteni magamnak. 


— Már megteremtetted. 


Oldalt nézett, végig a borzas vízen, majd le csont-bőr lába szárán 
és térdén, s érezte testén az esőt és permetet és ádáz hideget. 


Motyogni kezdett. 


— Ezt jobb szeretem. Te adtad nekem a hatalmat, hogy válasszak, s 
te vezettél életem során tervszerűen ehhez a szenvedéshez, mert 
mindig magam akartam választani. Ó, igen! Értem én. Világéletemben 
akármit csináltam, végül is, .úgyse ugyanazon a parancsnoki hídon 
találtam magam, s mindig ugyanazt a parancsot adtam... a : helyes 
parancsot, a helytelen parancsot. De mégis, tegyük fel, hogy 
kimásztam a pincéből, a felhasznált és legyőzött emberek testén, ha 
tönkretettem 1s őket, hogy tőled távolodva legyen mire lépnem, miért 


kell meggyötörnöd engem? Ha megettem őket, ki adott nekem szájat? 

— A te szótáradban nincs válasz. Leguggolt, és fölbámult az arcra. 
Ordított. 

— Meggondoltam! , Ezt jobb szeretem. Fájdalmastól, mindenestől! 

— Minél? 

— Erőtlenül tombolni kezdett, és a csizma f elé csapott. 

— A fekete villámnál! Menj innét! Vissza! 

A vizes sziklán lehorzsolta kezéről a bőrt. Szája csak Járt, s 
behúzódott vele a legeslegutolsó szakadékba. 

— Szegény, őrült tengerész egy sziklán! Fölmászott a Fő utcán. 

Tombolj, bömbölj, okádj! 

Legyen csak szélvész, jég és vérzivatar. 

Tornádó, tájfun. . . 

Körbefutott az őrségen, meg-megbotolva a szétszórt kövekben. 

. .. orkán és hóvihar. . . 

Valami félig-fény volt, viharfény. A fény sorokba rendeződött, s a 
tenger gerincekbe, völgyekbe. Az! irdatlan hullámok végeláthatatlan 
egymásutánban tartottak keletről nyugatra, s a szikla porszem volt 
közöttük. Mégis előretört, fehér utat égetett beléjük, bánta is, hogy 
elsüllyed, lökte előre az Eletmentő-sziklát, hogy mint a hajóorr vágja 
szét a hulámhegyeket. A kőorr belevágott, vízgomollyá robbantotta a 
hullámhegyet, az végigmosta az előfedélzetet, és becsapott a híd alá. 
Majd sörétvihar söpört végig a hídon, s verte ki testéből az értelmet, 
a lélegzetet. Meglovagolt egy négyszögű követ, mely ott hevert, ahol 
az álarcos fejű vénasszony állt annak idején. Szétvetett lábbal 
lovagolta, arccal a szélnek, a hullámoknak. ES megint szólt a 
kísérőzene, és a szája locsogott. 

— Gyerünk! Gyerünk! 

A szikla törtetett előre. Belevágta a sarkát, mintha sarkantyút 
viselne. 

— Gyerünk! 


Minden hullám önmagában 15 esemény volt. Jött hintázva, 
hömpölyögve, s gerincén játszott, villódzott a viharfény, villódzott, 
mint a fény az agyban. Előfordult, hogy az Életmentő-szikla inogott 
épp sekély volt a víz, ilyenkor a hullám szomszédos, elgáncsolt vége 
dühödten fölcsapott, bömbölt és előreduzzadt. Az Életmentő-szikla 
apró himlőhólyaggá-vált a kavargó vízben, mely tajtékos örvényt 
vetett, és rágott, mint a száj, Százyardnyi hullámhegy zúdult előre, 
bukott bele több acre tajtékzó bömbölésbe, mint egy hadsereg rontott 
a sziklának. 


— Gyerünk! 
Keze megkereste a dögcédulát, és fölemelte. A száj kirikoltott a 
központból. 


— Köpök a részvétedre! 


A hullámokon túl, a felhőben fölismerhető zaj kelt. Nem volt 
harsány, mint a tenger vagy .a zene vagy a hang, de a központ 
megértette. A központ leparancsolta a testet a kőlapról, s egy árokba 
préselte be. Alighogy oda bezuhant, a szem megpillantotta egy villám 
fekete indáit a nyugati égen, s a központ lecsavarozta a hús-szőr 
ablaktáblákat. Ismét fölhangzott az ásó hangja a konzervdobozon. 


—- Élesen jobbra! Megölöm mindkettőnket. A meszelt fának 
nekimegyek. A te oldaladon. Szétmégy és kikészülsz. Nincs megírva 
semmi. 

A központ tudta, mit tegyen. Bölcsebb volt, mint a száj. Négykézláb 
leküldte a testet a sziklán a vizesüregbe. A test bevackolódott az 
iszapba, a kavargó tajték közé. Kezét előrelökte, belemarkolt a vízbe, 
és elterült a pocsolyában. Vonaglott, mint egy fóka a sziklán, s ömlött 
a száján az édesvíz. Elérte túlsó oldalt a tömítést, s nekifeszült a 
kőrakásnak. Kaparászás, robaj, majd hulló kövek és a víz zuhogása. 
Tágas tér, viharfény, hullámok. Az iszapos mélyedésben, ahol 
valamikor az édesvíz volt, egy test feküdt. 


— Örült! Az őrület bizonyítéka! 
A központ parancsára a test visszavonaglott, az üregből ki, oda 


küldte föl, ahol valamikor az őrhely volt. 


Az égen ott voltak a fekete villám ágat, ott voltak a zajok. Egy ág 
lefutott a tengerbe, át a roppant hullámokon, semmivé lett. Ottmaradt. 
A tenger megszűnt mozogni, megfagyott, papirossá vált, festett 
papirossá, rajta egy fekete szakadás vonala. Ugyanarra a papirosra 
volt ráfestve a szikla is. Az egész festett tenger megdőlt, de nem 
gurult le róla semmi a rajta nyílt fekete repedésbe. A repedés 
végleges volt, abszolút, háromszorosan valóságos. 


A központ nem tudta, hogy ő vágta-e a testet földhöz, vagy a világ 
fordította tótágast. Szikla volt az arca előtt, rákollóval megütötte, az 
olló belesüppedt. Nézte a sziklát az ollók közt. 


Szétfutott az abszolút villám. Zaj most nem volt, mert a Zaj 
elvesztette jelentőségét. Nem hallatszott zene, se más hang a megdőlt, 
mozdulatlan tengerről. 


A száj még locsogott egy ideig, majd nyáladzva elnémult. 
Nem volt száj. 


A központ még ellenállt. Ráparancsolt a villámra, hogy végezze 
dolgát e menny törvényei szerint. Szemek nélkül ií5 valahogy látva 
észlelte, hogy a fekete villám ágai közt az égdarabok átalakultak a 
semmi vermeivé. Ettől a központ félelmének, a központ dühének 
okádnia kellett, valahogy úgy, hogy az nem kívánt szájat. Hang nélkül, 
szavak nélkül belerikoltott a semmi vermébe. 


— Szarok a mennyországodra! 


A vonalak és indák előrezuhantak a tengeren át. Mint száraz falevél 
hullott le egy vihardarab, s a láthatáron a tengert meg az eget egy 
szakadék kötötte össze. A villám most mozdulatlanul röpülő és úszó 
hüllőket keresett, s mindhez egy-egy inda szaladt le. A hüllők 
ellenálltak, alakjukat kissé megváltoztatták, majd ők is lehullottak és 
eltűntek. Az Életmentő-sziklán át megnyílt a Semmi völgye. 

A központ a sziklát figyelte a rák ollói közt. A szikla sziklánál 1s 
keményebb, fényesebb és szilárdabb volt. Fájdalmat okozott a 
belémarkoló ollók fogazatának. 


A tenger megvonaglott és eltünt. Nem lehetett látni, töredékei mint 
tünnek el, önmagukba tüntek, elpárologtak, "megsemmisültek, 
kitörlődtek, mint egy íráshiba. 

Az abszolút feketeség vonalai előrezuhantak, bele a sziklába, s a 
szikláról kiderült, hogy éppoly testetlen az 15, mint a festett tenger. 
Darabokra hullott, s immár nem volt több, mint valami 
papírmasésziget az ollók körül, s mindenütt másutt az, amiről a 
központ tudta, hogy semmi. A szikla az ollók közt szilárd volt. 
Szögletes volt, és ott volt a vesét a felületén. A fekete vonalak 
belemélyedtek, keresztülhatoltak rajta, és egyesültek. 


A szikla eltünt az ollók közül. 


Nem volt más, csak a központ és az ollók. Az ollók hatalmasak 
voltak, erősek, és vörösen lángoltak, összekulcsolódtak. Szorosan. 
Körvonaluk, mint éjszakai fényjel a semmi háttere előtt, teljes 
erejükből egymásba kapaszkodtak. Az ollók fogazata letört. Való 
voltukban sápadtan lángoltak, ökölbe szorítva. 

A villám bekúszott. A központ nem volt semmi másnak tudatában, 
csak az ollóknak és a fenyegetésnek. Figyelmét a szétmorzsolt 
fogazatra, a lángvörösre összpontosította. A villám közelebb jött. 
Némelyik vonal a központra célzott, s várta a pillanatot, mikor 
hatolhat rajta át. Más vonalak meg az ollókra támaszkodtak, 
játszadoztak rajtuk, gyönge pont után szimatoltak, s szánakozó, időtlen 
könyörtelenséggel sorvasztották őket. 


I4 


A mólót, ha ugyan ráillik ez a név egy hosszú kőrakásra, kis híján 
elöntötte a dagály. A bárka a móló felé közeledett, motorja állt már, 
maradék lendületé s a nyugati szél sodorta a part felé. Mögötte a zord 
napnyugta, a partról rövidesen már Csak a bárka színehagyott, sötét 
foltja látszik, s az is belevész a láthatár fölött alacsonyan csüngő 
felhőkbe. A vit ólomszínű volt, csak a bárka nyomvonalán nem — az 
világosabb vörös-rózsaszín-fekete völgy, mely hátravezetett a vakító 
horizontig, a napkorong alá. 


Az őr a parton nem mozdult. Állt, gumicsizmája belemélyedt a 
száraz fövény mélyedésébe, melyet utolsó lépése vájt, és várt. Háta 
mögött kunyhó, majd a sziget enyhe lejtője. .A bárkán hátul 
fölberregett a parancsjelző, a hajócsavarok csillogó vizet kavartak, a 
bárka hirtelen megállt. A fa ütközőpárna megnyikordult a kövön. Két 
ember ugrott ki a mólóra, bakot kerestek, de nem volt. A 
kormányosfülkéből egy kar hadonászott. Az emberek egy-egy 
kődarabra hurkoltak rá a két kötelet, és ottmaradtak. 

Egy tiszt lépett ki a mólóra, sietve elindult a part felé, és 
leszökkent a száraz fövényre. Kezében papírokat zilált a szél, 
zörögtek, mint nyárutón a poros falevelek. Más levél rajtuk kívül se 
közel, se távol. Csak a fövény, a kunyhó, sziklák és a tenger: A tiszt, 
kezében a zörgő papírokkal, átlábolt a száraz fövényen, és megállt 
egy lépésnyire az őrtől. 

— Mr. Campbell? 

— Az. A szárazföldről jött, amiatt a?... 

— Igen. 

Mr. Campbell megbillentette szövetsapkáját, s megint a fejébe 
nyomta. 

— Nem nagyon sietett. 


A tiszt komolyan nézett rá. 

— Davidson vagyok, mellesleg. Hogy nem siettem? Tudja, Mr. 
Campbell, hogy én egész héten, mindennap üzöm ezt a mesterséget? 

Mr. Campbell csizmái váratlanul megmoccantak. Belenézett 
Davidson szürke és barázdált arcába. Valami halvány, édeskés szag 
érzett a leheletén, s két szeme, mely meg se rezdült, egy árnyalatnyit 
mintha tágabbra nyílt volna a kelleténél. 

Mr. Campbell levette a sapkáját, majd megint fölrakta. 

— Nahát. Ki hinné? 

Davidson arcának alsó fele megváltozott, s valami komor, csökött 
vigyor ült ki rá. 

— Tudja, ez meglehetősen kiterjedt háború. Mr. Campbell lassan 
bólintott. 

— Már megbocsásson, hogy azt mondtam. Szomorú aratása van, 
kapitány. Nem 1s értem, hogy bírja. 

A vigyor eltűnt. 

— Nem rajtam áll. 

Mr. Campbell félrehajtotta a fejét, és Davidson arcába bámult. 

— Nem? Már megbocsásson, uram. Jöjjön, nézze meg, hol találtuk. 

Megfordult, és átgázolt a fövényen. Megállt, és lemutatott egy 
kavicsos földnyelvvel körülvett öblöcskére. 

— Ott volt, a mentőöve tartotta. Majd meglátja úgyis. Volt ott még 
egy törött narancsos ládikó és egy konzervdoboz. Meg a tengerifű. Ha 
északnyugati szelünk van, mindig fölgyűlik ott a tengerifű meg minden 
más, amit hord a víz. Davidson oldalról ránézett. 

— Talán fontoskodásnak véli, Mr. Campbell, de amire igazán 
szükségem van, az az azonossági érme. Eltávolította a holttestről? 

— Nem. Nem. Alig értem hozzá. . . csak amennyit muszáj volt. 

— Pennys nagyságú barna korong... Valószínűleg a nyakában 
lógott? 

— Nem. Nem nyúltam semmihez. Davidson arca megint 


elkomorodott. 
— Az ember, azt hiszem, sohase veszti el a reményét. 


Mr. Campbell nyugtalanul dörzsölgette a tenyerét, s a torkát 
köszörülte. 


— Még ma este elviszi? 

Most Davidson nézett fürkészve az ő arcába. 

— Lidérces álmai vannak? 

Mr. Campbell kinézett a tengerre. Hümmögött. 

— Az asszony. . . 

Fölnézett a nagyon is tágra nyílt szemekbe, az arcra, amely úgy 
látszott, többet tud, mint amennyi elviselhető. Nem halogatta tovább a 
találkozást, kissé összehúzta magát, és hirtelen támadt alázattal 
válaszolt. 

— Hát igen. 

Davidson lassan bólintott. 


Két matróz állt már a parton, a kunyhó előtt. Hordágy Volt náluk. 
Mr. Campbell kinyújtotta a kezét. 

— Ott van a fészerben, a ház mellett, uram. Remélem, nem lesz majd 
nagyon kellemetlen. Paraffint használtunk. 

— Köszönöm. 

Davidson végigküszködött a parton, Mr. Campbell meg követte. 
Hirtelen megálltak. Davidson megfordult, és lenézett Campbellre. 

— Nos... 

Belenyúlt tábori egyenruhája felső zsebébe, és előhúzott egy lapos 
flaskát. Mr. Campbell szemébe nézett, elvigyorodott arca alsó 
felével, kihúzta a dugót, és hátravetett fejjel nyakalt. A matrózok 
szótlanul nézték. . — Hát akkor lássunk nekt. 

Davidson odament a fészerhez, nadrágzsebéből kivett egy 
zseblámpát. Behúzta a nyakát, és eltűnt a törött ajtó mögött. 

A matrózok álltak-; nem mozdultak. Mr. Campbell várt, némán, 
elmerülten bámulta a fészert, mintha most látná először. Mustrálgatta 


a mohos köveket, a besüppedt, zuzmós tetőt, mintha mély értelmű, ősi 
nyelven beszélnének, amelyet az ember csak kivételes alkalmakkor 
ért meg. 

Bentről semmi nesz. 


Még a bárkán se beszélgettek. Más zaj nincs, csak a partra kicsapó 
víz nesze. 


SSSSZ. SSSSZ. 

A nap félkör bíborvörös-palaszürke ágyon. 

Davidson kijött. Apró korong volt nála, dupla madzagon lógott. 
Jobb keze becsúszott a felső zsebébe. Odabiccentett a matrózoknak. 

— Gyerünk, lehet. 

Mr. Campbell figyelte a papírjai közt matató Davidsont. Látta, 
hogy a korongot vizsgálgatja, közelről nézegeti, s az adatokat 
gondosan jegyzékbe foglalja. Látta, hogy elteszi a korongot, leguggol, 
s kezét elől-hátul ledörzsöli száraz, tiszta homokkal. Mr. Campbell 
tehetetlenül széttárta és leejtette a karját. 

— Nem is tudom, uram. Idősebb vagyok, mint maga, de akkor se 
tudom. 

Davidson nem szólt semmit. Fölállt, és előhúzta a flaskát. . 

— VÍZziói nincsenek? 

Mr. Campbell szerencsétlenül nézett a fészerre. 

— Ne tréfáljon, uram. Nem méltó az magához. Davidson befejezte a 
slukkot. Két arc közelített egymáshoz. Campbell úgy olvasta az arcot 
vonásról vonásra, mint az előbb a fészert. Elkapta róla a szemét, és 
elnézett arra, amerre a nap volt lenyugvóban -— látszólag örökre. 

A matrózok kijöttek a fészerből. Hozták a hordágyat, mely most 
már nem volt üres. 

— Jól van, fiúk. Ezért egy extra rum Jár. Vigyétek. 

A két tengerész vigyázva átvágott a fövényen a móló felé. 
Davidson Mr. Campbellhez fordult. 

— Szeretnék köszönetet mondani magának, Mr. Campbell, ennek a 


szerencsétlen tengerésztisztnek a nevében. 
Mr. Campbell levette szemét a hordágyról. 


— Gonosz jószág ez, ez a mentőöv. Reményt kelt az emberben, 
mikor már semmi oka reménykedni. Kegyetlen jószág. Nekem nem 
tartozik köszönettel, Mr. Davidson. 


A homályban ránézett Davidsonra, mélyen a szemébe nézett. 
Davidson bólintott. 


— Lehet. De mégis köszönöm. 
— Nem csináltam semmit. 


A két ember megfordult, és a matrózokat figyelték, amint a 
hordágyat az alacsony mólóra emelik. 


— Maga meg mindennap ezt csinálja. 

— Mindennap. 

— Mr. Davidson. . . 

Mr. Campbell elhallgatott, úgyhogy Davidson megint feléje fordult. 
Mr. Campbell nem nézett rögtön a szemébe. 

— ... ez a mi kettőnk találkozása jellegzetesen emberi kapcsolat. 
Véletlen, előreláthatatlan, s valószínűleg soha meg nem ismétlődik. 
Epp ezért kérdeznék magától valamit, bár lehet, hogy goromba 
választ kapok. 

Davidson hátralökte a sapkáját, és összevonta a szemöldökét. Mr. 
Campbell ránézett a fészerre. 

— Megrogyott, mocskos. Visszatér a földbe, a szarufák korhadtak, a 
tető beszakadt. . . rom ez már. Elhinné, hogy itt valaha 15 élet volt? 

A honlokráncolás zavarttá vált. 

— Sajnos nem értem, hogy mire gondol. 

— Az a sok szerencsétlen. . . 

— Akiket én?... 

— Az aratás. A szomorú aratás. Maga nem ismeri az én... hogy 15 
mondjam csak... vallási meggyőződésemet, Mr. Davidson; de 
napokig itt éltem ennek a szerencsétlen  hajótöröttnek a 


szomszédságában... Mr. Davidson... Maga szerint azután is létezik 
valami... valami élet? Vagy ez minden? Mint a fészer? 


— Ha Martin miatt aggódik. . . hogy szenvedett-e vagy sem. . . 


Egy pillanatra mindketten elhallgattak. A bárka mögött, mint egy 
égő hajó süllyedt el a nap. Elmerült, nem maradt belőle más, csak 
felhőfüst. 


Mr. Campbell fölsóhajtott. 
— Igen — mondta. — Valami efféle járt az eszemben. 


— Akkor ne aggódjék. Látta a holttestet. Még arra se volt ideje, 
hogy a csizmáját lerúgja. 


Vége 


UTÓSZÓ 


,, Született optimista, vagyok — írja önmagáról Golding, majd 
hozzáfűzi —, de a fogyatékos logika... pesszimistát formál belőlem." 
E paradox vallomás hitelét az író eddig megjelent művei 
biztosítják. Ember ábrázolásának mindenkori lényege a megértő 
Humanizmus, de világlátását már  történelemszemléletének 
szkepticizmusa határozza meg. Ez érthető is, hiszen az 1911-ben 
született író életének alapélménye és művészi világának 
forrásvidéke a második világháború volt. Az irodalmi élet 
perifériáján élő vidéki tanár haditengerészként vett részt a 
franciaországi partraszállásban. ,, Krisztusi" korban volt már 
ekkor. De az első, robbanó sikerű bemutatkozás még majdnem tíz 
évet váratott magára. 


1954-ben jelenik meg a sokáig érlelt Legyek ura, a Ripacs 
Martin mellett mindmáig legtökéletesebb remeke. Magával ragadó 
művészi erejének és világsikerének titka az írói ábrázolásmód 
többrétűségében rejlik. Az angol irodalom legmélyebb 
hagyományait újraélesztő s egyszersmind szkeptikus iróniával 
idéző szigettörténet csak persziflázs-keret a regénybeli modell- 
társadalomba sűrített írói világkép megformálására. A második 
világháború, gyermek-robinsonjai is az otthoni társadalom értékeit 
és normáit transzplantálják a szigetre. Ezek pedig önzőén 
kegyetlenek; farkastörvények. Az egyéni túlélés érdeke még a 
kannibalizmust is szentesíti. De Golding már itt sem azt akarja 
mondani, hogy az ember eredendően bűnös. Ellenkezőleg. Az ember 
bűnössé válik, mégpedig nem, keresztényi értelemben, miként azt 
Golding számos interpretátora állítja, hanem a körülmények, a 
társadalomban szocializált értékek elembertelenítő hatására. Az 
abszurd szituációba, a szigetre került ember sem tagadhatja meg az 
őt kibocsájtó társadalmat; gyermekként sem a miszticizáló polgára, 


ideológiák nietzschei vagy jungi értelemben vett ,,ártatlan 
vademberét" testesíti meg. Golding gyermektársadalma ad 
absurdum viszi a XX. századi imperializmus egymás mellett (illetve 
ellen), élési normáit, amelyek a primitív, de nem ,,ősembert" a 
vadság állapotába süllyesztik. A történelmi fejlődés e hatalmas 
arányú visszalépése Goldingnak világméretű kataklizmát feltételez 
a legfélelmetesebb társadalmi-emberi képletben; a fasizálódott 
gyermekben megfogalmazva, sőt ott sejtetve az atomháború után 
hordává visszazüllő emberi társadalom végletesen pesszimista 
látomását is, Golding pesszimizmusa ózonban nem rokon Swift 
cinikus  — kiábrándultságával, — holott a Gulliver írójának 
könyörtelenül következetes  történelemszemléleté és iróniája 
kétségtelenül példaértékű volt Golding számára. Golding — és itt 
vitába kell szállnunk magyar kritikusainak többségével — az 
emberiséget féltő humanista értelmiségi figyelmeztetőnek szánt 
vízióját — vetíti olvasója elé —- fáradhatatlanul elszánt 
Cassandraként. Aki pedig figyelmeztetni akar, az még hisz — nem 
adta föl. Bizonyíték érré nemcsak a Legyek ura, hanem az 1956-ban 
keletkezett Örökösök is, amelyben a vad emberi létet belülről, már 
a joyce-i tudatábrázolás technikájával érzékelteti, a képletet 
azonban megfordítja. Itt a civilizálatlan ember bizonyul ösztönös 
erkölcsiségében magasabbrendűnek. De az Örökösök inkább csak 
írói ujjgyakorlat, felkészülés az újabb remekműre, a Ripacs Martin- 
ra, az eddigi életmű légtalányosabb opuszára. 


Az 1956-ban megjelent regény mind formai, mind tartalmi 
szempontból nóvumot jelent az író eddigi pályáján, Golding itt 
egyetlen hős, a címszereplő hajótörött tudatállapotát rögzíti az élet 
utolsó, legkritikusabb pillanataiban. Az írói ábrázolás technikáját 
azonban nem a nála megszökött realizmus jellemzi, hanem a 
modern filmművészet megjelenítő módszereit idéző  mikro- 
naturalizmus és a joyce-i tudatábrázolás keveréke. Az óceán 
magányos sziklaszirtjére vetődött hajótörött mindvégig az ájulás és 
az öntudat határán, az embert meghatározó legerősebb ösztön 
hajtó erejétől indíttatva küzd a reménytelennek tűnő túlélésért. 


Látszólag napokig, valójában percekig. E sajátos, tágító időkezelés 
a regény egyik legizgalmasabb írói leleménye. Golding abból a 
tudományosan  ellenőrizhetetlen, de a köztudatban mélyen 
gyökerező tételből indulhatott ki, hogy a halál beállta előtt az 
emberben leperegnek életének eseményei. A vízbeesés pillanatától 
a tudat utolsó" felvillanásáig követi az író hősének kétségbeesett, 
erőfeszítéseit, csapongó, múltat idéző asszociációit. Lélektanilag is 
hitelesen, hiszen az életbenmaradásért kiüzdő ember számára 
minden fizikai, fiziológiai, tudati mozzanat döntő jelentőségűvé 
válik, tehát, felnagyítódik. Ez határozza meg az egyes szám 
harmadik személyben írott regény ,, vágási technikáját ", mely szinte 
a lassított felvételek módszerével bontja összetevőire a mozgást, de 
úgy, hogy a hős szemével láttatja: a kinti és benti történések 
bravúros összemosásával. Az óceán sziklaszigetének Robinsonja, 
Christopher Hadley Martin tartalékos tengerészhadnagy, civilben 
színész, a  — rendezői — önkény — örökös kiszolgáltatottja, 
alkoholmámorok hazug kiteljesedéseibe menekülő, két lábon járó 
középszer. Az önmegvalósítás kudarcának áldozata a regény 
tragikus iróniája folytán élete legnagyobb,  emberformáló 
élményébe hal bele. A tengerbe pottyanás és a halál beállta közötti 
rövid pillanatokban revelációképpen éli át saját és az emberi 
civilizáció történetét. Megtörténik vele a létért való küzdelem 
hatalmas emberi eposza, mely őt is hősformátumú Emberré 
nagyítja. Martin a puszta létért folytatott sziszifuszi küzdelemben 
ébred rá egész — eddigi élete  értelmetlenségére, üres 
szerepjátszásainak öncsonkító voltára és első ízben arra, hogy 
, értelmes lény", hiszen embernek született. De ezt a tudást már 
magával viszi a háláiba. Feltoluló emlékképeiben már csak a múlt 
kihagyott emberi lehetőségeivel szembesülését. De addig — és ez a 
regény legkülönösebb paradoxona — iszonyatos agóniája az első, 
emberhez méltó tette. Képzeletben humanizálja a szirtet, elnevezi 
részeit, hatalmas erőfeszítéssel rakja fel segítségkérő jeleit; a 
keresztet és a  kötörpét, melyek a goldingi többrétegű" 
jelentésrendszerben többek, mint puszta S. O. S.-jetek. Szimbolikus 


tartalmukhoz nem fér kétség. A sugárzó fejű törpe társ és bálvány 
egyszerre. A kétségbeesetten mellé térdepelő Ripacs Martin pedig 
sajátos profán liturgiát  celebj-ál, melynek címzettje egy 
esetlegesen — arra  tévedő repülőgép vagy hajó, mely 
visszajuttathatja a civilizációba. De mint kiderül, mindez csak a 
fantázia játéka volt, a tudat utolsó önmentő kísérlete, nem valódi 
tett, csak a tett lehetősége. Ripacs Martin a második világháború 
névtelen katonájaként a hajó katasztrófáját csak néhány perccel 
élte túl. E néhány perc tudati történésének írói megjelenítése 
avatja Goldingot a XX. századi regény egyik legnagyobb mesterévé. 
Magyarázói — mint a remekművek esetében annyiszor — a 
legkülönfélébb címkékkel akarják ellátni. Leggyakrabban a Camus 
nevével — fémjelzett  egzisztencialista  regényirodalom egyik 
legmarkánsabb darabjának tartják; a Pestis mottójának morál- 
filozófiai imperatívuszát (,, Sziszifuszi boldognak kell elképzelni!") 
vélve kiolvasni a regényből. Sokan viszont valamiféle XX. századi 
Bűn és bűnhöődés-ként értelmezik a művet, de akadnak szép 
számmal, akik az istentől és embertől magára hagyott hajótörött 
utolsó perceinek történetében az eredendően bűnös emberre mért 
isteni igazságszolgáltatás írói megjelenítéseként interpretálják. A 
többirányú megközelíthetőség persze a mű többrétűségenek egyik 
bizonyítéka. Egy azonban bizonyos: Golding a Ripacs Martin-bán 
beszédes, márványnál időtállóbb emlékművet állít a második 
világháború ,, ismeretlen katonájának" sírja fölé, holott műve nem 
a hagyományos műfaji értelemben tekinthető háborús regénynek. 


A Ripacs Martin után mintha megtorpant volna az író. A 
publikációk számát tekintve ugyan termékenyek ezek az évek, de 
sem az 1959-ben megjelent Szabad, esés, sem a hatvanas években 
közreadott Torony vagy Piramis nem éri el a Legyeik ura vagy a 
Ripacs Martin színvonalát. Izgalmas gondolatiságú, de formailag 
kevéssé sikerült művek ezek, amelyekben Golding továbbra is a 
lényeget, az emberi tudatállapot, a személyiség és a társadalom 
viszonyának új vetületeit faggatja — a nagy formai kísérletek 
kalandját vállaló merész lendülettel. 


Szilárd Gabriella 

